Sri Lanka ge jangayyeh ga varugadha ah alifaan roave an'dhanee - vNews.mv\nސްރީލަންކާގެ ޖަންގައްޔެއްގައި ވަރުގަދައަށް އަލިފާންރޯވެ އަނދަނީ\nސައިފް އަޒްހަރު 09 July 2019, 16:40\nސްރީލަންކާގެ ޔޫވާ ޕްރޮވިންސްގެ ޖަންގަލީގައި ވަރުގަދައަށް އަލިފާން ރޯވެ އަނދަމުންދާ ކަމަށް، ސްރީލަންކާގެ މީޑިއާއިން ބުނެފިއެވެ.\nއަލިފާން ރޯވެ އަނދަމުންދަނީ މޮނެރަގަލާގެ މަރަގަލަ ފަރުބަދަ ސަރަހައްދުގައި ކަމަށްވެސް ބުނެފައިވެއެވެ.\nއެ ހިސާބުގައި ރޯވެފައިވާ އަލިފާންގަނޑު ނިއްވުމަށްޓަކައި ސްރީލަންކާ އެއަރފޯސްއިން މިހާރުވަނީ އަލިފާން ނިއްވުމަށް ބޭނުންކުރާ ޚާއްސަ ހެލިކޮޕްޓަރުވެސް އެ ސަރަހައްދަށް ފޮނުވާފައެވެ. އަދި އެތައްސަތޭކަ ފަޔަރ ފައިޓަރުން ގެންދަނީ އެ ހިސާބުގައި ހަރަކާތްތެރިވަމުންނެވެ.\nރިޕޯޓްތައް ބުނާގޮތުގައި އިއްޔެގެ ނިޔަލަށް އެ ސަރަހައްދުން ގާތްގަނޑަކަށް 500 އޭކަރުގެ ޖަންގަލިވަނީ އަނދައި އަޅިޔަށް ވެފައެވެ.\nފަޔަރ ފައިޓަރުން ބުނެފައިވަނީ، ޖަންގަލީގައި އަލިފާން ރޯވެފައިވަނީ، ސްރީލަންކާއަށް މިހާރު ކުރިމަތިވެފައިވާ ގަދަ ހޫނުގެ ސަބަބުން ކަމަށް ބެލެވޭ ކަމަށެވެ.\nއަލިފާން ރޯވެ އަނދަމުންދާ ހިސާބާ ގާތް ސަރަހައްދުތަކުގައި ދިރިއުޅޭ އާންމުން، މީހުން ސަލާމަތްކުރާ ޚާއްސަ ޓީމުތަކުން މިހާރުވަނީ ރައްކާތެރި ހިސާބުތަކަށް ގެންގޮސްފައެވެ. އަދި އަލިފާން ރޯވެފައިވާ މުޅި ސަރަހައްދު މިހާރުވަނީ ބަންދުކޮށްފައެވެ.\nސްރީލަންކާގެ މޫސުމާބެހޭ އިދާރާއިން ބުނެފައިވަނީ، ކުރިއަށްއޮތް ދުވަސްތަކުގައި ސްރީލަންކާއަށް ވަރަށް ބޮޑަށް ހޫނު ގަދަވާނޭ ކަމަށެވެ. އެގޮތުން، ބައެއް ހިސާބުތަކުގައި ހޫނުމިން 40 ޑިގްރީ ސެލްސިއެސްއަށް މައްޗަށް ދާނޭ ކަމަށް ލަފާކުރެވޭތީ އާންމުން ރައްކާތެރި ތިބުމަށްވެސް އިލްތިމާސް ކޮށްފައިވެއެވެ.


ތިމާވެށީގެ ކަންކަމުގައި ޒުވާނުންގެ ބައިވެރިވުމާއި އަޑު މިހާރަށްވުރެ ގަދަވާންޖެހޭ: ޝައުނާ\nހޮޅުދޫ ހިމެނޭހެން އިތުރު ދެ ރަށެއް މޮނިޓަރިންއަށް ލައިފި\nއަހަރަކަށް ވުރެ ގިނަ ދުވަސްފަހުން މާވެލް ސްޓޫޑިއޯސްގެ ފިލްމްތައް އަލުން ސިނަމާ ތަކަށް -- ފޮޓޯ: ޑިޒްނީސްކާލެޓް ޖޮހަންސަން އަދި ފްލޯރަންސް ޕްޔޫ މި ފިލްމްގެ މައި ރޮލްތަކުން ފެނިގެން ދާނެ -- ފޮޓޯ: ޑިޒްނީބްލެކް ވިޑޯގެ ޓްރެއިލާ\nމާވެލްގެ “ބްލެކް ވިޑޯ” ޖުލައި ނުވަ ވަނަ ދުވަހު ތިއޭޓާ ތަކުގައި ޕްރިމިއާ ކުރަން ތައްޔާރު ވަމުން އެބަދެ އެވެ.\nމިދިޔަ އަހަރުގެ ނޮވެމްބަރު މަހުގައި ނެރެން ނިންމާފައި އޮތް މި ފިލްމް ވަނީ ކޮވިޑް-19 އިގެ ސަބަބުން މި އަހަރުގެ ޖުލައި ނުވަ ވަނަ ދުވަހައް ލަސް ކޮށްފަ އެވެ. މި ފިލްމް ޕްރިމިއާ ކުރަން ނިންމާފައި ވަނީ ސިނަމާ ތަކުގަ އާއި ޑިޒްނީ ޕްލަސްގެ ޕްރިމިއާ އެކްސެސް ސާވިސް މެދުވެރި ކޮށެވެ.\nޑިޒްނީން އުފައްދާ މި ފިލްމަކީ މާވެލް ސިނަމެޓިކް ޔުނިވާސް (އެމްސީޔޫ) ގެ 24 ވަނަ ފިލްމެވެ. އަދި މި ފިލްމަކީ އެމްސީޔޫގެ ހަތަރުވަނަ ފޭސްގެ ފުރަތަމަ ފިލްމެވެ. އެމްސީޔޫއިން ވަނީ އިންފިނިޓީ ސާގާގެ ގޮތުގައި ތިން ފޭސް އަކަށް ބަހާލާއިގެން 23 ފިލްމެއް ނެރެފަ އެވެ.\n“ބްލެކް ވިޑޯ” ގައި މީގެ ކުރިން ވެސް އެމްސީޔޫއިން ފެނިފައިވާ ސްކާލެޓް ޖޮހަންސަން އޭނާގެ މަޝްހޫރު ނަތާޝާ ރޮމަނޯފްގެ ރޯލުން ފެނިގެން ދާނެ އެވެ. އަދި މި ފިލްމްއަކީ މާވެލްގެ އެހެން ފިލްމް ތަކާއި ހިލާފަށް ސްޕައި ފިކްޝަން ފިލްމެކެވެ. ސްކާލެޓްގެ އިތުރުން މި ފިލްމުން ފްލޯރަންސް ޕްޔޫ، ޑޭވިޑް ހާބާ އަދި ރޭޗެލް ވިޓްޒް ވެސް ފެނިގެން ދާނެ އެވެ. މި ފިލްމްގެ ބޮޑުބައި ފެނިގެން ދާނީ ރަޝިއާގަ އެވެ.\nފިލްމް މިހާރު ވަނީ ފިލްމް ރިވިއު ކުރާ ފަރާތްތަކަށް ދައްކާފަ އެވެ. އަދި ގިނަ ރިވިއުތައް ބުނާ ގޮތުގައި މި ފިލްމަކީ ފުރިހަމަ އަދި ބަލައިލަން ހިއްހަމަޖެހޭ ފިލްމެކެވެ. އަދި ގިނަ ކްރިޓިކުން ބުނެފައި ވަނީ މި ފިލްމަކީ މާވެލްގެ “މިޝަން އިމްޕޮސިބަލް” ކަމަށެވެ.\nމިދިއަ 2020 ގައި ނެރެން ހަމަޖައްސާފައި ހުރި އެމްސީޔޫ ފިލްމްތައް ލަސް ކޮށްފައި ވާއިރު އެ އަހަރަކީ އެމްސީޔޫ ފިލްމްތައް ނެރެން ފެށި ފަހުން މާވެލް ފިލްމްއެއް ޕްރިމިއާ ނުކުރާ ހަމަ އެކަނި އަހަރެވެ. އަދި މާވެލްއިން އެންމެ ފަހުން ޕްރިމިއާ ކޮށްފައި ވަނީ “ސްޕައިޑަމޭން ފާ ފްރޮމް ހޯމް” އެ ފިލްމް ނެރެފައި ވަނީ 2019 ވަނަ އަހަރުގަ އެވެ.\nޑިސްނީއިން މިއަހަރު އަދި މާވެލްގެ ތިން ފިލްމެއް ނެރެން ނިންމާފައިވެ އެވެ.


Anhenunge tharaggy ah masahkaiy kuraa committee ge inthikhaabu\nއަންހެނުންގެ ތަރައްޤީއަށް މަސައްކަތް ކުރާކޮމިޓީ(ޑަބްލިއުޑީސީ) އަށް މެންބަރުން ހޮވުމަށް މިއަދު ބޭއްވި އިންތިޚާބުގައިއެކިދާއިރާތަކުގެ ވޯޓު ފޮށިތަކުގެ ވަގުތީ ނަތީޖާ މިހާރު ވަނީ އިޢުލާން ކޮށްފައެވެ. މިގޮތުން ހިތަދޫ އުތުރު ދާއިރާގެ ފޮށިން ކުރި ހޯދީ ކެންޑިޑޭޓް ނަންބަރު 1 އާމިނަތު ނަދާއެވެ. ނަދާއަށް ލިބުނު ވޯޓުގެ އަދަދަކީ 183ކެވެ. ކެންޑިޑޭޓް ނަންބަރު2ފާތިމަތު ހަނީފާއަށް ލިބުނީ 129 ވޯޓެވެ. ހިތަދޫ މެދު ދާއިރާއަށް3ކެންޑިޑޭޓުން ވާދަކޮށްފައިވެއެވެ. ކެންޑިޑޭޓް ނަންބަރު 1 ފާތިމަތު ޒުބައިރުއަށް ލިބުނީ 88 ވޯޓެވެ.166 ވޯޓާއެކު ކެންޑިޑޭޓް ނަންބަރު2ގެގޮތުގައި ވޯޓުން ކުރި ހޯއްދެވީ އާމިނަތު ހަފީޒާއެވެ. ކެންޑިޑޭޓް ނަންބަރު3އައިޝަތު އަފީފާއަށް ލިބުނީ 93 ވޯޓެވެ. ހިތަދޫ ދެކުނު ދާއިރާއިން ކުރި ހޯއްދެވި ކެންޑިޑޭޓް ނަންބަރު 1 އާމިނަތު ޝިހާބަށް ލިބުނީ 184 ވޯޓެވެ. ކެންޑިޑޭޓް ނަންބަރު2އާމިނަތު ޢަލީއަށް ލިބުނީ 135 ވޯޓެވެ. މަރަދޫ ދާއިރާއިން ކުރި ހޯއްދެވި ކެންޑިޑޭޓް ނަންބަރު1 ޝަފްޤާ ޝަފީޤަށް ލިބުނީ 185 ވޯޓެވެ. ކެންޑިޑޭޓް ނަންބަރު2އަދި މިހާރުގެ އަންހެނުންގެ ތަރައްޤީއަށް މަސައްކަތް ކުރާ ކޮމިޓީގެ ރައީސާ ޝެހެނާޒް ރަޝީދަށް ލިބުނީ 179 ވޯޓެވެ. މީދޫ ދާއިރާގެ ވޯޓުން ކުރި ހޯއްދެވި ކެންޑިޑޭޓް ނަންބަރު2އާމިނަތު ޚާލިސާއަށް މަރަދޫފޭދޫ އަދި މީދޫގައި ބެހެއްޓުނު ދެފޮށިން ލިބުނީ 247 ވޯޓެވެ. ކެންޑިޑޭޓް ނަންބަރު 1 ނާދިޔާ ހަސަންއަށް ލިބުނީ 212 ވޯޓެވެ. ފޭދޫ ދައިރާގެ ވޯޓު ފޮށިން ކުރި ހޯއްދެވީ 365 ވޯޓުން ކެންޑިޑޭޓް ނަންބަރު 1 ހައްވާ ޒާހިރާއެވެ. ކެންޑިޑޭޓް ނަންބަރު2ޖުނައިފާ މުހައްމަދު އަށް ލިބުނީ 261 ވޯޓެވެ.\nޑަބްލިއުޑީސީއަށް މެންބަރުން ހޮވުމަށް ބޭއްވުނު އިންތިޚާބުގައި ހިތަދޫ ފިޔަވައި އެހެން ރަށްރަށުގައި ވޯޓު ފޮށި ބެހެއްޓިފައިވަނީ އެރަށްރަށުގެ އޮފީހުގެ ގޯތި ތެރޭގައެވެ. ހިތަދޫގެ ތިން ދާއިރާގެ ވޯޓު ފޮށިތަކުގެ ތެރެއިން އުތުރު ދާއިރާގެ ވޯޓުލުން އޮތީ ހިތަދޫސްކޫލްގައެވެ. މެދު ދާއިރާގެ ވޯޓުލުން އޮތީ ނުރާނީ ސްކޫލްގައެވެ. ދެކުނު ދާއިރާގެ ވޯޓުލުން ބޭއްވުނީ މެދުވަލު ސްކޫލްގައެވެ.\nހުޅުދޫ ދާއިރާ އަށް ކުރިމަތިލީ އެއް ކެންޑިޑޭޓު ކަމަށްވާތީ،ވޯޓުލުމެއްނެތި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ3ވަނަ ދައުރަށް ވަނީ އިންތިޚާބު ވެފައެވެ. ހުޅުދޫ އިން އިންތިޚާބު ވެފައިވަނީ ޝާމާ އިބްރާހީމް، މީދޫ، މޫންލައިޓްގެ އެވެ.\nމި އިންތިޚާބުގެ ކަންކަން ބެލެހެއްޓުމަށް އިލެކްޝަން ކޮމިޓީއެއް ވަނީ އުފައްދާފައެވެ.


ރިޔާސީ އިންތިޚާބުގައި ވާދަކުރައްވާ3ކެންޑިޑޭޓުން، ރިޔާސީ އިންތިޚާބުގެ ފުރަތަމަ ބުރު އަންނަ ނޮވެންބަރު2ވަނަ ދުވަހު، އަދި ދެވަނަ ބުރު ބާއްވަން ޖެހިއްޖެނަމަ ނޮވެންބަރު9ވަނަ ދުވަހު ދެވަނަ ބުރު ބޭއްވުމަށް ނިންމެވި ނިންމެވުމާ ގުޅޭ ގޮތުން ރައީސުލްޖުމްހޫރިއްޔާ ނެރުއްވި ނޫސްބަޔާން - The President's Office\n28 އޮކްޓޫބަރު 2013، ރިފަރެންސް: 2013-07\nރިޔާސީ އިންތިޚާބުގައި ވާދަކުރައްވާ3ކެންޑިޑޭޓުން ރޭ ބައްދަލުކުރައްވައި، ރިޔާސީ އިންތިޚާބުގެ ފުރަތަމަ ބުރު އަންނަ ނޮވެންބަރު2ވަނަ ދުވަހު، އަދި ދެވަނަ ބުރު ބާއްވަން ޖެހިއްޖެނަމަ ނޮވެންބަރު9ވަނަ ދުވަހު ދެވަނަ ބުރު ބޭއްވުމަށް ނިންމެވި ނިންމެވުމަށް އަޅުގަނޑު ވަރަށް އުފަލާއެކީގައި މަރުޙަބާ ދަންނަވަމެވެ. މި ނިންމެވުމަކީ، ޤައުމުގެ މަޞްލަޙަތާއި ހަމަޖެހުމަށްޓަކައި އެބޭފުޅުން ނިންމެވި ވަރަށް މުހިންމު ނިންމެވުމެއް ކަމަށް އަޅުގަނޑު ދެކެމެވެ. އަދި އެބޭފުޅުންނަކީ، އެބޭފުޅުންގެ އަމިއްލަ ސިޔާސީ އަމާޒުތަކަށްވުރެ، ޤައުމީ މަޞްލަޙަތު އިސްކުރައްވާ ބޭފުޅުންކަންވެސް މިކަމުން ރައްޔިތުންނަށް އިތުރަށް ޔަޤީންވެގެން ހިނގައްޖެ ކަމަށް އަޅުގަނޑު ޤަބޫލުކުރަމެވެ.\nރައްޔިތުންގެ އިތުބާރުއޮތް އިންތިޚާބެއް މިތާރީޚުތަކުގައި ބޭއްވެވުމަށް އިލެކްޝަންސް ކޮމިޝަނުން ކުރެއްވެން ހުރި ހުރިހާ މަސައްކަތެއް ކުރައްވާނެ ކަމަށް އަޅުގަނޑު ޔަޤީންކުރަމެވެ. އަދި މިފަދަ ކާމިޔާބު އިންތިޚާބެއް ބޭއްވިއްޖެނަމަ ދިވެހި ދައުލަތަށް ޤާނޫނީ ހުސްކަމެއް ނާންނާނެކަން އަޅުގަނޑު މި ފުރުޞަތުގައި ފާހަގަކުރަމެވެ.


އެމްޕީއެލްގެ ގިނަ ޚިދުމަތްތައް އޮޓޮމޭޓް ކުރަނީ އެމްޕީއެލްގެ ގިނަ ޚިދުމަތްތައް އޮޓޮމޭޓް ކުރަނީ\nއެމްޕީއެލްގެ ގިނަ ޚިދުމަތްތައް އޮޓޮމޭޓް ކުރަނީ\nމާލޭ ވިޔަފާރި ބަނދަރު، ފޮޓޯ- އެމްޕީއެލް\nއެމްޕީއެލްގެ އީއާރްޕީ ސޮފްޓްވެއަރ އަޕްޑޭޓްކޮށް އަމިއްލައަށް މިހާރު ކުރަންޖެހޭ ގިނަ މަސައްކަތް އޮޓޮމޭޓް ކުރުމަށް މަސައްކަތް ކުރަމުންދާކަމަށް އެކުންފުނިން ވިދާޅުވެއްޖެއެވެ.\nއެމްޕީއެލްއިން މިހާތަނަށް ބޭނުން ކުރަމުންއައި އެންޓަޕްރައިޒް ރިސޯސް ޕްލޭނިންގް (އީއާރްޕީ) ސްފްޓްވެއަރ، އޮރަކަލް ކުންފުނީގެ ފިއުޝަން ކްލައުޑު (އީއާރްޕީ) ސޮފްޓްވެއަރއަށް ބަދަލުކޮށްފައި ވާކަން އެކުންފުނިން ވަނީ ހާމަކުރައްވާފަވެ. މިއާއެކު ގިނަ ޚިދުމަތްތަކުގެ ސްޕީޑް އަވަސްވެ، ޚަރަދުގެގޮތުން ކުންފުންޏަށް ލުއިތަކެއް ލިބިގެންދާނެކަމަށް އެކުންފުނިން ވިދާޅުވެއެވެ.\nއޮރަކަލް ސޮފްޓްވެއަރ ބޭނުން ކުރަން ފެށުމާގުޅޭގޮތުން ކުންފުނީގެ ސީއީއޯ ޝާހިދު ޢަލީ، ވިދާޅުވީ މެނުއަލްކޮށް މިހާރު ދެމުންއަންނަ ގިނަ ޚިދުމަތްތައް އޮޓޮމޭޓްވެ ޚިދުމަތުގެ ފެންވަރު ރަނގަޅުވެގެން އަންނާނެ ކަމަށެވެ.\nޕޯޓްތަކާއެކު މަސައްކަތް ކުރުމުގެ ތަޖުރިބާ ލިބިފައިވާ އޮރަކަލް ސޮފްޓްވެއާރ ބޭނުން ކުރަން ފެށުމާއެކު ގިނަ ލުއިފަސޭހަތަކެއް ލިބިގެން ދާނެކަމަށް އެކުންފުނިން ފާހަގަ ކުރައްވައެވެ. މިހާތަނަށް ބޭނުން ކުރަމުން އަންނަ ސޮފްޓްވެއަރ އަކީ މެއިންޓެއިން ކުރުމަށް އުނދަގޫ ސޮފްޓްވެއަރއެއް ކަމަށާ، ބަދަލެއް ގެންނަން ޖެހުނަސް އެމަސައްކަތް ކުރަން އުނދަގޫ ސޮފްޓްވެއަރއެއް ކަން އެކުންފުނިން ފާހަގަ ކުރައްވައެވެ.\nނަމަވެސް އޮރަކަލް ކުންފުނީގެ ސޮފްޓްވެއާއި އެކު، ކޮންމެ 90 ދުވަހުން އާ ފީޗާސްތަށް ލިބޭނެކަމަށް އެމްޕީއެލް އިން ފާހަގަ ކުރައްވައެވެ. މި ސޮފްޓްވެއަރ ލައިވް ކުރެވި އެންމެ ފުރިހަމައަށް ބޭނުން ކުރެވެން ފަށާނީ އަންނަ އަހަރުގެ ކުރީކޮޅު ކަމަށް އެމްޕީއެލްއިން ވިދާޅުވެއެވެ.


Gaza Ge Geyehge Dhashun3Aharuge Kujjaku Nagaifi - Vaguthu\nހައްދުފަހަނަ އަޅާފައިވާ އިސްރާއިލް ސިފައިން ދެ ހަފްތާއެއްހާ ދުވަހު ފަލަސްތީނުގެ ޣައްޒާ އަށް ދިން ހަމަލާތަކުގައި ފަލަސްތީނުގެ އެތައް ގެއަކަށް އަމާޒުވިއެވެ. ގިނަ ބަޔަކު މަގުމަތި ވެފައިވާ އިރު، ހަމަލާތަކުގައި އެތައް ބަޔަކު ޝަހީދުވެ، ހާހަކަށް ވުރެ ގިނަ މީހުންނަށް އަނިޔާވިއެވެ. އޭގެ ތެރޭގައި ހަތަރުބައިކުޅަ އެއްބަޔަކީ ކުޑަކުދިންކަން ފާހަގަ ކޮށްލެވެއެވެ.\nހަމަލާތަކުގައި ގެއްލުންވެ، ބިމާ ހަމަވި އިމާރާތްތަކުގެ ތެރެއިން ވެސް މީހުން ސަލާމަތް ކޮށްފައިވެއެވެ. ތަލްބަނީ އާއިލާއެއްގެ ގެޔަކަށް އަމާޒުކޮށް ދިން ހަމަލާއެއްގައި އިމާރާތް ސުންނާފަތިވެ، އިމާރާތުގެ ބައިތައް ތެރޭގައި ތާށިވި 10 މީހެއްގެ ހަށިގަނޑު ސިފައިންގެ ޓީމުން ހޯދައިފިއެވެ. ޓައިމްސް އޮފް ޣައްޒާއިން ރިޕޯޓު ކޮށްފައިވާ ގޮތުން އެ 10 މީހުންގެ ތެރޭގައި އުމުރުން ތިން އަހަރުގެ މަރިޔަމް ތަލްބަނީ ހިމެނެއެވެ.\nމަރިޔަމް ތަލްބަނީގެ ހަށިގަނޑު ފެނިފައިވަނީ ސިފައިންގެ ޓީމުން އެ މަސައްކަތް ކުރާތާ 10 ދުވަސް ފަހުން ކަމަށް ޓައިމްސް އޮފް ޣައްޒާއިން ރިޕޯޓު ކޮށްފައިވެއެވެ. އިސްރާއިލުގެ ލާއިންސާނީ ހަމަލައިގައި މަރިޔަމް ތަލްބަނީގެ މަންމަ އާއި ބޭބެ ވެސް ޝަހީދުވެފައިވެއެވެ.\nTen bodies have been pulled out from under the rubble by Palestinian defence team.\nA3year old Mariam Tabani’s body has also been recovered after 10 days.\nIsraeli raids targeted Telbani family home, killing her pregnant mother Reema and5yr old brother Zaid.[r] pic.twitter.com/GegXU4yixG\n— TIMES OF GAZA (@Timesofgaza) May 21, 2021\nމަރިޔަމް ތަލްބަނީ ދިރިއުޅެމުންދިޔަ އެޕާޓުމެންޓުގައި އުޅެނީ ދެމަފިރިންނާއި ދެ ދަރިން ކަމަށް ރިޕޯޓުތައް ބުނެއެވެ. އިސްރާއިލުން މި އެޕާޓްމެންޓަށް ހަމަލާދީ5އަހަރުގެ ފިރިހެން ކުއްޖާ އާއި ދެކުދިންގެ މަންމަ ރީމާ ޝަހީދު ކޮށްލި އިރު ރީމާގެ ބަނޑަށް ހަތަރު މަސް ކަމަށް ހެލްތް މިނިސްޓްރީއިން ރިޕޯޓު ކޮށްފައިވެއެވެ.\nމެއި 15 ވަނަ ދުވަހު އަލްޖަޒީރާ ނޫހުން ރިޕޯޓު ކޮށްފައިވަނީ ރީމާ، 31، އާއި އޭނާގެ ފިރިހެން ދަރިފުޅު ޒައިދް، 5، އެޕާޓުމެންޓަށް ހަމަލާ ދިން ވަގުތު ޝަހީދުވެފައިވާ ކަމަށެވެ. އަދި ފިރިމީހާ މުހައްމަދު ތަލްބަނީ، 29، އަށް އައިސީޔޫގައި ފަރުވާ ދެމުން ދަނިކޮށް ދުނިޔެ ދޫކޮށްފައިވާ ކަމަށާއި އޭރު މަރިޔަމް ތަލްބަނީ ހޯދުމުގެ މަސައްކަތް ފުލުހުން ފައްޓާފައިވާ ކަމަށް ވެސް އެ ނޫހުން ރިޕޯޓޫކޮށްފައިވެއެވެ.\nމެއި 23, 2021 12:33\nމި އަލިފް ދާލް އޭ ކިޔާ ޖަމުއްޔާ ވަރަށް ސަޅި ވާނެ. މުސްލިމުންނަށް ހަމަލައެއް ދޭނަމަ އެ ތަނެއް ފަނާވެ ރައްޔިތުން މަރައި ހުސްކުރަންދެން ތިބޭނީ ހަނު.! މިހިސާބަށް ކަންތަށްގޮސް ދުނިޔޭގެ ގައުމުތަކުން އަރައިގަންނަ ހިސާބަށް ކަންކަން ދިއުމުން ނުވިތާކަށް އެ ހަމަލާދޭން ބަޔަކު ހިތްފުރޭވަރަށް އެ ތަނެއް ސުންނާފަތި ކޮން ހަނގުރާމަ ހުއްޓާލީ މާ އެހީގެ ވަފުދުތަށް ފޮނުވާނެ!! އަދި ބުނާނެ! އަލިފޫދާލު މި އޮތީ އަނިޔާވާމީހުންނަށް އެހީވާށާއި ފަނާވި ތަންތަން އަލުން އާރާސްތު ކުރުމުގައި އެހީވުމަށް ކއތްމަދުވެފައޭ!! ދެން ފޮނުވާނެ ކާއެއްޗެއްސާ އަންނައުވެސް!! މި ވަރުގެ އޯގާތެރި ތެދު ނިޔަތުގައި މަސައްކަތްކުރާ ޖަމުއްޔާއެއް އެބޮތްތަ!!!\nމެއި 26, 2021 00:47\nމީގެން އެބަ އެއްޗެއް ގެޓުވޭ... އައިއެސް އަށް ހަމަލާދޭންވީމަ އަލިފްދާލު ފުންމަައިގެން ތެދުވި އެކަމު މި ނިކަމެތިން މުޅި އުމުރު ހޭދަ މިކުރަނީ މި އަނިޔާވެރިކަމުގައި. އަލިފްދާލަށް ކަމެއްނުވި.......ވީމާ އަސްލު ކާފަރުން އައިއެސްއަށް ހަމަލާދިން ސަބަބު ވަރަށްސާފު


Afghanistan ge3City eh hifumah Taliban'un ge hamala thah varugadha koffi\nއަފްގާން ސަރުކާރުގެ ސިފައިންގެ މީހަކު ހަމަލާ ބަދަލުކުރަނީ- ފޮޓޯ: ބީބީސީ\nއަފްގާނިސްތާންގެ3ސިޓީއެއް ހިފުމަށް ތާލިބާނުންގެ ހަމަލާ ވަރުގަދަކޮށްފި\n01 އޯގަސްޓް 2021 - 20:35:36\nއަފްގާނިސްތާންގެ ހުޅަނގާއި ދެކުނުގެ ސިޓީތައް ސަލާމަތީ ބާރުތަކުގެ އަތުން ހިފުމަށް ތާލިބާނުންގެ ހަމަލާތައް ވަރުގަދަކޮށްފި އެވެ.\nހެރަޓް، ލަޝްކަރް ގަހް ގެ އިތުރުން ކަންޑަހަރް ސިޓީއަށް އާދިއްތަ ދުވަހު ތާލިބާނުން ވަނީ ހަމަލާދޭން ފަށާފައެވެ. ބޭރުގެ ސިފައިން ސެޕްޓެމްބަރު މަހުގެ ކުރިން އަފްގާނިސްތާނުން ފައިބާނެކަން އިއުލާން ކުރުމުން ތާލިބާނުން ވަނީ އެގައުމުގެ ފަގީރު ހިސާބުތައް ހަލުވި ދުވެއްޔެގައި ހިފާފައެވެ.\nތާލިބާނުންގެ އަތް ދަށަށް އެ ސިޓީތައް ގޮސްފި ނަމަ އިންސާނީ ކާރިސާއެއް ކުރިމަތިވެދާނެ ކަމުގެ ބިރު އުފެދިފައިވާ ދަނޑިވަޅެއްގައި އަފްގާނިސްތާންގެ ސަލާމަތީ ބާރުތަކުން ތާލިބާނުން ހިފަހެއްޓޭނީ ކިހާ ދުވަހަކަށް ކަމާމެދު ވަނީ ސުވާލު އުފެދިފައެވެ.\nތާލިބާނުން ވަނީ އިރާނާއި އަފްގާނިސްތާާން ގުޅޭ ބޯޑަރު އަދި ޕާކިސްތާނާއި އަފްގާނިސްތާނާއި ގުޅޭ ބޯޑަރުގެ އިތުރުން ތަޖިކިސްތާނާއި އަފްގާނިސްތާން ގުޅޭ ބޯޑަރުތައް ވެސް ހިފާފައެވެ.\nއަދި މިހާތަނަށް އެއްވެސް ޕްރޮވިންސެއްގެ ވެރިކަން ކުރާ ސިޓީއެއް ތާލިބާނުންގެ ބާރުދަށަށް ގޮސްފައި ނުވާއިރު އަފްގާނިސްތާންގެ ބޮޑު ތިން ސިޓީއެއް ހިފުމަށް ތާލިބާނުން ދަނީ ވަރުގަދަ ހަމަލާތައް ދެމުންނެވެ.\nއާދިއްތަ ދުވަހު ތާލިބާނުންގެ ރޮކެޓް ހަމަލާއެއްގައި ކަންޑަހަރް އެއާޕޯޓްއަށް ވަނީ އެކިވަރުގެ ގެއްލުން ލިބިފައެވެ. ހަމަލާގައި އެއާޕޯޓް ރަންވޭއަށް ލިބުނު ގެއްލުމާއި ގުޅިގެން އެއާޕޯޓްގެ ފްލައިޓް އޮޕަރޭޝަންސް ވަނީ ސަސްޕެންޑްކޮށްފަ އެވެ.\nއެގައުމުގެ އޮފިޝަލަކު އަލްޖަޒީރާއަށް ބުނީ ހަމަލާތަކަށް ވައިގެ މަގުން ރައްދު ދެމުން އަންނަ ކަމަށާއި، އެމެރިކާއިން އަންނަނީ ކަން ހިނގާ ގޮތް ވަރަށް ގާތުން ބަލަމުން ކަމަށެވެ.\nއަދި މިވަގުތު ވަކި އެއްޗެއް ބުނަން ނޭނގޭ ކަމަށާއި ސިޓީތަކުގެ ހާލަތު އޮތީ ވަރަށް ބިރުވެރިކޮށް ކަމަށް އޭނާ ބުނެއެވެ. އޭގެ އިތުރުން ސިޓީގައި އުޅޭ ތާލިބާނުންގެ ބައެއް ސަޕޯޓަރުން އެމީހުންނަށް މައުލޫމާތު ފޯރުކޮށްދެމުން އަންނަ ކަމަށް އޭނާ ބުނެފައިވެއެވެ.


SunOnline: Whip line aa hilaafvi mahsala balai fiyavalhu alhaane: Ali Azim\nވިޕްލައިނާ ހިލާފްވި މައްސަލަ ބަލައި ފިޔަވަޅު އަޅާނެ: އަލީ އާޒިމް\nމުއާވިޔަތު އަންވަރު 29 May 2020, 00:43\nއެމްޑީޕީ ޕީޖީ ގްރޫޕް ލީޑަރު އަލީ އާޒިމް (ވ): އެ ޕާޓީގެ ވިޕްލައިނާ ހިލާފްވި މެންބަރުންނަށް ފިޔަވަޅު އާޅނެ ކަމަށް އޭނާ ވަނީ ވިދާޅުވެފައި --- ސަން ފައިލް ފޮޓޯ/ މުޒައްޔިން ނާޒިމް\nޕާލިމެންޓްރީ ގްރޫޕުން ވިޕްލައިނެއް ނެރެފައި ވަނިކޮށް އެއާ ހިލާފްވުމުން މައްސަލަ ބަލައި ފިޔަވަޅު އަޅާނެ ކަމަށް ވެރިކަން ކުރާ މައި، ޕާޓީ އެމްޑީޕީގެ ޕާލިމެންޓްރީ ގްރޫޕްގެ ލީޑަރު އަލީ އާޒިމް ވިދާޅުވެއްޖެ އެވެ.\nމިހާރު ތިބި ކައުންސިލަރުންގެ ދައުރު ދަންމައިލުމަށް، ގާނޫނު އަސާސީ އަށް ގެންނަން ސަރުކާރުން ހުށަހެޅި އިސްލާހު ކޮމިޓީއަށް ބަލައިގަނެ، ކޮމިޓީން ފާސްކުރަން އެމްޑީޕީގެ ޕާލަމެންޓްރީ ގްރޫޕުން ނެރުނު ވިޕްލައިނާ އެ ޕާޓީގެ ހަތަރު މެމްބަރަކު ވަނީ ހިލާފުވެވަޑައިގެންފަ އެވެ.\nއެ މައްސަލައިގައި މީގެ ކުރިން އެމްޑީޕީގެ ވިޕްލައިނާ ހިލާފްވެގެން ޕާޓީން ވަކިކޮށްފައިވާ 18 ވަނަ މަޖިލީހުގެ ނައިބް ރައީސް މޫސާ މަނިކް (ރީކޯ މޫސަ) ވިދާޅުވީ، މަންޒަރު ވަރަށް ސާފު ކަމަށާއި އެމްޑީޕީގެ ވިޕްލައިނަކީ ބޯލަނބަން ޖެހޭ އެއްޗެއް ނޫން ކަމަށެވެ. އެގޮތުން 19 ވަނަ މަޖިލީހުގައި އެތައް މެންބަރުންނެއް އެމްޑީޕީގެ ވިޕްލައިނާ ހިލާފްވުމުން އޭނާއަށް އައި ހުކުމް ނާންނަ ކަމަށާއި އެ މައްސަލަ ވެސް ނުބަލާ ކަމަށް މޫސަ ވިދާޅުވިއެވެ.\nވިޕް ލައިނާ ހިލާފްވި ކަމަށް ބުނެ 2017 ވަނަ އަހަރުގެ ފެބްރުއަރީ އަށެއްގައި އެމްޑީޕީން އޭނާ ވަކިކޮށްފައިވަނީ، ލީޑަރުންނަށް ބިރަކަށް ވުމުން ކަމަށް މޫސަ ވަނީ ތުހުމަތުކުރައްވާފައެވެ.\nމޫސަގެ އެ ޓްވީޓަށް ރައްދު ދެއްވައި އެމްޑީޕީ ޕާލިނެންޓްރީ ގްރޫޕްގެ ލީޑަރު މެދު ހެންވޭރު ދާއިރާގެ މެންބަރު އަލީ އާޒިމް ވިދާޅުވީ، އެ މައްސަލަ ވެސް ބަލާނެ ކަމަށާއި ގަވާއިދުގައިވާ ގޮތަށް ފިޔަވަޅު ވެސް އަޅާނެ ކަމަށެވެ.\nގާނޫނުއަސާސީ އިސްލާހު ކުރުމަށް ހުށަހަޅާފައިވާ ބިލް މަޖިލީހަށް ބަލައިގަނެ ސަރުކާރުން ހުށަހެޅި ގޮތަށް ފާސްކުރުމަށް އެމްޑީޕީގެ ޕީޖީ ގުރޫޕުން ބުދަ ދުވަހުގެ ރޭ ތްރީލައިން ވިޕެއް ނެރުނީ 41 މެންބަރުންގެ ވޯޓާ އެކު އެވެ.\nނަމަވެސް މަޖިލީހަށް ބިލު ބަލައިގަތުމަށް ރޭ ނެގި ވޯޓުގައި އެމްޑީޕީގެ ހަތަރު މެމްބަރަކު ބައިވެރިވެވަޑައިގެންފައެއް ނުވެ އެވެ. ވޯޓުގައި ބައިވެރިވެވަޑައިގެންފައި ނުވަނީ މައްޗަންގޮޅީ އުތުރު ދާއިރާގެ މެމްބަރު މުހައްމަދު ރަޝީދާއި މަޑަވެލި ދާއިރާގެ މެމްބަރު ހުސައިން ފިރުޝާނާއި މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ އަދި އުނގޫފާރު ދާއިރާގެ މެމްބަރު މުހައްމަދު ވަހީދެވެ.


Doctor Akah Vegen India Ge Quarantine Facility Akah Vadhe Meehaku Rape Koffi - Vaguthu\n2 މަސް ކުރިން ( ޖުލައި 19, 2020 )\nއިންޑިއާގެ މުމްބާއީގައި ކަރަންޓީން ކޮށްފައި ހުރި އަންހެނެއްގެ ކޮޓަރިއަށް ފިރިހެނަކު ވަދެ، އޭނާ ރޭޕް ކޮށްލައިފިއެވެ. މިހާދިސާ ހިނގީ ހުކުރު ދުވަހު އެވެ.\nޖިންސީ އަނިޔާ ލިބުނު 25 އަހަރުގެ އަންހެން މީހާ ބުނާ ގޮތުގައި އޭނާގެ ކޮޓަރިއަށް ވަން މީހާ އޭނާ އާއި ވާހަކަދައްކަން ފެށީ އެއީ ޑޮކްޓަރެއް ކަމަށް ބުނެއެވެ. ވާހަކަދައްކަމުން ގޮސް ވަކި ހިސާބަކުން ގައިގަ އަތްލާ، ގަދަކަމުން ރޭޕް ކުރި ކަމަށް އަންހެން މީހާ ބުންޏެވެ.\nއޭނާ ރޭޕް ކުރުމަށް ފަހު ދިއުމުން އަންހެން މީހާ ވަނީ އެތަނުގައި ތިބޭ ނަރުހުންނަށް ގޮވައި، އެކަން ރިޕޯޓް ކޮށްފައެވެ. ނަރުހުންނަށް ހާދިސާގެ މައުލޫމާތު ލިބުމާއި އެކު ވަގުތުން އެކަން ފުލުހުންނަށް އެންގިއެވެ. ފުލުހުން މިހާރު ވަނީ އަންހެން މީހާ ރޭޕް ކުރި މީހާ ހޯދާފައެވެ. އެއީ ވެސް އަންހެން މީހާ އާއި އެކު އެކަރަންޓީން ފެސިލިޓީގައި ހުރި މީހެކެވެ.\nފުލުހުން ބުނީ އަންހެން މީހާ ކޮވިޑް-19 އަށް މިހާރު ނައްސި ވެފައިވާ ކަމަށެވެ. ނަމަވެސް އޭނާ އަދިވެސް ހުރީ ކަރަންޓީން ގައެވެ. އަދި ރޭޕް ކުރި ފިރިހެން މީހާ ވެސް ހުރީ ކަރަންޓީން ފެސިލިޓީގައެވެ.\nފުލުހުން ބުނީ ފިރިހެން މީހާ މިހާރު އިތުރު ސަމާލުކަމެއް ދީގެން ބަލަހައްޓަމުން ގެންދާ ކަމަށާއި ނަމަވެސް އޭނާ ހައްޔަރު ކުރާނީ ކަރަންޓީންގެ މުއްދަތު ހަމަވުމުން ކަމަށެވެ.\nޖިންސީ ގޯނާ އާއި ރޭޕް ކުރުން ހައްދުފަހަނައަޅާފައި އޮންނަ އިންޑިއާގައި ކޮވިޑް-19 އާއި ގުޅިގެން ކަރަންޓީން ކޮށްފައި ތިބޭ އަންހެނުންނަށް ޖިންސީ ގޯނާ ކުރުމުގެ އެތައް މައްސަލައެއް ވެސް އަންނަނީ ރިޕޯޓް ކުރަމުންނެވެ.\nޕޮލިސް އެކެޑަމީގެ މަސައްކަތަށް އައި 53 މީހަކު ކޮވިޑް-19 އަށް ފައްސިވެއްޖެ\nޖުލައި 19, 2020 11:57\nޖުލައި 19, 2020 12:31\nއިނޑިޔާ ވާހަކަ ނުދައްކާ މިއުޅޭ ކެނެރީގޭ ބުއްޅަބޭމެން މިދިވެހި ގައުމު އިނޑިޔާއައްވުރެ ކުރި އަރުވާނެ ތިޔަ ކަންކަމުގަ.\nޖުލައި 19, 2020 19:04\nމިޤައުމުން ނަމޫނާ ބަލާ ޤައުމުގެ ޙާލަތު.\nޖުލައި 19, 2020 23:31\nއިންޑިޔާ އަށްވުރެ މި ޤައުމު ދެރަތަ މިކަމަށް


Suez canal gai thaashivi container boat bandharukohfi\nސުއޭޒް ކެނަލްގައި ތާށިވި ކޮންޓެއިނާ ބޯޓް ރޮޓަޑަމްގައި ބަނދަރުކޮށްފި\nއެމްވީ އެވާ ގިވަން ރޮޓަޑަމް ބަނދަރުގައި: ކޮންޓެއިނާ ބޯޓަށް ނެދަލޭންޑްސްއަށް ދެވުނީ ސުއޭޒް ކެނަލްގައި ތާށިތާ ހަތަރު މަސް ފަހުން\nމިސްރުގެ ސުއޭޒް ކަނޑުއޮޅީގައި ތާށިވި މާސިންގާ ކޮންޓެއިނާ ބޯޓް، އެވްމީ އެވާ ގިވަން ނެދަލޭންޑްސްގެ ރޮޓަޑަމްގައި ބަނދަރު ކޮށްފި އެވެ. މި ބޯޓަށް އަސްލު މަންޒިލަށް ދެވިފައި މިވަނީ ސުއޭޒް ކެނަލްގައި ތާށިވިތާ ހަތަރު މަސް ފަހުންނެވެ\nއެމްވީ އެވާ ގިވަން ކޮންޓެއިނާ ބޯޓް ސުއޭޒް ކެނަލްގައި ތާށިވީ މިއަހަރު މާޗް 23، އަންގާރަ ދުވަހު އެވެ. ޖަޕާން ކުންފުންޏަކަށް މިލްކުވެރިކަން އޮންނަ 400 މީޓަރު ދިގު ބިޔަ ބޯޓު ތާށިވީ ޗައިނާއިން މުދާ ބަރު ކޮށްގެން ނެދަލޭންޑްސްއަށް 220،000 ޓަނުގެ މުދަލާއެކު ދަތުރު ކުރަނިކޮށެވެ. ބޯޓް ފުން ކުރެވުނީ ހަ ދުވަސް ފަހުން، މާޗް 29 ގައެވެ.\nސުއޭޒް ކެނަލްގައި ކޮންޓެއިނާ ބޯޓު ތާށިވުމުގެ ސަބަބުން ކަނޑުއޮޅި މުޅިން ބަންދުވެ ދަތުރުފަތުރަށް ވަރަށް ބޮޑު އުނދަގޫވި އެވެ. މާޗް މަސް ނިމުނުއިރު ވެސް ސުއޭޒް ކަނޑުއޮޅި ހުރަސްކުރަން ކިޔޫގައި 309 ބޯޓު އޮތް ކަމަށް ސުއޭޒް ކެނަލް އޮތޯރިޓީން ބުންޏެވެ.\nއެމްވީ އެވާ ގިވަން ފުން ކުރެވުނު ނަމަވެސް ސުއޭޒް ކެނަލް އޮތޯރިޓީން ކުރި މަސައްކަތްތަކަށާއި ލިބުނު އެހެން ގެއްލުންތަކަށް ބަދަލުދޭނެ ގޮތެއް ހަމަނުޖެހި މަޑުކުރަން ޖެހުނީ އެވެ.\nރޮޓަޑަމް ބަނދަރަށް ކޮންޓެއިނާ ބޯޓް ވަންނަ ތަން ބަލަން ހުންނަވައި ބަނދަރުގެ ޑައިރެކްޓަރު ހޭންސް ނޭގްޓެގަލް އޭއެފްޕީއަށް ވިދާޅުވީ ހާސްކަން މުޅިން ފިލައި އުފާވެއްޖެ ކަމަށެވެ.\nނޭގްޓެގަލް ވިދާޅުވީ ހޯމަދުވަހާ ޖެހެންދެން ބޯޓް އޮންނާނި ރޮޓަޑަމް ބަނދަރުގައި ކަމަށާއި އެއަށް ފަހު އިނގިރޭސިވިލާތަށް ދާނެ ކަމަށެވެ. އޭނާ އަދި ވިދާޅުވީ ސުއޭޒް ކެނަލްގައި ބީހުމުގެ ސަބަބުން ބޯޓަށް އެއްވެސް ގެއްލުމެއް ލިބިފައިވޭތޯ ބަލައި ޗެކްކުރަން ފްރާންސަށް ވެސް ދާނެ ކަމަށެވެ.\nސުއޭޒް ކެނަލް ބަންދުވުމުގެ ސަބަބުން މިސްރަށް ލިބެން ޖެހޭ އާމްދަނީން ދުވާލަކު 12 – 15 މިލިއަން ޑޮލަރު ގެއްލުން ލިބިފައިވާ ކަމަށް ސެއޭޒް ކެނަލް އޮތޯރިޓީން ހާމަކުރި އެވެ. ކޮންޓެއިނާ ބޯޓު ތާށިވުމުގެ ސަބަބުން ލިިބުނު ގެއްލުމަށް 916 މިލިއަން ޑޮލަރު ދޭން ސުއޭޒް ކެނަލް އޮތޯރިޓީ އެދުނު ނަމަވެސް އެއްބަސްވެވުނީ 550 މިލިއަން ޑޮލަރަށެވެ.\nސުއޭޒް ކެނަލް ހުރަސްކުރާ ބޯޓްތަކުން މިސްރަށް ވަރަށް ބޮޑު އާމްދަނިއެއް ލިބެ އެވެ. ރިޕޯޓްތައް ބުނާ ގޮތުން އަހަރަކު ފަސް ބިލިއަން ޑޮލަށް ވުރެ ގިނައިން ސުއޭޒް ކެނަލުން މިސްރުގެ މާލިއްޔަތަށް ވައްދައިދެ އެވެ.\nޗައިނާ ހޮލެންޑް މިސްރު + ޖަޕާން ސުވޭޒް ކެނަލް ސުއޭޒް ކެނަލް\nސުއޭޒް ކެނަލް: ބޯޓު ފުންކުރި ފަހުން 113 ބޯޓް ހުރަސްކޮށްފި


America in covid 19 jehigen maruvi meehunge adhdhau3haahah - AO News\nވޮޝިންޓަން (31 މާރޗް): ނުރައްކާތެރި ކޮވިޑް19 ވައިރަސް ޖެހިގެން އެމެރިކާއިން މަރުވި މީހުންގެ އަދަދު ތިން ހާހަށް އަރައިފިއެވެ.\nސީއެންއެން އިން ރިޕޯޓްކޮށްފައިވާ ގޮތުގައި މިހާތަނަށް އެމެރިކާއިން ކޮވިޑް19 ޖެހިގެން ޖުމްލަ 3003 މީހުން ވަނީ މަރުވެފައެވެ. އަދި ވައިރަސް ޖެހިފައިވާ މީހުންގެ އަދަދު 160،698 އަށް ވަނީ މަތިވެފައެވެ.\nއެމެރިކާގައި ހަލުވިކަމާއި އެކު ކޮވިޑް19 ފެތުރެމުން އަންނައިރު ފާއިތުވި 24 ގަޑިއިރުގެ ތެރޭގައި އެކަނިވެސް 16،926 މީހުން ވަނީ ކޮވިޑަށް ޕޮޒިޓިވްވެފައެވެ. އެގައުމުގެ ސްޓޭޓްތަކުގެ ތެރެއިން އެންމެ ގިނަ ބަޔަކު ކޮވިޑަށް ޕޮޒިޓިވް ވެފައިވަނީ ނިއު ޔޯކުންނެވެ. ހަމައެކަނި ނިއުޔޯކުން 67325 ޕޮޒިޓިވްވެފައިވާ ކަމަށް ވެއެވެ.\nދުނިޔޭގެ އެންމެ ބާރުގަދަ ގައުމުކަމުގައިވާ އެމެރިކާއިން ކޮވިޑް19 އާއި ދެކޮޅަށް މަސައްކަތް ކުރުމުގައި މިހާތަނަށް ކާމިޔާބެއް ހޯދިފައި ނުވާއިރު އެ ގައުމުގެ ސިއްހީ ތަޖުރިބާކާރުން ވަނީ ރައީސް ޑޮނަލްޑް ޓްރަމްގެ ސިޔާސަތުތަކަށް ވަރަށް ބޮޑަށް ފާޑުކިޔަން ފަށާފައެވެ.\nއެގޮތުން ޓްރަމްޕް މަސައްކަތް ކުރަނީ އިޤުތިޞާދަށް ގެއްލުން ވިޔަ ނުދިނުމަށް ކަމަށާއި، މީހުންގެ ފުރާނަ ސަލާމަތް ކުރުމުގެ ވިސްނުމެއް ނެތް ކަމަށް ސިއްހީ މާހިރުން ވަނީ ބުނެފައެވެ. ސިއްހީ މާހިރުންގެ ވާހަކަތަކަށް ރައްދު ދެއްވައި ޓްރަމްޕް ވިދާޅުވީ، އޭނާގެ އެންމެ ބޮޑު އަމާޒަކީ ވިހާވެސް ގިނަ ބައެއްގެ ފުރާނަ ސަލާމަތް ކުރުން ކަމަށެވެ.\nސިއްހީ މާހިރުން ލަފާކުރާ ގޮތުގައި ކޮވިޑް-19 އާއި ދެކޮޅަށް އެމެރިކާ އިން އެކަށީގެންވާ ފިޔަވަޅުތަކެއް އަޅަމުން ނުގެންދާތީ އެގައުމުގެ ހާލަތު ކުރިއަށް އޮތް ދުވަސްތަކުގައި ވަރަށް ބޮޑަށް ގޯސްވެގެން ހިނގައިދާނެއެވެ. އެގޮތުން ދެ ލައްކަ އާއި ގާތްކުރާ އަދަދަކަށް މީހުން އެގައުމުން މަރުވެދާނެ ކަމަށް އެމެރިކާގެ ސިއްހީ ތަޖުރިބާކާރުން ވަނީ ލަފާކޮށްފައެވެ.\nރައީސް ޑޮނަލްޑް ޓުރަމްޕްކޮވިޑް19އެމެރިކާޓްރަމްޕް


ދިރާގުން އާބާދީގެ 98 ޕަސެންޓަށް 3ޖީ އިންޓަނެޓް ދީފި\n29 އޮގަސްޓު 2015\nދިރާގުން އާބާދީގެ 98 ޕަސެންޓަށް މޯބައިލް 3ޖީ އިންޓަނެޓްގެ ހިދުމަތްދީ ނިންމުން ފާހަގަކުރުމުގެ ރަސްމިއްޔާތުގައި ހޯމް މިނިސްޓަރު އުމަރު ވާހަކަފުޅު ދައްކަވަނީ. ހަވީރު ފޮޓޯ\nރާއްޖޭގެ އާބާދީގެ 98 އިންސައްތައަށް 3ޖީ މޯބައިލް ބްރޯޑްބޭންޑްގެ ހިދުމަތް ދިރާގުން ދީފިއެވެ.\nމިއަދު ދިރާގުގެ ހެޑް އޮފީހުގައި ބޭއްވި ނޫސްވެރިންގެ ބައްދަލުވުމެއްގައި އެ ކުންފުނީގެ ޗީފް އެގްޒެކްޓިވް އިސްމާއިލް ރަޝީދު ވިދާޅުވީ ސަރުކާރުން މިދިޔަ އަހަރު އިއުލާންކުރި ހުރިހާ ރަށަކަށް މޮބައިލް އިންޓަނެޓް ހިދުމަތް ދިނުމަށް އިއުލާންކުރި ސިޔާސަތުގެ ދަށުން ދިރާގާ ހަވާލުކުރީ މި މަހުގެ ނިޔަލަށް 40 ރަށަކަށް އެ ހިދުމަތް ދިނުމަށް ކަމަށާއި އެ މަސައްކަތް ސަރުކާރުން ކަނޑައެޅި ވަގުތަށް ނިންމާލެވިފައިވާ ކަމަށެވެ.\n“އަބަދުވެސް ސަރުކާރުގެ ޕޮލިސީތަކާ އެއްގޮތަށް ތަރައްގީގެ މަސައްކަތްކޮށް ދެވޭތޯ ބަލަން، އަޅުގަނޑުމެންނަށް ލިބޭ ވަރަށް ބޮޑު އުފަލެއް، މި ޕްރޮޖެކްޓް ވެސް އެ ލަނޑުދަނޑި އާއި އެއްގޮތަށް ކަނޑައެޅި ވަގުތަށް ވުރެ ކުރިން ނިންމާލެވުމުން،” އިސްމާއިލް ވިދާޅުވިއެވެ.\nއިސްމާއިލް ވިދާޅުވީ ރާއްޖޭގެ މީހުން ދިރިއުޅޭ ހުރިހާ ރަށަކަށް 3ޖީ އިންޓަނެޓްގެ ހިދުމަތް ދިނުމުގެ މަސައްކަތް މި އަހަރު ކުޅީކޮޅުގައި ދިރާގުން ފަށާފައިވާ ކަމަށާއި އެ މަސައްކަތް ވަރަށް ބާރަށް ކުރިއަށްދާ ކަމަށެވެ.\n“ދިރާގުން މުޅި ރާއްޖެއަށް ބްރޯޑްބޭންޑްގެ ހިދުމަތް ދިނުމަށް 2012 ވަނަ އަހަރު ރާއްޖޭގެ އެއްކޮޅުން އަނެއްކޮޅަށް ސަބްމެރިން ކޭބަލެއް އަޅައި ވަނީ ނިންމާފަ، އެ ޕްރޮޖެކްޓްގެ ބޭނުމަކީ މީހުން ދިރިއުޅޭ ކޮންމެ ރަށަކަށް އެދެވޭ ފެންވަރެއްގައި ބްރޯޑްބޭންގެ ހިދުމަތް ފޯރުކޮށްދިނުން.”އިސްމާއިލް ވިދާޅުވި އެވެ.\nރާއްޖޭގެ ހުރިހާ ރަށަކަށް ބްރޯޑްބޭންޑްގެ ހިދުމަތްދިނުމުގެ މަޝްރޫއު އިއުލާންކުރި ފަހުން މިހާތަނަށް 77 ރަށަކަށް ހިދުމަތްދީފައި ވާނެ ކަމަށާއި މި އަހަރު ނިމުމުގެ ކުރިން އެ ޕްރޮކެޓް ނިންމާލެވޭނެ ކަމުގެ ވަރަށް ބޮޑު އުއްމީދެއް އެބައޮތް ކަމަށް އިސްމާއިލް ވިދާޅުވިއެވެ.\nމިއަދު ދިރާގުގައި ބޭއްވި ނޫސްވެރިންގެ ބައްދަލުވުމުގައި ހޯމް މިނިސްޓަރު އުމަރު ނަސީރު ވެސް ވަނީ ދިރާގުން ހޯދި ކާމިޔާބުގައި ޝާމިލްވުމަށް ބައިވެރިވަޑައިގަންނަވާފައެވެ.\nހޯމް މިނިސްޓަރު އުމަރު ނަސީރު ވިދާޅުވީ ދިރާގުން މިކޮށްދިނީ ސަރުކާރުގެ ކޮމިއުނިކޭޝަން ސިޔާސަތުގެ ވަރަށް މުހިންމު ބައެއް ކަމަށާއި އެކަމަށްޓަކައި ދިރާގުގެ ބޯޑު މެމްބަރުންނަށާއި އިސްވެރިންނަށާއި މުވައްޒަފުންނަށް ޝުކުރުއަދާކުރައްވާ ކަމަށެވެ.\n“މިހާރު އަންނަނީ ދިރާގާ ގުޅިގެން ސަރުކާރުގެ ހުރިހާ އޮފީސްތަކަށް އެއް ނަންބަރަކުން ގުޅޭނެ ގޮތް ހެދުމަށް މަސައްކަތް ކުރަމުން، އެކަމާ ގުޅޭ ދިރާސާއެއް ހެދުމަށް ދިރާގުގައި ވާނީ އެދިފައި،” އުމަރު ވިދާޅުވިއެވެ.\nއެއް ނަންބަރަކުން ސަރުކާރުގެ ކޮންމެ އޮފީހަކާ ވަކިން ގުޅައިދޭ ހިދުމަތް ތައާރަފްވުމުން، ހިދުމަތް ހޯދާ މީހުންނަށް ވަރަށް ބޮޑު ފަސޭހަ ވާނެ ކަމަށާއި އަންނަ އަހަރު މި މަސައްކަތް ނިންމާލެވޭނެ ކަމަށް އުއްމީދުކުރައްވާ ކަމަށް މިނިސްޓަރު ވިދާޅުވިއެވެ. އަދި ރާއްޖެގައި އެންމެ ބޮޑު ކޯލް ސެންޓަރެއް ހިންގާ ފަރާތަކީ ދިރާގު ކަމަށްވުމުން މި މަސައްކަތަކީ ދިރާގަށް ފަސޭހަ މަސައްކަތެއް ކަމަށް މިނިސްޓަރު ފާހަގަކުރެއްވިއެވެ.\n” މިކަމުގެ އެންމެ ބޮޑު ތަޖުރިބާ ހުންނާނީ ދިރާގުގައި. އަޅުގަނޑު ދެކޭ ގޮތުގައި މިކަހަލަ ޕްރޮޖެކްޓެއް ހިންގަން އެންމެ އެކަށީގެންވާ ފަރާތަކީ ދިރާގު،” އުމަރު ވިދާޅުވިއެވެ.


HDC Ah Libifaivaa Baaruthakaai Medhu Wadde Suvaalu Ufahdhaifi - Vaguthu\nހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އަށް ގާނޫނީ ގޮތުން ލިބިފައިވާ ބާރުތަކާއި މެދު ރައްޔިތުންގެ މަޖިލީހުގެ އުނގޫފާރު ދާއިރާގެ މެމްބަރު، މުހައްމަދު ވަހީދު (ވައްޑެ) ސުވާލު އުފައްދަވައިފިއެވެ.\nމުނިސިޕަލް ހިދުމަތްތަކުގެ އަގުތަކަށް އެޗްޑީސީއިން ބަދަލުގެނައުމާއި ގުޅިގެން ވައްޑެ ކުރައްވާފައިވާ ޓްވީޓްގައި ވަނީ އެ އިއުލާން ހިއްސާކުރައްވާފައެވެ.\nމުނިސިޕަލްގެ ގެ ހިދުމަތްތަކުގެ އަގުތަކަށް ބަދަލު ގެނައުމާއި ގުޅިގެން ވައްޑެ ވަނީ އެޗްޑީސީއށް ގާނޫނީ ގޮތުން ލިބިފައިވާ ބާރުތަކާއި މެދު ސުވާލު އުފައްދަވާފައެވެ. އެގޮތުން އެޗްޑީސީއަކީ ސިޓީ ކައުންސިލްތޯ ނުވަތަ ރަށު ކައުންސިލްތޯ ވައްޑެ ސުވާލު އުފައްދަވާފައިވެއެވެ.\nއަދި މުނިސިޕަލް ޚިދުމަތްތަަކުގެ އަގު ކަނޑައެޅުމާއި، ރައްޔިތުން ޢަމަލުކުރުން ލާޒިމްވާ ޤަވާއިދުތަކާއި އުސޫލުތައް ހެދުމުގެ ބާރު ކުންފުންޏަކަށް ލިބެނީ ކިހިނަކުންތޯވެސް އޭނާ ވަނީ ސުވާލު އުފައްދަވާފައެވެ.\n"އެޗްޑީސީއަކީ ސިޓީ ކައުންސިލެއްބާ؟ ނުވަތަ ރަށު ކައުންސިލެއްބާ؟ މުނިސިޕަލް ޚިދުމަތްތަަކުގެ އަގު ކަނޑައެޅުމާއި، ރައްޔިތުން ޢަމަލުކުރުން ލާޒިމްވާ ޤަވާއިދުތަކާއި އުސޫލުތައް ހެދުމުގެ ބާރު ކުންފުންޏަކަށް ލިބެނީ ކިހިނެއް؟" އެޓާނީ ޖެނެރަލް އޮފީސް ޓެގްކުރައްވާ ވައްޑެ ކުރެއްވި ޓްވީޓްގައި ވިދާޅުވެފައިވެއެވެ.\nއެޗްޑީސީއަކީ ސިޓީ ކައުންސިލެއްބާ؟\nނުވަތަ ރަށު ކައުންސިލެއްބާ؟\nމުނިސިޕަލް ޚިދުމަތްތަަކުގެ އަގު ކަނޑައެޅުމާއި، ރައްޔިތުން ޢަމަލުކުރުން ލާޒިމްވާ ޤަވާއިދުތަކާއި އުސޫލުތައް ހެދުމުގެ ބާރު ކުންފުންޏަކަށް ލިބެނީ ކިހިނެއް؟ @AGOmv https://t.co/91uC6BNJCJ\n— Waddey (@waddey_) January 7, 2021\nއެޗްޑީސީއިން ނެރެފައިވާ އިއުލާނުގައި ވަނީ އިމާރާތް ކުރުމާއި ބެހޭ އިދާރީ ގަވާއިދުތަކަށް ގެނެވުނު ބަދަލުތައް ބަޔާން ކޮށްފައެވެ. އެގޮތުން އިމާރާތުގެ ކުރެހުން ފާސްކުރުމަށްފަހު ކޮންމެ އަކަމީޓަރަކަށް5ރުފިޔާ ނަގާނެއެވެ. ކުރެހުން ފާސްކުރުމަށް އެދި ހުށައެޅުމުން އިދާރީ ފީއެއްގެ ގޮތުގައި 100/- ރުފިޔާ ނަގާނެއެވެ. ގޯތި އިންފާރު ރޭނުމާއި ފައުންޑޭޝަން އެޅުމުގެ ހުއްދައަށް އެދި ހުށައެޅުމުންނާއި ސައިޓް ކޮނުމުގެ ހުއްދައަށް އެދި ހުށައެޅުމުން އިދާރީ ފީއެއްގެ ގޮތުގައި 100 ރުފިޔާ ނެގުމަށް ވަނީ ހަމަޖެހިފައެވެ. އަދި ގޯތީގެ ކުރިމަތީ ފުޅާމިނުން ކޮންމެ ފޫޓަކަށް 100 ރުފިޔާ ނަގަން ހަމަޖެހިފައިވާއިރު ކޮނުމަށް ހަމަޖެހިފައިވާ ޖުމްލަ އޭރިއާއިން ކޮންމެ އަކަފޫޓަކަށް 20 ރުފިޔާ ނަގާނެއެވެ.\nޖެނުއަރީ 8, 2021 11:11\nޢެޗްޑީސީ އަކީ ހޮދުމިޚުތާރުކޮށް ހިންގާ ކުންފުންޏެއް މިއަށް ބާރުލިބޭ އެތަށް ކަންތަށްތަކެށް ހިގާފައެބަހުރި ސުހޭލް ކިތަށްމެ ރަގަޅަކަށް ކަންތަށް ކުރަން އުޅުނަސް އެތާގެ ދިޕާރޓްމެންޓް ހެޑުންގެ ގޮތުގައިތިބި ނާގާބިލު މިހުންނެށް ކަންތަށް ކުރަންނޫލޭ އަދި ކުރުވަންވެސްނޫޅޭ ދިޕާރޓްމެންޓް ހެޑުންގެ ދަށުން ތިބޭ ބައެށްމީހުންނަކީވެސް އެގޮތަށްގޮސްފަތިބިބައެށް\nޖެނުއަރީ 8, 2021 14:00\nތިޔަ ހުރިހާ ބާރެއް ކެނެރީގޭ މަޝީދައް ދެއްވާ.\nޖެނުއަރީ 14, 2021 21:31\nއެހެން ހުރިހާ ރަށެއްގަ ބިންތަށް ބަލަހައްޓަނީ ކައުންސިލުން ކީއްވެ ހުޅުމާލެ ކީއްވެ ތަފާތު ވާންވީ؟


Hiya union medhuverikoh ekanives 900 ah vure gina meehun flat badhalu kuran edhunu | Mihaaru\nޚަބަރު / ހިޔާ މަޝްރޫއު\n"ހިޔާ ޔޫނިއަން" މެދުވެރިކޮށް އެކަނިވެސް 900 އަށް ވުރެ ގިނަ މީހުން ފްލެޓް ބަދަލުކުރަން އެދުނު\nހުޅުމާލޭ ދެވަނަ ފިޔަވަހީގައި އަޅާފައިވާ ހިޔާ ފްލެޓްތައް ކައިރީ އެތަނުން ފްލެޓް ލިބުނު ބަޔަކު މަޑުކޮށްލައިގެން --. ފޮޓޯ: ނިޝާން އަލީ/މިހާރު\n21 ޖުލައި 2021 - 20:27\nހިޔާ މަޝްރޫއުގެ ދަށުން ހުޅުމާލޭގެ ދެވަނަ ފިޔަވަހީގައި އިމާރާތްކުރި 25 ބުރީގެ 16 ޓަވަރުން ފްލެޓް ލިބުނު މީހުންގެ ތެރެއިން، "ހިޔާ ޔޫނިއަން" މެދުވެރިކޮށް އެކަނިވެސް 900 އަށް ވުރެ ގިނަ މީހުން ފްލެޓް ބަދަލުކުރަން އެދިއްޖެ އެވެ.\nޓަވަރެއްގެ ތިރީ ބުރިން ފްލެޓް ލިބުނު މީހަކު މަތީ ބުރިއަށް ބަދަލުވާން ބޭނުން ނަމަ، ނުވަތަ މަތީ ބުރިން ފްލެޓް ލިބުނު މީހަކު ތިރީގެ ފްލެޓަކަށް ބަދަލުވާން ބޭނުން ނަމަ ދެ ފަރާތް ގުޅިގެން އެކަން ކުރެވޭ ގޮތަށް ހުޅުވައިލުމުން "ހިޔާ ޔޫނިއަން" ގެ ފްލެޓް އެކްސްޗޭންޖް ޕްލެޓްފޯމުގެ ހިދުމަތް 900 އަށް ވުރެ ގިނަ މީހުން ހޯދާފައިވާ ކަމަށް އެ ޔޫނިއަނުން ބުންޏެވެ.\nފްލެޓް ލިބުނު މީހުން ހިމެނޭ ވައިބާ ގްރޫޕެއް ވެސް އެ ޔޫނިއަނުން ހިންގަމުން އަންނައިރު ފްލެޓް ބަދަލުކުރުމަށް އެތައް ބަޔަކު ވަނީ އެ ގުރޫޕުގައި އެދިފަ އެވެ. ފްލެޓް ލިބުނު ފްލޯ އާއި އިތުރު މައުލޫމާތު ހިމެނުމުން އެ ތަން ބޭނުންވާ އިތުރު މީހަކު ހުރި ނަމަ އެކަން ދިޔައީ އެ ގުރޫޕުގައި އަންގަމުންނެވެ.\nޔޫނިއަން މެދުވެރިކޮށް އެކަނިވެސް 900 އަށް ވުރެ ގިނަ މީހުން ފްލެޓް ބަދަލުކުރަން އެދުނުއިރު، މިގޮތަށް ފްލެޓް ބަދަލުކުރުމަށް ސީދާ އެޗްޑީސީ އަށް ހުށަހެޅި މީހުންގެ އަދަދު އަދި ސާފެއް ނުވެ އެވެ.\nކުރީގެ ރައީސް އަބްދުﷲ ޔާމީންގެ ސަރުކާރުން ހިންގި ހިޔާ މަޝްރޫއުގެ ދަށުން އިމާރާތްކުރި 6،720 ފްލެޓް ލިބުނު މީހުންނަށް އެ ތަންތަން ދައްކައިލުމަށް ފަހު، މިހާރު ކުރިއަށް ގެންދަނީ އެއްބަސްވުމުގައި ސޮއިކުރުމުގެ ކަންކަމެވެ. އެކަމަކު މި އީދު ބަންދަށް ސޮއިކުރުން މި ވަގުތަށް މެދުކަނޑާލާފައި އޮތް ނަމަވެސް ފްލެޓް ލިބުނު މީހުންނާ އެކު އެއްބަސްވުމުގައި ސޮއިކުރުން އަންނަ އާދިއްތަ ދުވަހު އަނެއްކާވެސް ފަށާނެ އެވެ.\nHiyaa flat thakuge ebbasvunthakugai soi kuran dhen fashaanee 25 gai\nފިނިޝިންގެ މަސައްކަތް ނުނިންމައި ފުރަތަމަ ފަހަރަށް ދޫކުރާ މި ސޯޝަލް ހައުސިން ޔުނިޓްތަކުގެ ސާވިސް ފީއާ އެކު މަހު ކުލީގެ ގޮތުގައި 8،500ރ. އެޗްޑީސީ އަށް ނަގާނެ އެވެ. އެކަމަކު އެ ކުލި ކުޑަކުރުމަށާއި ފިނިޝިން ނިންމުމަށްދޭ ތިން މަސް ދުވަހުގެ މުއްދަތު އިތުރުކޮށްދިނުމަށް ފްލެޓް ލިބުނު މީހުންދަނީ އާދޭސް ކުރަމުންނެވެ.\nހުޅުމާލެ ފްލެޓް އެޗްޑީސީ ހިޔާ މަޝްރޫއު ހުޅުމާލޭ ދެ ވަނަ ފިޔަވަހި ބޯހިޔާވަހިކަން\n23 ކޮމެންޓް,5ރިއެކްޝަންސް\nނޫސްވެރިޔާ އަޅެ ސުވާލުކޮށްލަދީބަ ބާލީ ފްލެޓްތަކަށް ވީ ގޮތް. ދެމަފިރިންނަށް ފްލެޓް ލިބުނު މީހުންގެ ތެރެއިން ދިނީ އެކަކަށްތާ…އެގޮތަށް ކެންސަލްވީ ފްލެޓްތަކަށް ވީގޮތުގެ ވާހަކަ ދައްކާ މީހަކުނެތް\nޚިރިއާވެސް ގޮތެއް އޮތްމީހަކުވިއްޔާ ބަދަލުކުރާނެ... ހާދަހާވެސް ކިބަޅިކޮށޭ އެތަން ހުރީ މާފުށީ ޖުވެސް ބަލާލަން ރީތި. އެހުންނޫންވާނި ބޮޑުމީހާ3ބިލިއަން ރުފިޔާ ކައްވާލިވިއްޔަ...\nހާދަހާ ހިތުގަ ހަސަދަބައި ބޮޑޭ. ޔާމީނުވެސް އެވަރު ކޮށްފިތާ، މިއުޅޭ މީހާއަށް މިއުޅެނީ ގަލެއްވެސް ބާއްވާ ނުލެވިގެން\nއެއީ ފްލެޓް ލިބުން ހައްގު ނުވާމީހުންށް ފްލެޓް ދިނީނަ ވާގޮތް. މާލޭގެ ގެދޮރުވެރިންނަށްވެސް ފްލެޓް ލިބިފަ އެބަހުރި.3ކޮޓަރީގެ ލަގްޒަރީ ތަންތަނުގަ އުޅެފަދާމީހުން އެއީ. އަހަރެމެން މިއުޅެނީ ބޮލައް ވެއްޓޭ ހިސާބުގަ ހުރި ތަންތަނުގައި. ސަރުކާރަށް ހިދުމަތް ކުރާތާ 14 އަހަރު ދަރިޔަކު އެބަހުރި ބަލަން މިސްކުޅި ބައްޕަޔަކު އެބަހުރި. ތިޔަ ތަނުން ނުލިބުނު\nވައިބާ ލިއްކު ލިބޭނެތޯ..\nމަކަރުވެރި ސިޔާސީވެރިން ތި\nހިތުން ޔާމިންގެ އަގު ވައްޓާލަން ފުލެޓްް ނުނިންމައި ހަވާލު ކުރަނީ. ކުރީ ސަރުކާރުން ކުރި ކަމެއް ވީމައި ސިޔާސީ ކޮށްލީ. ރާއްޖޭގެ ސަރުކާރު ތަކުން ކުރާ ވަރަށް ނާތަޙްޒީ ބު ކަމެއް އެއް ސަރުކާރުން ކުރާ ކަންކަމާއި ޕްރިޖެކްޓް ތައް ހަލާކު ކޮށް، އަގުވައްޓައިލުން. ބަދަލުހިފަނީ. މީގެ ހުރިހާ ގެއްލުމެއް ލީ ބެނީ ރައްޔިތުންނަށް. ދުނިޔޭގެ ކޮންގައުމެއްގައިތޯ ދައުލަތުގެ ބޯހިޔާވަހިކަމުގެ ޕްރިޖެކްޓެއް ނިންމަން ރައްޔިތުންނާއި ހަވާލު ކުރީ.. ?\nއެވެރިންނަށް ހެއްލޭ މީހުން\nހިތުން މޮޅުވާހަކައެއް ދައްކާނަމޭ ހިތާބުނިއެއްޗެއް. އެކަމަކު ހަގީގަތަކީ ފުލެޓު އިމާރާތް ކުރަން ހަވަލުކޮށްފައިއޮތީ އެންމެ ބޮޑު އަގުހުށަހެޅި އެއްފަރާތާއި. އަދި އަގަށް ބަލާއިރު އެއީ 900 އަކަފޫޓުގެ ތަނެއް ފިނިޝިންއާއި އެކު ނިންމޭނެ ވަރުގެއަގެއް. އެކަމަކު މިކޮންޓްރެކްޓުގަ ފިނިޝިން ނުހިމެނޭ. ދެން ފިނިޝިން ނިންމަންޖެހެނީ އިތުރު ލޯނެއް ނަގައިގެން. އަދި އެވަރުންވެސް ފުލެޓު ދޭންޖެހޭނީ 5000 ރިފިޔާ އަށޯ، ހުރިހާ ހަޑިއެއް ހާވާފައި އައިސްހުރެ، މޭޔަރު އެބަގޮވާ.\nލޯނު ފިނިޝިންގްއަށް ލޯނު ނުނަގަން ނިންމީ ޔާމީން ބުނެގެންތަ؟ ތަން ނިންމާ ހަވާލު ކުރަން ޖެހޭ ތާރީހަށް ނުނިންމުނީވެސް ޔާމިން ބުނީމަތަ. ތަން ހަވާލު ނުކުރެވިގެން އިންޓްރެސްޓް އެރީމަ އިތުރު ލޯނެއް ބޮޑު އިންޓަރެސްޓްގަ ނެގީވެސް ޔާމިން ބުނެގެންތަ. މީ ހަމަ ނާގާބިލް ސަރުކާރެއް، ސިޔާސީ މޮޅު ސްޓަންޓެއް ޖައްސަން ހަދައިގެން ތޮޔޮތީ އަތަށް ގޮވާފަ\nރައިސްޔާމިނު ދެންވެސް ހޮއްވަވަންވީ އޭރުން ދެންވެސް3ޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮޮ ކޮޓަރީގެ ފުލެޓު އަޅާފަ ތިޔަވަގުތީ ހިޔަތަކުން އަލަތު ކައިވެންނައް ޖާގަދީފަ ރަނގަޅު ބަދަލެއް ފެންނާނީ\nޝުކުރިއްޔާ، ހިޔާ ޔުނިއަން. އަޅުގަނޑު ޢާންމު އެކުވެރި ގުޅުމުގެ "ކޮތަރު ކޮށި" ވައިބަރ ގްރޫޕު"ން ފެނުނު ފްލެޓް ބަދަލުކުރާ ފޯމް ފުރައިގެން ޖަވާބެއް ނުލިބި އިންތިޒާރުގަ ހުރީ، އެކަމަކު ފަހުން އެތަނުގެ ލޯގޯއަކާއި އެކު އެހެން މީހެއްގެ ފްލެޓް އެކްސްޗޭންޖް ކޮށްދޭނެ ފަރާތެއް ހޯދަން ޕޯސްޓެއް ދައުރުވާތީ ފެނިގެން، ވާނުވާ ނޭގި ދެރަަވެ، މިކަން ފްރެންޑަކާ ޝެއަރ ކޮށްލީމަ ހިޔާ ޔުނިއަން ގްރޫޕަށް އެޑްކޮށްދިނީ، މިހާރު ފެމިލީމީހަކާއި އެއްފްލޯރގަ. އަލްޙަމްދު ލިއްލާހި.\nވަކި ސަރުކާރަކުން ކޮށްފަ އޮތްކަމެއްވީމަ ޖެއްސުން ކުރާހެން ހީވަނީ. ކުރީ ސަރުކާެުރުން ކޮށްފަ ހުރިކަން ކަން ރަނގަޅުކުރަން އަހަހރެން މިސަރުކާރަށް ވޯޓް ދިނީ. އެކަމަކު މިކިޔަނީ ކުރީ ސަރުކާރުކޮށްފަ އޮތްކަމެއްވީމައޭ އަނެކައްޗެކޭ. ސޯޝަލް ހައުސިްނ އަކީ އެންމެ އާދައިގެ މީހާއަށްވެސް ހަމަޖެހިލައިގެން އުޅެވޭ ވަރުގެ ތަނެއް. އެކަމަކު މިސަރުކާރުން އައިސް3 އަހަރު ވަންދެން އެތަން ނުދީ އެތަނަށް އެރި ޖޫރިމައިނާވެސް އަތުލަނީ ނިކަމެތިމީހާ ގެ ދިޔަފެލައިގެން.\nކޮބާ 2500 ފުލެޓް\nހިޔާ ޔޫނިއަން އަކީ ފުލެޓް ތަކުގައި އުޅޭމީހުންގެ އަދަދަށްބަލައިގެން ސިޔާސީ މަންފާ އެއްނަގަން އުޅޭ ބައެއް. ވައިބާ ގްރޫޕްގައިވެސް ލިޔަން ޖެހެނީ މުޅީންވެސް އެމީހުންނަށް ސަނާކިޔާފައި. ނޫނީ އެމީހަކު ބޭރުކޮށްލާ އެބަ. ތިޔަ ޔޫނިއަންރަޖިސްޓްރީ ކޮށްގެން އުޅޭ ކިތަށްމީހުންނަށް ބާ ތިޔަތަނުން ފުލެޓް ލިބިފައިހުރީ. ވައިބާ ގުރޫބްގައި ފުލެޓް ބަދަލުކުރަން އަމިއްލަ އަށް އެޑެއް ޖެހީމަވަސް ވަގުތުން ބޮލޮކް ކޮށްލީ. ކޮންމެ ކަމެއްވެސް އެމީހުން ތުރޫކޮށްދާންޖެހެނީ.\nއައްޑޫ މީހުން ބޮލުގަެި ތުހުމަތު އަޅުވަންޏާ ބަސް ދަސްކޮށްގެން ލިޔަންވީނު. ކޮއިޔާ އެކެޭ ނުކިޔާނެ އައްޑޫ މީހުނެއް.


ސަރުކާރުން ހުުޅުުމާާލޭޭގަައިި އަޅާ ހައުސިން ޔުނިޓްތަކުގެ ކުއްޔަކީ 6000 ރުފިޔާ: ރައީސް – Haftha\nސަރުކާރުން ހުުޅުުމާާލޭޭގަައިި އަޅާ ހައުސިން ޔުނިޓްތަކުގެ ކުއްޔަކީ 6000 ރުފިޔާ: ރައީސް\nސަރުކާރުން ހުޅުމާލޭގައި ފަށަން ނިންމާފައިވާ ހައުސިން މަޝްރޫއުގެ ފުލެޓްތަކުގެ ކުލީގެ ގޮތުގައި ދައްކަންޖެހޭނީ 6000 ރުފިޔާ ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެ އެވެ.\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުން ރައީސް ވިދާޅުވީ، ހުޅުމާލޭގައި 4200 ހައުސިން ޔުނިޓް އެޅުމުގެ މަސައްކަތްތަކެއް ކުރަމުން އަންނަ ކަމަށާއި އެގޮތުން ދެ ފަރާތަކާއެކު ފްރޭމްވޯކް އެއްބަސްވުމެއްގައި ސޮއިކުރުމަށް އެއްބަސްވެފައިވާ ކަމަށެވެ.\nއަދި އެ މަޝްރޫއުގެ ދަށުން އަޅާނީ ދެ ކޮޓަރި އާއި ތިން ކޮޓަރީގެ ފުލެޓްތަކެއް ކަމަށް ރައީސް ވިދާޅުވި އެވެ.\n“މި މަޝްރޫއުގެ ދަށުން ބިނާ ކުރެވޭ2ކޮޓަރީގެ އެޕާޓްމަންޓް އެއީ 7600 އަކަފޫޓުގެ ފުލެޓެއްގެ މަހަކު ދައްކަންޖެހޭ އަގަކީ 6000 ރުފިޔާ، ތިން ކޮޓަރީގެ ފުލެޓް 900 އަކަފޫޓް ފުލެޓެއްގެ އަގު 7000 ރުފިޔާއަށް ވާ ގޮތަށް އަގު ހަމަޖެހިގެންދާނެ،” ރައީސް ސޯލިހު ވިދާޅުވި އެވެ.\nމިއަދުގެ ބައްދަލުވުމުގައި ރައީސް ވަނީ އަތޮޅުތަކުގައި 5000 ހައުސިން ޔުނިޓް ގާއިމްކުރުމުގެ މަސައްކަތް ބިޑަށް ހުޅުވާލައި، އެ މަސައްކަތް ވެސް ކުރިއަށްދާ ކަމަށް ވިދާޅުވެފަ އެވެ. އަދި މިއަހަރުގެ ތެރޭގައި އެ ފުލެޓްތަކުގެ އަމަލީ މަސައްކަތް ފެށިގެންދާނެ ކަމަށް އެމަނިކުފާނު ވިދާޅުވި އެވެ.\nރައީސް ސޯލިހު އިތުރަށް ވިދާޅުވީ، ރައީސް ޔާމީންގެ ސަރުކާރުން ފެށި ހިޔާ މަޝްރޫއުގެ ދަށުން އަޅަމުންދާ 7000 ފުލެޓްތަކަކީ އުޅެން އެކަށީގެން ނުވާ އަދި އެތަނުގެ އަގުގެ ގޮތުން ރައްޔިތުންނަށް އަތްފޯރާފަށުގައި ސޯޝަލް ހައުސިން ދޫކުރެވޭނެ އަގެއް ނޫން ކަމަށެވެ.\nއެގޮތުން ރައީސް ޔާމީން ސަރުކާރުން ހަމަޖެހިފައި އޮތް ގޮތަށް އެ ފުލެޓް ތަކަށް ބަދަލެއް ނުގެނެސް ދޫކުރާނަމަ އެ ފުލެޓްތަކުގެ ކުއްޔަށް މަހަކު 11،000 ރުފިޔާ ދައްކަން ޖެހޭނެ ކަމަށް ރައީސް ވިދާޅުވި އެވެ.\nއަދި އެ ފުލެޓްތަކުގެ ޖާގަ ބޮޑުކޮށް ގެންނަންޖެހޭ ބަދަލުތައް ގެނައުމުން، ދެ ކޮޓަރީގެ ފުލެޓެއްގެ ކުލި 13،000 ރުފިޔާ އަދި ތިން ކޮޓަރީގެ ފުލެޓެއްގެ އަގު 23،000 ރުފިޔާއަށް އަރައިގެން ދާނެ ކަމަށް ވެސް ވިދާޅުވި އެވެ.\n“ސުވާލަކީ މި ބަދަލު ގެންނާނީތޯ؟ ނޫނީ މިހާރު ހުރި ގޮތަށް ދޭނީތޯ؟ އެއީ އަތްފޯރާފަށުގައި ސޯޝަލް ހައުސިން ދޫކުރެވޭނެ އަގެއް ނޫން. އެ ދިރާސާ ކުރުމަށްފަހު އެ ބަދަލަށް ގެނެވޭނީ ކޮން އަގުތަކެއްތޯ ބަލައި ސަރުކާރުން އެ ސަބްސިޑައިޒް ކުރުމަށް މިދަނީ މަސައްކަތް ކުރަމުން،” ރައީސް ސޯލިހު ވިދާޅުވި އެވެ.


Cochin aa raajje aa dhemedhu fery dhathuru feshumaamedhu...\n1 މަސް,4ދުވަސް, 12 ގަޑި, 23 މިނެޓް, 20 ސިކުންތު ކުރިން 620ހުސައިން ނާސިފް\nއިންޑިއާގެ ކޮޗިންއާއި ރާއްޖެއާއި ދެމެދު ފެރީ ދަތުރުތައް ފަށަން އުޅޭތީ އިމިގްރޭޝަނުން ކަންބޮޑުވުން ފާޅުކޮށްފިއެވެ.\nމި މައްސަލައާއި ގުޅިގެން އިމިގްރޭޝަނުން ކަންބޮޑުވުން ފާޅުކުރެއްވީ ގައުމީ ސަލާމަތާއި ހާރިޖީ ގުޅުންތަކުގެ ކޮމިޓީގައި ފެރީ ދަތުރުތައް ފެށުމުގައި ފެރީން ދަތުރުކުރާ މީހުންގެ ރެކޯޑްސްތައް ބަލަހައްޓަން ތައްޔާރުވެފައިވާ މިންވަރު އޮޅުން ފިލުވުމަށް މާވަށު ދާއިރާގެ މެމްބަރު މުހައްމަދު ސައީދު ކުރެއްވި ސުވާލަށް ޖަވާބު ދެއްވަމުންނެވެ.\nސައީދުގެ ސުވާލަށް ޖަވާބު ދެއްވަމުން ޑެޕިއުޓީ ކޮންޓްރޯލާ އޮފް އިމިގްރޭޝަން އިބްރާހިމް އަޝްރަފް ވިދާޅުވީ ކުޅުދުއްފުށީގައި އިމިގްރޭޝަންގެ ކެޕޭސިޓީ ވަރަށް ކުޑަކަމަށެވެ. އެގޮތުން ކުޅުދުއްފުށީ ބަނދަރުގައި ކެޕޭސިޓީ ނެތުމާއި، އެވަރުގެ ޓާމިނަލެއް ނެތްކަން އޭނާ ފާހަގަ ކުރެއްވިއެވެ. އެހެންވެ ކަނޑުމަގުން އެތެރެވާ މީހުންގެ މައުލޫމާތު ނުހުންނާނެ ކަމަށެވެ.\nއިމިގްރޭޝަނުން ވިދާޅުވީ އެކަން ފެށުމުން ދިމާވާނެ އެންމެ ބޮޑު މައްސަލައަކީ ކަނޑުމަގުން އެތެރެވާ މީހުންގެ މައުލޫމާތު ސިސްޓަމެއްގައި ރައްކާކުރެވިފައި ނެތުމާއި އެ މައުލޫމާތު ދިމާނުވުން ކަމަށެވެ. އެގޮތުން 2013 ވަނަ އަހަރު އެފަދަ ސިސްޓަމެއް ގާއިމް ކުރި ނަމަވެސް ކަނޑުމަގުން އެތެރެވާ މީހުން ދެނެގަނެވޭނެ މޮޑިއުލެއް ހެދިފައި ނުވާކަމަށެވެ.\nދެ ގައުމުގެ ދެމެދުގައި ކަނޑު މަގުން ދަތުރުތައް ފެށުމާމެދު ދިވެހި ސަރުކާރާއި އިންޑިއާ ސަރުކާރާއި ދެމެދު އެއްބަސްވުމެއްގައި ސޮއިކޮށްފައި ވަނީ މިދިޔަ ޖުލައި މަހުގެ ތިންވަނަ ދުވަހުއެވެ. އެގޮތުން ހދ.ކުޅުދުއްފުއްޓާއި ކޮޗިންއާއި ދެމެދު ފަސިންޖަރުންނާއި މުދާ އުފުލާ ފެރީގެ ދަތުރުތައް ކުރެވޭ ގޮތަށް ވަނީ އެއްބަސްވެފައެވެ.\nއިމިގްރޭޝަނުން ވިދާޅުވީ ދެ ގައުމުގެ ދެމެދުގައި ކަނޑުމަގުން ދަތުރު ފެށުމަކީ ވަރަށް ބޮޑަށް ކަންބޮޑުވާ މައްސަލައެއް ކަމަށެވެ. އެގޮތުން އެފަދަ ގޮތަކަށް ދަތުރުތައް ފެށޭއިރު ދަތުރުކުރާ ފަރާތްތަކުގެ މައުލޫމާތުތައް ސިސްޓަމަށް ނޭޅޭ ނަމަ ބޮޑެތި މައްސަލަތަކާއި ކުރިމަތިވާނެ ކަމަށެވެ.\nމި މައްސަލައިގައި މަޖިލީހުގައި މަޝްވަރާ ކުރެވުނު ފަހުން ފޮރިން މިނިސްޓްރީއާއި އެކު ވެސް މަޝްވަރާކޮށްފައިވާ ކަމަށް އިމިގްރޭޝަނުން ވިދާޅުވެއެވެ. އެގޮތުން ކުރިއަށް ގެންދިޔަ މަޝްވަރާތަކުގައި އިމިގްރޭޝަނުން ފާޅުކުރެއްވި ކަންބޮޑުވުންތައް ޔޫއެސް ސްޓޭޓް ޑިޕާޓްމެންޓާއި ހިއްސާ ކުރައްވާނެ ކަމުގެ ޔަގީންކަން ފޮރިން މިނިސްޓްރީން ދެއްވާފައިވާ ކަމަށް އިމިގްރޭޝަނުން ވިދާޅުވެއެވެ.


ދިރާގާއި ސްޕާކްހަބް ގުޅިގެން ދުނިޔޭގެ އެންމެ ވަރުގަދަ ސްޓާޓްއަޕް ވޯކްޝޮޕް “ލީން ސްޓާޓްއަޕް މެޝިން” ރާއްޖެގައި ބާއްވަން ނިންމައިފި އެވެ.\nދިރާގާއި ސްޓާކްހަބް ގުޅިގެން ވަނީ ރާއްޖޭގެ ފުރަތަމަ އިންޓަނޭޝަނަލް ހެކަތޯން ވެސް ބާއްވާފަ އެވެ. މީގެ އިތުރުން ދިރާގުން ސްޓާޓް އަޕް ގްރައިންޑުގެ ދެ އިވެންޓެއް ވެސް ވަނީ ބާއްވާފަ އެވެ. ދިރާގުން އެންމެ ފަހުން ކުރިއަށް ގެންދިޔަ “ސްޓާޓް އަޕް ގްރައިންޑް އެކްސް މާލެ” ގައި މައުލޫމާތު ދީފައި ވަނީ މެލޭސިޔާގެ ކުންފުންޏެއް ކަމަށްވާ މައިބަންޕް މެލޭޝިއާ ކުންފުނީގެ ކޯފައުންޑަރު އަދި ސީއީއޯ ދަނީސް އާތިފެވެ. މި ކުންފުންޏަކީ އިންފޮމޭޝަން ޓެކްނޮލޮޖީގެ ތަފާތު ވަސީލަތްތައް މެދުވެރިކޮށް ކާމިޔާބު ކަމާއެކު މާކެޓިން ހަރަކާތްތައް ކުރިއަށް ގެންގޮސްފައިވާ ކުންފުންޏެވެ. އެގޮތުން ރާއްޖޭގެ މަޓާޓޯ އާއި ގުޅިގެން މެލޭޝިއާގައި ޓޫރިޒަމް އިޝްތިހާރު ކުރުމުގެ ހަރަކާތެއް ވެސް އެ ކުންފުނިން ކުރިއަށް ގެންގޮސްފައިވެ އެވެ.


Padmavat Ah Bodu Kaamiyaabee Eh - Vaguthu\n"ޕަދްމާވަތް" އަށް ބޮޑު ކާމިޔާބީއެއް\n"ޕަދްމާވަތް" ސިނަމާތަކުގައި އެޅުވި ދުވަހުން ފެށިގެން އެ ފިލްމްގެ ލީޑް ތިން ތަރިން ކަމަށްވާ ދީޕިކާ ޕަޑޫކޭ އާއި ސާހިދު ކަޕޫރު އާއި ރަންވީރު ސިންގް އަށް އަންނަނީ މީހުންގެ ތައުރީފް އޮހެމުންނެވެ.\nސަންޖޭ ލިލާ ބަންސާލީގެ މި ފިލްމް ރިލީޒް ކުރުމުގެ ކުރިން ހިންދޫން މި ފިލްމާއި ދެކޮޅަށް މުޒާހަރާކޮށް އަޑުއުފުލާ ފިލްމްގެ ތަރިންނާއި ޑައިރެކްޓަރަށް މަރުގެ އިންޒާރުދީ ފިލްމް އަޅުވާ ސިނަމާ ތަކުގައި ރޯކުރާނެކަމުގެ އިންޒާރުދިން ނަމަވެސް ފިލްމް އަޅުވާ ފިލްމްގެ ވާނުވާ އެގުނު ހިސާބުން ފިލްމާ ދެކޮޅު އެއްވެސް ހަރަކާތެއް ފެނިގެން ގޮސްފައި ނުވެއެވެ.\nމި ފިލްމް އެޅުވިތާ މިހާރު4ހަފްތާ ވެފައިވާއިރު މި ފިލްމަށް ވަނީ 500 ކުރޯޑް ރުޕީސްއަށް ވުރެ ގިނަ ފައިސާ ލިބިފައެވެ. މިއީ އިންޑިއާގެ އިތުރުން ދުނިޔޭގެ ހުރިހާ ސަރަހައްދަކުން ލިބުނު އާންމުދަނީއެވެ. އަދި ކުރިއަށް ހުރި ދުވަސްތަކުގައި މި އަދަދު އިތުރުވާނެކަމަށް ދިރާސާ ކުރާ ފަރާތްތަކުން ބުނެއެވެ. މިއީ ބަންސާލީގެ ފިލްމަކަށް މިހާ ބޮޑު އާންމުދަނީ އެއް ލިބުނު ފުރަތަމަ ފިލްމެއެވެ.\nސަންޖޭ ލީލާ ބަންސާލީ ބުނިގޮތުގައި މި ފިލްމާއި ދެކޮޅަށް މުޒާހަރާތަށްކޮށް ފިލްމު އަޅުވާ ސިނަމާތަކަށް އިންޒާރު ނުދިން ނަމަ މިއަށްވުރެ ބޮޑު އާންމުދަނީއެއް މިހާތަނަށް ލިބުނީސްއެވެ. އިންޒާރުތަކާހުރެ ބައެއް ސަރަހައްދުތަކުގައި މި ފިލްމް އަޅުވާފައި ނުވެއެވެ.\nމި ފިލްމުގައި ދައްކުވައިދެނޫ ހިންދޫ ރީތީގެ ރާނީ އެއް ހޯދުމަށްޓަކައި މުސްލިމް ރަސްކަލަކު ކުރާ ހަނގުރާމައެވެ. އަދި އެކަން ނާކާމިޔާބު ކޮށްލުމުގެ ގޮތުން އެ ރާނީ އެ ސަހަރުގެ އެތަށް އަންހެނުންާއެކު އަލިފާންގަޑަކަށް އެރެ އެންމެން މަރުވެއެވެ.


Mars in smaple gennan NASA maskayi kuranee\nމާސްއިން ސާމްޕަލް ގެންނަން ނާސާ މަސައްކަތް ކުރަނީ\nޚިޔާލީ ކުރެހުމެއް: މާސްއިން ސާމްޕަލް ހިފައިގެން މާސްގެ ބިމުން ދުނިޔެއަށް މިސްރާބުޖެހުމުގައި\nޗައިނާއިން ހަނދުން ސާމްޕަލް - ވެއްޔާއި ގަލާއި ހިރަފުސް ބިމަށް ގެނެސްފި އެވެ. ޗައިނާއިން މި ދަތުރުކުރި ގޮތް ވަރަށް ތަފުސީލުކޮށް އިންޓަނެޓްގައި އެހެރީ ކިޔައިދީފަ އެެވެ. އެއިން ކޮންމެވެސް އެއްޗެއް އެމެރިކާއަށް ވެސް ވިސްނޭނެ އެވެ. އަދި ނާސާއިން ރާވައި ހިންގާ ޕްރޮގްރާމްތަކަށް ވެސް ފަސޭހައަކަށް ވެސް ވާނެ އެވެ.\nއެމެރިކާގެ ޖައްވީ އިދާރާ، ނާސާއިން ބުނާ ގޮތުގައި، މާސްއިން ސާމްޕަލް ގެނެވިއްޖެ ނަމަ ޖައްވީ ރޭސް ކާމިޔާބުވީ އެެެވެ. ރަޝިއާ އާއި އެމެރިކާ ކުރި ފިނި ހަނގުރާމައިގައި، ފުރަތަމަ ހަނދަށް ދިޔަ ކަމަށް ވެސް ބުނަނީ އެމެރިކާ އެވެ. އެހެން ކަމުން، މާސްއިން ސާމްޕަލް ގެނެވިއްޖެ ނަމަ އެމެރިކާއަށް ކުރި ލިބުނީ އެވެ.\nމާސް އަށް ދަތުރު ކުރަމުންދާ އުޅަނދު "ޕާސިވިއަރެންސް" އަންނަ ފެބްރުއަރީގައި މާސް އަށް ޖައްސާނެ އެވެ. އެތަނުގައި މިހާރު ވެސް "ކިޔުރިއޮސިޓީ" އެބަަ އޮތެވެ. މިއީ ވެސް ނާސާއިން މާސްއަށް ފޮނުވާފައިވާ ތަހުލީލީ އުޅަނދެކެވެ.\nކިޔުރިއޮސިޓީން ވަނީ މާސްގެ ބިން އޮތް ގޮތް ދައްކައިދިނުމަށް ފޮޓޯއާ ވީޑިއޯ ބިމަށް ފޮނުވާވަ އެވެ. މާސްގެ ބިން ތޮރުފައި ސާމްޕަލް ނަގައި ތަހުލީލުކޮށް ނަތީޖާ ބިމަށް ފޮނުވާފަ އެވެ. ކިޔުރިއޮސިޓީ ކުރާ މަސައްކަތުގެ އިތުރުން ޕާސިވިއަރެންސް އަށް ފެންނަ އެއްޗެއް ވެސް ބިމަށް ފޮނުވާނެ އެވެ. ޕާސިވިއަރެންސް ގެންދިއަ ހެލިކޮޕްޓަރުން ވެސް ބިމަށް ނަކަލު ކުރާނެ އެވެ. އެހެން ނަމަވެސް، ނާސާއިން މިހާރު ގަބޫލު ކުރަނީ އަސްލު ސާމްޕަލް ބިމަށް ގެނެސްގެން ނޫން ގޮތަކަށް މާސްއާ ބެހޭ ތަފުސީލީ ވާހަކައެއް ކިޔައިދެވެން ނެތް ކަމަށެވެ.\nމާސްގެ ބިމުން ސާމްޕަލް ބިމަށް ގެނައުމަށްޓަކައި، ޗައިނާއިން ހަނދުން ސާމްޕަލް ގެނައި ގޮތަށް ބަލައިލަންޖެހެ އެވެ.\nބިމުން މާސްއަށް ފޮނުވާ މައި އުޅަނދު އެނބުރި ދުނިޔެއަކަށް ނާންނާނެ އެވެ. އެހެންކަމުން މާސްއަށް ފޮނުވާ މައި އުޅަނދު ވާން ޖެހޭނީ ބިމަށް ސާމްޕަލް ގެނައުމަށް ބޭނުވާ މޮޑިއުލްތައް / އުޅަނދުތައް އުފުލޭ ވަރުގެ އުޅަނދަކަށެވެ.\nމައި އުޅަނދު ބިމުން ފުރާނީ ހަތަރު ކޮމްޕޯނެންޓެއް – ހަތަރު މޮޑިއުލްއަކާ އެކު އެވެ.\nމައި އުޅަނދު، - މާސްއަށް ދިއުމަށް\nސާމްޕަލް ނަގަން ބޭނުންވާ ތަނަކަށް ގޮސް ސާމްޕަލް ނެގޭ ވަރުގެ ކުޑަ އުޅަނދެއް\nސާމްޕަލް ހިފައިގެން މާސްގެ ބިމުން އުފުލި، މާސް ވަށައިގެން ބުރުއަޅައަޅާ އޮންނަ އުޅަނދެއްގައި ތަތްކޮށްލޭ ވަރުގެ އުޅަނދެއް\nހަތަރުވަނަ އުޅަނދު – ސާމްޕަލް ހިފައިގެން އެނބުރި ބިމަށް އައުމަށް\nޔޫރަޕިއަން ސްޕޭސް އޭޖެންސީއާ ގުޅިގެން ނާސާއިން މިހާރު މި މަސައްކަތް ފަށައިފި އެވެ. މައިގަނޑު ނަމަކީ "މާސް ސާމްޕަލް ރިޓާން" (އެމްއެސްއާރު) އެވެ. އުންމީދަކީ 2030 ގައި އަމަލީ ސިފަޖެއްސުމެވެ.


ކޮކޮނަޓް ރޮކްސް | Lonumedhu\nކޮކޮނަޓް ރޮކްސް ނުވަތަ ޕޮލް ޓޮފީއަކީ ސްރީލަންކާގެ މީރު ފޮނި އެއްޗެކެވެ. ދިވެހި ހުނި ގުޅައާއި މިއާއި އެއްގޮތް ކަމެއް ހުރެއެވެ. ދޭތި ވެސް ހަދަނީ ހުންޏާއި ހަކުރު އަޅައިގެންނެވެ. ނަމަވެސް ހުނިގުޅަ ހަދާއިރު ރާނބާ ފަތާއި، ފިނިފެނާއި މާފެން އަޅާއިރު، ކޮކޮނަޓް ރޮކްސް ހަދަން ބޭނުން ކުރަނީ އެތަކެތީގެ ބަދަލުގައި ބަޓަރާއި ވެނީލާ އެސެންސެވެ.\nމި ރެސިޕީއިން ތައްޔާރު ކުރެވޭނީ:9ގޮޅިއެވެ.\n1 ސައިސަމުސާ ބަޓަރު (ތަބަކުގައި އުނގުޅަން)\n2 ޖޯޑު ކާށި ހުނި\n1 ސައިސަމުސާ ބަޓަރު\n1.6އިންޗީގެ ގޮޅި ތަބަކެއްގެ ފުލާއި އަރިމަތި ތަކުގައި ބަޓަރު އުނގުޅާލާށެވެ.\n2. ހަކުރާއި ފެން ތެއްޔަކަށް އަޅާފައި އުނދުން މައްޗަށް އުދާށެވެ. ހަކުރުކޮޅު ގިރެންދެން ހުއްޓާނުލާ ގިރަމުން މެދު ގިނީގައި ކައްކާށެވެ.\n3. ހުނި، ބަޓަރު، ވެނީލާ އެސެންސް އަދި ކާކުލަ ތެއްޔަށް އަޅާފައި ހުއްޓާ ނުލާ ގިރަމުން ފެން ހިކެންދެން މެދު ގިނީގައި ކައްކާށެވެ. އަހަރުމެންނަށް މިކަމަށް ނެގީ 10 ވަރަކަށް މިނިޓެވެ.\n4. ބަޓަރު އުނގުޅާ ތައްޔާރު ކުރި ތަބަކުގެ ތެރެއަށް ތެލީގައި ހުރި ސާމާނު އޮއްސާލާފައި މަތި އޮމާން ކޮށްލާށެވެ. ދޭފަތެއްގައި ކުޑަ ބަޓަރު ކޮޅެއް އުނގުޅާލާފައި އެ ބޭނުން ކޮށްގެން މަތި އޮމާން ކުރަން އުޅުނިއްޔާ ފަސޭހަ ވެދާނެއެވެ.\n5. އެއްކޮށް ހިހޫ ކުރަން ބަހައްޓާށެވެ. ހިހޫވަމުން ދާވަރަކަށް އެދާނީ ހަރުވެސް ވަމުންނެވެ. އަހަރުމެންގެ ކޮކޮނަޓް ރޮކްސްތައް އެއްކޮށް ހަރުވީ5ގަޑިއިރުންނެވެ.2ގަޑިއިރާއި ބައި ބަހައްޓާފައި އަހަރުމެން ތޫނު ވަޅިއަކުން ގޮޅިތައް ކަފާލީމެވެ. އެކަމަކު ގޮޅިތައް ނައްޓާލީ އެއްކޮށް ހިހޫ ވީމައެވެ.


Sushant ge note: Ahannah game gendhevunee nubaikoh\nސުޝާންތާއި ދައްތަ ޝްވޭތާ\nމިދިޔަ އަހަރު މެދުތެރޭގައި މަރުވި އެކްޓަރު ސުޝާންތު ސިންގް ރާޖްޕޫތުގެ ދައްތަ ޝްވޭތާ ސިންގް ކީރްތީ ދާދިފަހުން ވަނީ ސުޝާންތުގެ އަތުން ލިޔެފައި އޮތް ނޯޓެއް ސޯޝަލް މީޑިއާގައި ޝެއާ ކޮށްފަ އެވެ. މި ޕޯސްޓް ޝެއާ ކުރަމުން ޝްވޭތާ ބުނެފައި ވަނީ މިއީ އޭނާގެ ކޮއްކޮގެ އަތުން ލިޔެފައިވާ ނޯޓެއް ކަމަށެވެ.\n"އަހަންނަށް ހީވަނީ، އަހަރެންގެ ހަޔާތުގެ 30 އަހަރު، ފުރަތަމަ 30 އަހަރު، މަސައްކަތް ކުރެވުނީ ކޮންމެވެސް ކަމެއް ކުރަންހެން. އަހަރެން ބޭނުންވީ ކުރާ ކަމެއް ރަނގަޅަށް ކުރަން. ޓެނިސް ކުޅުމުން މޮޅު މީހަކަށް ވާން ބޭނުންވި. ސްކޫލުގައި ރަނގަޅު މާކްސް ހޯދަން ބޭނުންވި. އަހަރެން ހުރިހާ ކަމެއް ވެސް ދުށީ އެ ނަޒަރިއްޔާތުން. އަހަރެންނަށް އުޅެވޭ ގޮތް އަހަންނަކަށް ކަމަކު ނުދޭ. ނަމަވެސް ބައެއް ކަންކަން އަހަންނަށް ރަނގަޅަށް ކުރެވޭ. އަހަންނަށް މިހާރު ގަބޫލު ކުރެވެނީ އަހަރެންނަށް ގޭމް ކުޅެވުނީ ގޯސްކޮށް ކަން. ސަބަބަކީ އެ ގޭމަކީ އަހަރެންނަކީ ހަގީގަތުގައި ކާކުކަން ދެނެގަންނަން ކުޅުނު ގޭމަކަށް ވާތީ،" ސުޝާންތުގެ ނޯޓުގައި ވެއެވެ.\nސުޝާންތުގެ ގިނަ އެކުވެރިންނާއި އާއިލާގެ މީހުން ވެސް ބުނަނީ ސުޝާންތަކީ އާދައިގެ މީހުން ވިސްނާ ގޮތާ ތަފާތުކޮށް ކަންކަމާ ވިސްނާ އެކްޓަރެއް ކަމަށެވެ. މިސާލެއްގެ ގޮތުން އެމީހުން ނަގަނީ އޭނާ ހަނދުން ބިންކޮޅެއް ގަނެފައި ވުމެވެ. މިއީ އާންމުކޮށް ގިނަ މީހުންގެ ޚިޔާލަށް ވެސް ނާންނާނެ އަދި އަޔަސް ކުރަން އެހާ މުހިއްމު ކަމަކަށް ގަބޫލު ކުރާނެ ކަމެއް ނޫނެވެ. ނަމަވެސް ސުޝާންތަށް އެކަން ވަރަށް މުހިއްމުވި އެވެ.\nސުޝާންތަކީ ގޭގައި ވަރުގަދަ ޓެލެސްކޯޕް ބަހައްޓައިގެން އުޑުގައިވާ ޕްލެނެޓްތަކާއި ތަރިތަކަށް ބަލައި އެ ތަކެއްޗާ މެދު ވިސްނާ ފިކުރު ކުރި މީހެކެވެ. މިއީ ވެސް އާންމުކޮށް ގިނަ މީހުންގެ ހޮބީއެއް ނޫނެވެ. އަދި ތަފާތު އިލްމީ ފޮތް ކިޔުމަށް ސުޝާންތު ލޯބި ކުރި އެވެ. ނަމަވެސް މަސްތުވާތަކެތީގެ އަވައިގައި ޖެހި އަމިއްލަ ނަފްސު ހަލާކުގެ ތެރެއަށް ވައްޓާލަން އޭނާއަށް މަގުފަހިވީ ކިހިނެއް ކަމެއް އަދި އެއްވެސް މީހަކަށް ބުނާކަށް ނޭނގެ އެވެ.\nއިންޑިޔާގެ ނާކޮޓިކްސް ކޮންޓްރޯލް ބިއުރޯއިން މިހާރު ކުރަމުންދާ ތަހުގީގަށް ލިބިފައިވާ ހެކިތަކަށް ބަލައި އެފަރާތުން ހާމަކުރަމުންދާ މައުލޫމާތުތަކަށް ބަލާއިރު ސުޝާންތު މަސްތުވާ ތަކެތީގެ ވަބާގައި ވަރަށް ބޮޑަށް ޖެހިފައިވާކަން ޔަގީންވެ އެވެ. އަދި ސުޝާންތު އާއެކު ފިލްމު ކުޅުނު ބައެއް އެކްޓަރުން ވެސް އޭނާ މަސްތުވާ އެއްޗެތި ބޭނުންކުރާތަން ފެނިފައިވާ ކަމަށް ބުނެފައި ވެއެވެ.\nސުޝާންތުގެ ފޭނުންނަށް އޭނާ އަމިއްލައަށް މަރުވީކަން އަދިވެސް ގަބޫލެއް ނުކުރެވެ އެވެ. ނަމަވެސް ޖޫން 14، 2020 ގައި އޭނާ ފެނިފައިވަނީ މުމްބައިގައި އޭނާ ދިރިއުޅޭ އެޕާޓްމަންޓުގެ ނިދާ ކޮޓަރީގައި ދަންޖެހި މަރުވެފައި ހުއްޓަ އެވެ.\nމިހާރު ވެސް އޭނާގެ މަރުގެ ތަހުގީގު އިންޑިއާގެ ސީބީއައި އިން ކުރިޔަށް އެބަ ގެންދެ އެވެ.\nސުޝާންތު ކުޅުނު އެންމެ ފަހު ފިލްމު އޭނާ މަރުވި ފަހުން ޑީޖިޓަލް ޕްލެޓްފޯމްގައި ރިލީޒް ކޮށްފައި ވެއެވެ. ސަންޖަނާ ސާންގްވީ އާއެކު އޭނާ ކުޅުނު "ދިލް ބޭޗާރާ" އަށް ސުޝާންތުގެ އެތައް މިލިއަން ފޭނުންނެއް ބޮޑު ތަރުހީބެއް ދީ ފިލްމަކީ މިހާތަނަށް އޮންލައިންކޮށް ރިލީޒްކުރި އެންމެ ކާމިޔާބު ފިލްމަށް ވަނީ ހަދާފަ އެވެ.\nސުޝާންތުގެ މަރާ ގުޅިގެން އެންމެ ބޮޑަށް ތުހުމަތުގެ އިނގިލި ދިއްކުރީ އޭނާ މަރުވިއިރު ރައްޓެހިވެގެން އުޅުނު ލޯބިވެރިޔާ ރިއާ ޗަކްރަބަތީ އަށެވެ. ނަމަވެސް މިހާތަނަށް ކުރި ތަހުގީގަށް ރިއާގެ ކުށެއް ސާބިތުވާ ވަރުގެ ހެއްކެއް ލިބިފައި ނުވާ ކަމަށް އިންޑިއާގެ މީޑިއާތަކުން ބުނެފައި ވެއެވެ.\nމަރު ސުޝާންތު ސިންގް\nސުޝާންތުގެ މަރާ މަށާ ނުގުޅުވާ: އަންކިތާ\nސުޝާންތުގެ މަރުގެ ޒިންމާ އޭނާގެ ބައްޕަ އަޅުވަނީ ރިއާގެ ބޮލުގައި


ޖުވޭރިޔާ ހާރޫން (މަލަކާ) އަކީ 1435 ގެ، އެމްބީސީ ކުރު ވާހަކަ މުބާރާތުގެ އެންމެ މޮޅު ވާހަކަ ލިޔުންތެރިޔާ އެވެ. މީގެ ކުރިން މެއިން ސްޓްރީމްގައި މަލަކާ ވާހަކަ ލިޔެފައެއް ނުވެ އެވެ. ނަމަވެސް މީގެ ފަހުން "އަވަސް" އޮންލައިންގައި މަލަކާގެ ވާހަކަތައް ހަފުތާގެ އާދީއްތަ ދުވަހާއި އަންގާރަ ދުވަހާއި ބުރާސްފަތި ދުވަހު ޝާއިއު ކުރަމުން ގެންދާނެ އެވެ.\nމާލެއޮޑި ލެއްޕުމުގެ ސަޤާފަތަށް ބަދަލު ނާންނަކަން އެނގުނީ ބަނދަރަށް ޖަމާވެފައިވާ މީހުންގެ ގިނަކަމުންނެވެ. ޒަމާނާއި ހާލަތު ބަދަލުވެ، ރަށުގެ މޫނު މަތިން ފެނުނު ނިކަގަސްތަކާއި ހިރުނދުގަސްތައް ނެތުމުން ލިބޭ ފަޅުކަން ފިލުވައި ދެނީ ކުލަ ދަވާދުން ޒީންނަތްތެރި ކުރެވިފައިވާ ވަރުވަރުގެ އިމާރާތް ތަކުންނެވެ. އަތިރިމަތީގައި ހުރި މައިޒާން ތަކުގެ ބަދަލުގައި އެކި ދިމަ ދިމާލުން ފެންނަނީ ސިމެންތިން ހެދިފައިވާ ފިނިއަށިތަކެވެ. ވިހި އަހަރު ފަހުން ރަށު ފަސްގަނޑުގައި ފައި ބީއްސާލުމަށް ލިބުނު ނަޞީބާއެކު އުމުރުން ހަތްއަހަރުގެ ހަނދާންތައް ހިތުގައި\nޢީދުގެ އުފާ ފާހަގަ ކުރުމަށް މަނަދޫއަށް ޒިޔާރަތްކުރި ޓީވީ އެމްގެ ގުރޫޕްގައި އަހަރެންނާއި އެކުވެރި ސަލްވާ ވެސް ހިމެނެއެވެ. ސަލްވާގެ ކޮނޑުގައި ޖަހާލުމަށް ފަހު މިއީ އަހަރެންގެ އުފަން ރަށޭ ބުނެލީ ފަޚްރުވެރި ކަމާއެކުގައެވެ.\nތިބެން ހަމަޖެހިފައިވަނީ އަތޮޅުވެހީގައެވެ. އެތަނަށް ދިއުމަށްފަހު ފެންވަރާ ހަދައިގެން ނުކުތީ ޢީދަށް ވަމުންދާ ތައްޔާރީތައް މޫވީ ކުރާށެވެ. ދަނޑިޖަހާ މީހުންނާއި ބަނޑިޔާ ޖަހާ އަންހެން ކުދިން ކުޅިވަރު ހިޔާގައި އެންމެފަހުގެ ތައްޔާރީތައް ވަމުން ދިޔައެވެ. އެމަންޒަރުތައް މޫވީކުރީމެވެ. އެއަށްފަހު ރަށުގެ މީހުން ނޫޅޭ ފަރާތަށް ނާމަގަށް މިސްރާބު ބެހެއްޓީ މާމިސްކިތު ވެވު ފޮޓޯ ނެގުމަށެވެ. ހަނދާނާއި ތާރީޚަށް ޓަކައި ރައްކާ ކުރަން ބޭނުންވާތީއެވެ.\nރަށަށް އައިސްފައިވާ ބަދަލުތައް މަންމައަށް ދައްކާލަން ބޭނުން ވާތީއެވެ. އަތިރި މައްޗަށް ފޭބުމާ އެކު ގެތިފައިވާ ރަށްތަކުގެ މަލަމަތި ތަކަށް އައިސްފައިވާ ބަދަލު ފާހަގަ ކުރެވުނެވެ. އިރުއޮއްސެމުން ދިޔައިރު ނިވިދިއްލެމުން ދިޔަ ރަށްތަކުގެ މަލަމަތި ތަކުން ޤުދުރަތުގެ ރީތިކަން ފެނި ހިތަށް ހަމަޖެހުން ލިބެމުން ދިޔައެވެ. މާލޭގެ ހަލަބޮލި ކަމުން ލިބެމުން ދިޔަ ނުތަނަވަސް ކަމަށް ހަމަޖެހުމެއް ލިބި ބޮލަށް އެތަށް ލުއިފަސޭހަކަމެއް ލިބިގެން ދިޔައެވެ.\nޤުދުރަތީ މަންޒަރުތައް ފޮޓޯ ނަގަމުން ދަނިކޮން އެއްދުއްފަރާއި ދިމާލުން އަންނަ މާލެ އޮޑިއެއް ފެނުނެވެ. އެ މަންޒަރާއެކު މީގެ އެތައް އަހަރެއްގެ ކުރިން ހިނގާފައިވާ އެތައް ކަމެއްގެ ޛިކުރާ ލޮލުގެ ކުރިމަތީގައި ނިއުޅުން ވަމުން ދިޔައެވެ. މާޒީގެ ތެރެއަށް ފީނަށް މަޖުބޫރު ކުރަމުންނެވެ. އެވަގުތު އެކުވެރި ސަލްވާއަށް ޅައިރުގެ މާޒީގެ ކަޅު ޞަފްޙާ ތަކުން ވަކިވަކި ގަނޑު ކިޔައިދޭން ބޭނުން ވިއެވެ. ދެންމެ ވީ ކަމެއްހެން އުމުރުން އެންމެ ހަތް އަހަރުގެ ހަދާންތައް ވަރަށް އަސަރާއެކު ސަލްވާއަށް ކިޔައިދޭން ފެށީމެވެ.\nސަލްވާއެވެ! މާލޭ އޮޑި ލެއްޕުމަށް އަހަރެންގެ މަންމަޔާއި އެކު އަތިރިއަށް ނުކުންނަމެވެ. އަޑުއަހާށެވެ! މާލެ އޮޑި އަންނަކަން އިނގޭއިރަށް އާދަޅޯ ގޮވަމުން ކުދިންތައް ދުވަން ފަށާނެއެވެ. ހުރިހާ ކުޑަކުދިންތައް އަތިރި މައްޗަށް ދާއިރު ވެސް އަހަރެން ހުންނަނީ މަންމަގެ ހެދުމުގެ ފަސްބައިގައި ހިފަހައްޓާ ލައިގެންނެވެ. މަންމަ އަހަރެންގެ ގާތުގައި ފެންވަރަން ހިނގާށޭ ބުނާނެއެވެ. ބައްޕަ އަންނާނެކަމާ މާޖެހި ބިސްކޯދު ގެނެސްދޭނެ ވާހަކަ ބުނެއެވެ. އެންމެ ކާހިތްވާ ދިރިފުކު މެޓާގެ ވާހަކަ ބުނާއިރަށް ސޮނި ފައިބަން ފައްޓާނެއެވެ. މަންމަގެ މޫނު މަތިން އެ ދުވަސް ދުވަހަށް އެ ފެންނަ އުފާވެރިކަން މިހާރުވެސް ހިތުގައި ނުފިލާ ހުރެއެވެ. ފެންވަރުވާ ފެންހިއްކުމަށް ފަހު ކާށި ތެޔޮފުޅި ނަގާ މުޅިގައިގައި ތެޔޮ ބޮއްޔަކަށް ވަންދެން ތެޔޮ ލައްވާނެއެވެ. ކަށިމަތިންނާއި ނިއްކުރިން އޮފް އަރާނެއެވެ މަސައްކަތް ކޮށްކޮށް ކުރަކި ވެފައިވާ އަތުން ކޫރެ ދަމާލުމަށް ފަހު ފުއްމާ ނަގާ ހުދު ބުޅަލެއްހެން ފުއްޖަހައި ދެއެވެ. މަންމަ ހެދިހާ ގޮތަކަށް ހެދިގެން ބަސް އަހައިގެން އިންނާތި އަބަދުވެސް މަންމަގެ ދޮންމަނިކޭ މަންމަ ބުނެއެވެ. މަންމަ އެހެން ބުނުމުން އަހަރެން އެހެރަވާ އުފަލެއް ބުނެދޭން ވެސް ނޭނގެއެވެ.\nރީތިކޮށް ނިމުމާއެކު އަހަރެންގެ ކޮލުގައި މަންމަ ބޮސްދޭނެއެވެ. އެހެން ބުނުމުން ސަލްވާ ސާމާސާ ރާގަކަށް ބުންޏެވެ. "މަންމަގެ ދޮންމަނިކު ހަންއޮމާން ވުމުގެ ސިއްރަކީ އެއީ ދޯ!" އެހެން ސަލުވާބުނުމުން އަހަރެންގެ ގާތަށްވެސް ހިނި އައެވެ.\nސަލުވާއެވެ! ބުނަންހެއްޔެވެ؟ މަންމަ މިހާވަރަށް އުފާވެފައި ހުރި ތަނެއް މީގެ ކުރި އަކުން ނުދެކެމެވެ. ބައްޕަ ލައްޕާށޭ ކިޔާފަ އަތިރިއަށް ދާ ދުވަސްދުވަހަށް މަންމަގެ ދުލުން ކިޔޭ ތަސްބީޙަކީ ބައްޕައެވެ. އެކުވެރި އެހެން ކުދިންގެ ބައްޕަޔޭ ކިޔައިގެން ކިޔާ ވާހަކަތައް ކިޔާކަށް އަހަރެންނަކަށް ނޭނގެއެވެ. ހަމަ އެކަނި ބައްޕަޔޭ ކިޔައިގެން އިވޭއަޑަކީ ބައްޕަފޮނުވި ހަދިޔާ ބައްޕަ ސަލާމް ބުނި މި އަޑުތަކެވެ. ގޭތެރޭގައި ބައްޕަޔޭ ކިޔައިގެން އިތުރު ވާހަކައެއް ދައްކާ އަޑެއް ނާހަމެވެ. އަހަރެމެން ގޭގައި މަންމަޔާއި އަހަރެން ފިޔަވާ އިތުރު މީހަކު ނޫޅެއެވެ.\nއަވައްޓެރިންގެ ކުދިން އެކުދިންގެ ބައްޕަމެންނާ އެކު މޫދުއެރި ނަމާދަށް ދާތަން ފެނުމުން އެކަން ކަމާ އެނދުރުމުން މަންމަ ބުނެއެވެ. "ދަރިފުޅުގެ ބައްޕަ އައުމުން ނަމާދަށް ގެންދާނެ. މަންމަގެ ދޮންމަނިކު އޭރުން އަބަދު އުޅޭނީ ބައްޕަ ކައިރީގަ. ބައްޕަ އަހަރެމެން ދޫކޮށްފައެއް ނުދާނެ." އެކަމާ ޝަކުވާކުރާ ކޮންމެ ފަހަރަކުވެސް މިކަހަލަ ބަހަނާއަކުން އެވާހަކަ މަންމަ އޮއްބާ ލާނެއެވެ.\nމާލެ އޮޑި ރަށު ކޮޅުން ލަނބާލައި ފިޔޭ ބުނާއަޑު އިވޭއިރަށް މަންމަގެ ހަރަކާތްތައް އަވަސް ވާނެއެވެ. އަހަރެން ފެންވަރުވާ ނަލަ ކުރުމަށް މަންމަ ވެސް ވަރުގެ ކޮޅަށް ހެދޭނެއެވެ. އެންމެ ބޮޑަށް ފަރިވާން ވުމުން އިސްތަށިގަނޑު ކޮޅާޖެހެން ދެން ގަތާލާނެއެވެ. އިސްތަށިގަނޑު ހައްޔަރު ކޮށްލާނީ ޓިސް ދައްޗެއްގެ އެހީގައި ހަރުކޮށްލާ ރަތް ފިނިފެން މަލަކާ އެކުގައެވެ. ވާނުވާ ނޭނގޭ ހާލު އަހަރެން ހުންނަނީ މަންމަގެ މިހަރަކާތް ތަކާމެދު ސުވާލު އުފެދި ކޮސް ވެފައެވެ.\nއަހަރެން ގޮވައިގެން މަންމަގެ ފަރި ހިނގުމުގައި އަތިރިއަށް ދާނެއެވެ. ހިރުނދު ގަސްތަކުގެ ހިޔަލުގައި ހުންނަ ހޮޅުއަށި ތަކުގައި މީހުން ފުރި ބާރުވެފައި ތިބޭނެއެވެ. ރައްޓެހި ބައެއް ކުދިން ހިނިޖަހަ ޖަހާފައި ރޯއަވީގައި ދުވެލަ ދުވެލާ ތިބޭނެއެވެ. އަންހެން ވެރިން ނިކުމެ ތިބެގެން އެމީހުންގެ ފިރިންނަށް އިންތިޒާރު ކުރެއެވެ. ދިމަ ދިމާލުގައި ކޯޅި ކޯޅިއަށް މާލެ އޮޑި ލައްޕަން އެއްވެ ތިބޭ މަންޒަރު މިހާރުވެސް ހިތުގައި، ނުފިލާ ތަސްވީރެއް ހެން ކުރެހިފައި ވެއެވެ.\nނިޔާމަ ދަތުރަކާ އެކު ހިކިފަސް ތަނެއްގައި ފައި ޖެހުމުން ބައެއް މީހުން ﷲ އަށް ޝުކުރު އަދާ ކުރަމުން ދަނީ އުފަލުގެ ކޮޅެއް ނެތިއެވެ. ގާތް ތިމާގެ މީހުންތައް ފެނުމާއެކު އެކަކު އަނެކަކަށް ސަލާމްކޮށް އޮޅުލަމުން ދެއެވެ. މާލެއޮޑިން އެންމެން ފައިބާ އިރުވެސް އަހަރެން ގޮވައިގެން މަންމަ އަތިރިމަތީން ރުކެއްގައި ލައްގަނެ ލައިގެން ހުންނާނެއެވެ. އަހަރެންނަށް ނުހުރެވިގެން މަންމަ ގާތު ބައްޕަ ކޮބާހޭ އަހާލެވެއެވެ. އުއްމީދުން ފުރިފައިވާ ހާލު މަންމަ ބުނެއެވެ.\n"އަދި ނުފައިބައެ. އެންމެ ފަހުން ފައިބަން ފިލާ ހުރީ ކަން ނޭނގެ. ބައްޕަ ފިސާރި ލާނެތް ވާނެ. އެއީ އަހަރެމެން ދެމައިން ތަޅުވަން ވެގެން.." މަންމަ އެހެން ބުނި ނަމަވެސް މަންމަގެ ދެލޮލުން ނިރާލަ ނިރާލާ ހުންނަ ކަރުނަތައް އަހަރެން ނަށް މިހާރުވެސް އަގުބޮޑު މުތީތަކެއްހެން ސިފަވެއެވެ.\nމާލެ އޮޑި އަންނަ ދުވަސް ދުވަހަށް މަންމަގެ ދެލޯ ކަރުނައިން ފުރޭނެއެވެ. އޮހިގަންނަން ތައްޔާރު ވެފައި ހުންނަ ކަރުނަތައް އެހެން މީހުންނަށް ފެނިދާނެތީ ފޮރުވައެވެ. އަހަރެން ނަށް ފެނިދާނެތީ ގިނަ ފަހަރަށް ހެދުމުގެ އަތުކުރިން މޫނު ފޮހެލާހިތުގެ ވޭން ރައްކާ ކުރާނެއެވެ. ހަތްއަހަރު ފުރޭން ދިޔަ ނަމަވެސް އަހަރެންނަކީ ހަތަރު އަހަރުގެ އިސްކޮޅު ހުންނަ ކުއްޖެއް ކަމުން މަންމަ ތަންތަނަށް އަވަހަށް ދާން ބޭނުންވުމުން ދާނީ އުރާ ކިހިލި ޖަހައިގެންނެވެ. މިކަމާ އަހަރެމެން ހިސާބުގެ އެހެން ކުދިން އަހަރެންނާއި ދިމާކޮށް ހަދައެވެ. މަންމަ އަހަރެން އުރާތި ނުރުހުން ވާން ފެށުމުން މަންމަ އެކުދިން އެކިޔާ އެއްޗެހި އަޑު ނާހާށޭ ބުނެއެވެ.\nމަންމަގެ އުއްމީދުތައް މަރެއް ނުވެއެވެ. އަބަދުވެސް މަންމަ ބުނަނީ ދެން އަންނަ ދަތުރަކުން ޢީދުގެ ހަދަން އެއްޗެހި ހިފައިގެން ބައްޕަ އަންނާނެ ވާހަކައެވެ. މާލެ އޮޑި ލެއްޕުމަށް ފަހު އެނބުރި ގެއަށް އަންނަ ކޮންމެ ދުވަހެއްގެ އާދައިގެ މަތިން މިއަދުވެސް ގެއަށް ވަދެ ބޮޑުއަށިމަތީގައި އަހަރެން ބޭންދުމަށް ފަހު މަންމަ ވަނީ އެތެރެގެއަށެވެ. އިރުކޮޅަކުން މަންމަ ގިސްލާ އަޑު އިވެން ފެށިއެވެ ބޮޑު އުނދޯލީގައި މަންމަ ބަނޑުވަތަށް ޖަހައިގެން އޮވެ، ރުއި މަންޒަރަކީ އޭރު އަހަރެންގެ ހިތް ކުދިކުދި ކުރުވި މަންޒަރެކެވެ. މަންމަގެ ބޮލުގައި އަހަރެންގެ ކުޑަ ކުޑަ އަތުން ފިރުމާލުމަށް ފަހު މަންމަ ރޮނީ ބައްޕަ ނައުމުން ހެއްޔޭ އަހަމެވެ. އެހެން ބުނުމުން ދެލޯ ފެހެލުމަށް ފަހު ނޫނެކޭ ބުނެއެވެ. މަންމަ ކަންތައްތަކެއް ސިއްރު ކުރާކަން އޭރުވެސް އަހަރެންނަށް އެނގެއެވެ.\nސަލްވާއެވެ! އަހަރެން ހަނދާން ހުންނަށް ފެށީން ސުރެން ވެސް މާލެ އޮޑިއެއް ލަފާ ކޮންމެ ދުވަހަކީ ވެސް މަންމަ ހިތުގެ ޒަޚަމު ބޮޑުވެ، ވޭން ގަދަވެގެން ދާ ދުވަހެކެވެ. މާލެއޮޑި ލަފާ ވާހަކަ ގޮވާލުމާ އެކު ނަލަހެދި ގެން އަތިރިއަށް ދާނެއެވެ. އެނބުރި ގެއަށް އަންނާނީ މާޔޫސް ވެފައިވާ ހިތަކާ އެކުގައެވެ. އުއްމީދާ އެކު ކުރި ފޮނި އިންތިޒާރު ނިމެގެން ދާނީ ކަރުނައިންނެވެ.\nބައެއް ރޭ ރެއަށް އަތްބައްތި ދިއްލައިގެން ދަންވަރަށް ކަރުދާސް ގަނޑެއް ނަގައިގެން އެއާއި ދިމަ ބަލައްހައްޓައި ގެން އިނދެ ގިސްލަ ގިސްލައިފައި ރޯނެއެވެ. މަންމަގެ ހުރިހާ ޝަކުވާއަކާއި ހިތާމަޔެއް ގުޅިފައިވަނީ އެކަރުދާސް ގަނޑާއެވެ. މަންމަ ރޯތަން މިގޮތަށް ފެނިފެނި އެ މަންޒަރު ތަކަށް އަހަރެން ދިޔައި ފަރިތަ ވެ ބާވަމުންނެވެ.\nވުމާއެކު އާ ކަމަކަށް ވެގެން ސުވާލެއް ނުކުރަމެވެ. އެހެން ނަމަވެސް އެ ކަރުދާސްގަނޑުގައި ލިޔެފައި ހުރީ ކޮންކަހަލަ ވާހަކަތަކެއްތޯ ދެނެގަންނަން އޭރުވެސް ވަރަށް ބޭނުންވިއެވެ. މަންމަ ރޮނީ ކީއްވެގެންތޯ ބަލަން ބެނުން ވާތީއެވެ. މުޅިދުވަސް ވޭތުކުރާނީ ރުއިމުގައެވެ.\nއިރުއޮއްސުމުން ބޮޑުބެ ގެއަށް ގޮސް އެގެއިން ލައިގެން ކާއެއްޗެއް ގެނެސްގެން އަހަރެންނަށް ކާންދިނުމަށް ފަހު ގައި ދޮއްވާފައި މަޣްރިބި ނަމާދު ބަންގީގެ ކުރިން ގެއަށް ވެއްދޭތޯ ބަލާނެއެވެ. މައި ގޭގެ ބައްތި ދިއްލުމަށް ފަހު މަންމަ ވަޅުދޮށަށް ވަދެ، ވުޟޫ ކުރުމަށްފަހު ކުނަލުގެ އަރިމަތީގައި އަހަރެން ބަހައްޓައިގެން މަޣްރިބު ނަމާދު ކުރުމަކީ މަންމަގެ ކޮންމެދުވަހެއްގެ ވެސް އާދައެކެވެ.\nއެއްރެއަކު ނިންދަވަން އޮވެގެން މަންމަބުޏެވެ. "މިއުޅެނީ ދަރިފުޅު ނަކަތްގެ ލައްވަން. އެކަން ކުރާނީ ވަރަށް ރީތި ގެއެއްގަ. އެގެ ހުންނާނީ ކުލަކުލައިގެ ވިދާ މާތަކުން ޖަރީ ކޮށްފަ. ރޭވުމުން ބޮޑު ބިގަރުގެ އަލިން މުޅިތަން އޮންނާނީ ދުވާލަށް ހަދާ ލައިފަ. ރައްޓެހިންނާއި ތިމާގެ މީހުން ހަދިޔާތައް ގެންނާނެ.'' ކުޑަދައިތަގޭ ޒިޔާދުބޭ މެންނާއެކު އެގޭގައި ޚިތާނު ކުރަން ވާނެކަމަށް ކުޑަބެ ބުނިކަމާއި އޭރުން ބައްޕަ ވެސް އަންނާނެ ކަމަށް މަންމަ ބުންޏެވެ. ބައްޕަ އަންނައިރު ހަދިޔާ ގެންނާނެ ކަމަށް ބުނެ ބައްޕަގެ ރަނގަޅުކަން ހާމަކުރެއެވެ.\nމަންމަގެ މިފަދަ ވާހަކަތަކުން ބައްޕަގެ ތަސްވީރު އަހަރެންގެ ހިތުގައި ކުރެހި ބިންވަޅު ނެގެމުން ދިޔައީ ރަނގަޅު ޝަހުޞިއްޔަތެއްގެ ގޮތުގައެވެ. އަދި މަންމަގެ ޖަޒުބާތުތަކާ ގުޅި ލާމެހި ފައިވާ ފަރާތެއްގެ ގޮތުގައެވެ. މަންމަގެ މިހަނދާން ކުރުން ތަކުން ބައްޕަ ދެކެ މަންމަ ލޯބިވާ މިންވަރު ވަޒަން ކުރެވެއެވެ. އެހެންކަމުން އަހަރެންގެ ހިތުގައި ބައްޕަ އަށްޓަކައި ލޯތްބާއި ކުނލުނު އިތުރަށް ތަރައްޤީވަމުން ދިޔައެވެ. ލޭގެ މަތިވެރި ގުޅުމަށް ޤަދަރު ކުރަމުންނެވެ. ބައްޕަގެ އަޅާލުމާއި އެހީތެރިކަމުގައި ހަޔާތުގެ ދުވަސްތައް ވޭތުކުރަން ލިބުން އެދި ދުޢާކުރަމުންނެވެ. ބައްޕަ ރަށަށް އަންނާނެ ދުވަހަކަށް ޓަކައި ދިޔައީ ފޮނި އިންތިޒާރެއް ކުރަމުންނެވެ. މާލެ ފައިބާ މަސައްކަތް ކުރަން ތިބޭ މީހުން އޭރުވެސް ބޮޑުޢީދަށް ރަށަށް އަރާނެއެވެ.\nބޮޑުއީދަށް ބޮޑުބެ ވެސް ރަށަށް އަންނަ ވާހަކަ މަންމަގާތު ފަހަރި ދައިތަ ބުންޏެވެ. ހަދިޔާ ހަދަން ޖެހޭ ވާހަކައެވެ. ފޮނި އަދި ކުޅި ކަޖާ ހަދާ ވާހަކައެވެ. ދިގަލަ ހަކުރުލާ ވާހަކައެވެ. އޮޅުން ސުވާއްޔާއި އަތުޖެހި ވެސް ހަދަންވާނެ ވާހަކައެވެ. މި ވާހަކަތައް އަޑު އިވުމުން މަންމަގާތު ކީއްކުރަން ކުރާ ކަމެއްތޯ ސުވާލު ކުރީމެވެ. (ނުނިމޭ)


Covid-19: Lanka In China Ge Ehee Ah Edhihje - Vaguthu\nކޮވިޑް-19 ކޮންޓްރޯލްކޮށް ބަލިމަޑުކަމުން އަރައިގަތުމަށް ސްރީލަންކާ އިން ޗައިނާގެ އެހީއަށް އެދިއްޖެ އެވެ.\nސްރީލަންކާ އިން ޗައިނާގެ އެހީއަށް އެދިފައި ވަނީ ލަންކާގައި އަނެއްކާވެސް ކޮވިޑަށް ފައްސިވާ މީހުންގެ އަދަދު ރެކޯޑް މިންވަރަކަށް އިތުރުވެ ބަލި ކޮންޓްރޯލް ކުރުމުގައި އެގައުމުގެ ކަމާބެހޭ އިދާރާތަކަށް ގޮންޖެހުންތައް ކުރިމަތިވުމުންނެވެ. ލަންކާގެ ބޮޑުވަޒީރު މަހިންދަ ރާޖަޕްކްސަ ވަނީ ވެންޓިލޭޓަރާއި އޮކްސިޖަން ފޯރުކޮށްދިނުމަށް ޗައިނާގައި މިހާރު އެދިފައެވެ.\nލަންކާގެ ވެރިރަށް ކޮލަންބޯގައި ހުންނަ ޗައިނާގެ އެމްބަސީއާއި ހަވާލަދީ މީޑިޔާއިން ބުނީ ލަންކާގެ ބޮޑުވަޒީރު ޗައިނާގެ އެހީއަށް އެދިފައިވާ ކަމަށާއި އެމްބަސީ އިން މަސައްކަތް ކުރަނީ ވީ އެންމެ އަވަހަކަށް ލަންކާ އަށް އެހީތެރިކަން ފޯރުކޮށްދިނުމަށް ކަމަށެވެ.\nޗައިނާ އެމްބަސީން ބުނީ މި ރީޖަނުގެ ގިނަ ޤައުމުތަކުން ކޮވިޑާއި ހަނގުރާމަކުރަމުންދާ ކަމަށާއި އެހީދިނުމުގައި ލަންކާއަށް އިސްކަން ދެއްވާނޭ ކަމަށެވެ. މިހާރު ދިމާވާ މައްސަލަ އަކީ އަވަހަށް ބޭނުންވާ ތަކެތި ފޯރުކޮށްނުދެވުން ކަމަށް އެމްބަސީ އިން ބުނެއެވެ. ފައިސާ ހުރިކަމުގައިވިޔަސް ތަކެތި ހޯދުމުގައި ފެކްޓަރީގައި ވަގުތު ހޭދަވާނެ ކަމަށް ޗައިނާ އެމްބަސީ އިން ބުނެއެވެ.\nއިންޑިޔާ ނޭޕާލް، ބަންގްލަދޭޝްގެ އިތުރުން އަވައްޓެރި އެހެން ޤައުމުތަކުގައި ވެސް ކޮވިޑުގެ ބަލިމަޑުކަން ހަލުވިކަމާއި އެކީ ފެތުރެމުންދާކަން ޗައިނާ އިން ފާހަގަ ކުރެއެވެ.\nޗައިނާ ސަރުކާރުން ބުނީ ކޮވިޑުގެ ބަލިމަޑުކަން ލަންކާއަށް ކުރިމަތިވީއްސުރެ އެޤައުމަށް އެހީތެރިވުމުގައި ޗައިނާ އޮތް ކަމަށެވެ. ޗައިނާ އިން ދާދިފަހުން ވަނީ ލަންކާއަށް ހަލައްކަ ވެކްސިން ޑޯޒް ހަދިޔާކޮށްފަ އެވެ. އަދި ލަންކާއިން ކޮވިޑް ފެނުނު ހިސާބުން ޗައިނާ އިން ވަނީ އެޤައުމަށް މާސްކާއި ކޮވިޑް ޓެސްޓް ކިޓް އަދި މެޑިކަލް ސާމާނު ހަދިޔާކޮށްފަ އެވެ.\nދިވެހިސަރުކާރުން ޗައިނާގެއެހީތެރިކަންނުހޯދާާ މިތިބެނީ ހަމަ އިންޑިއާދެކެގަންނަބިރުންތާ...\nޗައިނާ ރާއްޖެއަށް އެހީވާންވެސް އޮތީތައްޔާރަށް... އިންޑިއާ ކިބައިން ސަލާމަތް ނުވެވިގެން ރާއްޖެ މިތެޅެނީ.... ރައްޔިތުން ހާލުގައި މި ޖެހެނީ... ސަރުކާރުން އަދިވެސް ހޭއަރާކަށް ނުވޭތަ؟


ބ އަތޮޅުގައި ކުރިއަށް ގެންދިއަ "ރައީސް ޔާމީން 2018" ކެމްޕޭން މަހާސިންތާ ނިންމާލައިފި\nބ އަތޮޅުގައި ކުރިއަށް ގެންދިއަ "ރައީސް ޔާމީން 2018" ކެމްޕޭން މެނޭޖަރުން ތަމްރީނުކުރުމުގެ މަހާސިންތާ ނިންމާލައި ނިންމުމުގެ ރަސްމިއްޔާތު ރޭ ބ. އޭދަފުށީގައި ބާއްވައިފިއެވެ.\nމިރަސްމިއްޔާތުގައި ވާހަކަފުޅު ދެއްކެވި ބޭފުޅުން ވަނީ މިސަރުކާރުން ކުރިއަށް ގެންދާ މަޝްރޫއުތައް ހާމަކުރައްވައި އަދި ސަރުކާރުގެ ސިޔާސަތުތައް ހާމަކުރައްވައިފައެވެ. އަދި މިސަރުކާރުން ހޯދަމުން ގެންދާ ކާމިޔާބީތައްވެސް ފާހަގަކުރައްވައިފައެވެ.\nމިރަސްމިއްޔާތުގައި ވާހަކަފުޅު ދައްކަވަމުން އޭދަފުށީ ދާއިރާގެ މެންބަރު އަހްމަދު ސަލީމް (ރެޑްވޭވް ސަލީމް) ވިދާޅުވީ ޕީޕީއެމްގެ ޓީމް ބައިބައިކުރަން ބައަކު އެބަ މަސައްކަތްކުރާ ކަމަށާއި ނަމަވެސް އެކަން ކާމިޔާބު ނުކުރެވޭނެ ކަމަށެވެ. އަދި އެފަދަ ވަސްވާސްތަކުގައި ނުޖެހުމަށް ސަލީމް ވަނީ ގޮވައިލައްވައިފައެވެ.\nތިމާވެށްޓާއިބެހޭ ވަޒީރު ޠާރިޤް އިބްރާހީމް ވަނީ އެމަނިކުފާނުގެ މިނިސްޓްރީން މިހާރު ކުރިއަށް ގެންދަވާ މަޝްރޫއުތަކުގެ މައުލޫމާތު ހާމަކުރައްވައިފައެވެ. ޠާރިޤް ވިދާޅުވީ މި5އަހަރު ތެރޭގައި 50 ރަށެއްގައި ފެނާއި ނަރުދަމާ ނިޒާމު ޤާއިމުކުރެވޭނެ ކަަމަށާއި އިތުރު5އަހަރުގެ ދައުރެއް ރައީސް ޔާމީނަށް ލިބިވަޑައިގެންފި ނަމަ ހުރިހައި ރަށެއްގައި ފެނާ ނަރުދަމާ ނިޒާމު ޤާއިމުކުރެވޭނެ ކަމަށެވެ.\nރޭގެ ރަސްމިއްޔާތުގައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް އާއި އެމަނިކުފާނުގެ އަނބިކަނބަލުން މަހާރަނި ފާޠިމަތު އިބްރާހީމް ބައިވެރިވެވަޑައިގެންނެވިއެވެ. އަދި ގިނަ އަދަދެއްގެ ޕީޕީއެމްގެ އިސް ބޭފުޅުންނާއި މަޖިލިސް މެންބަރުންނާއި ސަރުކާރުގެ ކުންފުނިތަކުގެ ވެރިންވެސް ބައިވެރިވެވަޑައިގެންނެވިއެވެ.


މާލޭ ސިޓީގެ ސްކޫލްތައް އިތުރު ދެ ހަފްތާއަށް ބަންދުކޮށްފި – Dhuvas Online\nނިއު ނޯމަލްގައި ރާއްޖޭގެ ހުރިހާ ސްކޫލެއްގައި ކިޔަވައިދޭން ފެށުން -- ފޮޓޯ: އެޑިއުކޭޝަން މިނިސްޓްރީ\nމާލޭ ސިޓީގެ ސްކޫލްތައް އިތުރު ދެ ހަފްތާއަށް ބަންދުކޮށްފި\nމާލޭ ސިޓީގެ ސްކޫލްތައް އިތުރު ދެ ހަފްތާއަށް ބަންދުކޮށްފި އެވެ.\nކޯވިޑް-19 އާއި ގުޅިގެން މާލޭ ސިޓީގެ ސްކޫލްތައް އީދު ބަންދަށް ފަހު މިދިޔަ މަހުގެ ނުވަ ވަނަ ދުވަހު ހުޅުވާފައެއް ނުވެ އެވެ. އެ ބަންދަށް ފަހު ސްކޫލްތައް ނުހުޅުވަން ނިންމީ މާލޭގައި ކޯވިޑް ފެތުރުން މާބޮޑަށް އިތުރުވުމުންނެވެ.\nއެޑިއުކޭޝަން މިނިސްޓްރީން މިއަދު ބުނީ މާލޭ ސްކޫލްތަކުގައި ކިޔަވައިދިނުން ކުރިޔަށް ނުގެންދާނީ މިމަހުގެ ހަވަނަ ދުވަހުން 17 ވަނަ ދުވަހުގެ ނިޔަލަށް ކަމަށެވެ. މި މުއްދަތުގައި މާލޭ ސްކޫލްތަކުގައި ކިޔަވައިދިނުން ކުރިޔަށް ގެންދާނީ އޮންލައިންކޮށް ކަމަށް އެޑިއުކޭޝަން މިނިސްޓްރީން ބުނެ އެވެ.\nއެ މިނިސްޓްރީން ބުނީ މިގޮތަށް ނިންމީ އެޗްޕީއޭ އާއި ކަމާ ގުޅުންހުރި ފަރާތްތަކާއި މަޝްވަރާ ކުރުމަށް ފަހު ކަމަށެވެ. އަދި މިގޮތަށް ނިންމުމުގައި އެންމެ ބޮޑަށް ބެލީ މާލޭގައި ކޯވިޑް-19 ގެ ހާލަތަށް ކަމަށް ބުނެ އެވެ.\nއެ މިނިސްޓްރީން ބުނީ ދެ ހަފްތާއަށް ފަހު މި ނިންމުން އަލުން މުރާޖާ ކުރާނެ ކަމަށެވެ.\nކޯވިޑް19 ގެ ހާލަތަށް ރިޢާޔަތްކޮށް، އެޗް.ޕީ.އޭ އާއި ކަމާބެހޭ ފަރާތްތަކުގެ ލަފާގެ މަތިން، މާލޭ ސިޓީގެ ސްކޫލްތަކުގައި ކުރިއަށްއޮތް2ހަފްތާގައިވެސް (6 ސެޕްޓެމްބަރ 2020 އިން 17 ސެޕްޓެމްބަރު 2020 އަށް) ކިޔަވައިދިނުން އޮންލައިންކޮށް ކުރިއަށް ގެންދިއުމަށް ވަނީ ނިންމާފައި.\n— Ministry of Education (@MoEdumv) September 3, 2020\nކޯވިޑް-19 އާއި ގުޅިގެން މިދިޔަ މާޗް މަހު ރާއްޖޭގެ ހުރިހާ ސްކޫލެއް ބަންދު ކުރުމަށް ފަހު އަލުން ހުޅުވީ މިދިޔަ ޖުލައި އެއް ވަނަ ދުވަހު އެވެ. ސްކޫލްތައް ހުޅުވީ ވަރުގަދަ ރައްކާތެރިކަމުގެ ފިޔަވަޅުތަކާއި އެކު އެވެ.\nއެޗްޕީއޭއިން ބުނީ މިހާތަނަށް ސްކޫލް މާހައުލުގައި ބަލި ފެތުރުމުގެ އެއްވެސް މައްސަލައެއް ދިމާވެފައި ނުވާ ކަމަށެވެ.\nއެންޓީބޮޑީ ޓެސްޓު ހެދުމަށް އެއްބާރުލުންދީ، ޕޮސިޓިވް ވިޔަސް އައިސޮލޭޓްވާން ނުޖެހޭނެ!\nކުޅުދުއްފުށި އާންމު ހާލަތަށް ގެންނާނީ އިތުރު ދެ މަރުހަލާއެއް ފުރިހަމަ ކުރުމަށް ފަހު!\nހުޅުމާލޭ ބިދޭސީ ސައިޓަކުން 72 މީހަކު ކޯވިޑަށް ޕޮސިޓިވްވެއްޖެ\nއިތުރު 30 މީހުން ކޯވިޑް-19 އަށް ޕޮސިޓިވް ވެއްޖެ


Sirrun ulheniko, Vicky aai Katrina ge gulhun haama vejje - AO News\nމަޝްހޫރު ބަތަލާ ކެޓްރީނާ ކައިފް އާއި ވިކީ ކައުޝަލް ރައްޓެހިވެގެން އުޅޭކަމުގެ އަޑުތައް ފެތުރިފައިވީ ނަމަވެސް އެކަމަށް ބާރު ލިބޭ މާ ބޮޑު ހެއްކެއް މީޑިއާތަކަށް ލިބިފައެއް ނުވެއެވެ. މި ދެ ތަރިން ލޯބީގެ ގޮތުން ގުޅިގެން އުޅޭ ކަމަށް ގިނަ ބަޔަކު ބުނަމުން އަންނައިރު ދުވަހަކުވެސް، ވިކީ އާއި ކެޓްރީނާ އެކުގައި އެއްވެސް ހާއްސަ ހަފްލާއަކުން ފެނިފައެއް ނުވެއެވެ. މިހާ ދުވަސްވިއިރު ވެސް ދެމީހުންގެ ސޯޝަލް މީޑިއާ ޕޯސްޓަތަކުން މިކަން ޔަގީން ކުރެވޭނެ ގޮތެއް ނެތެވެ. އެހެންނަމަވެސް މި ފަހަރު އާ އަހަރު ފާހަގަކުރުމުގެ ތެރެއިން ކެޓްރީނާ ނަގާފައިވާ ފޮޓޯ އެއް ސޯޝަލް މީޑިއާއަށް ދޫކޮށްލިއިރު. ‘އޮޅިގެން’ މި އޮތީ އެ ދެމީހުންގެ ސިއްރު ގުޅުން ހާމަވެފައެވެ.\nކެޓްރީނާ އިންސްޓަގްރާމު މެދުވެރިކޮށް އޭނާގެ ކޮއްކޮ އިޒަބެލްއާއެކު ނަގާފައިވާ ފޮޓޯއެއްް ހިއްސާކުރުމާއެކު ގިނަ ބައެއްގެ ސަމާލުކަން އަތުލީ އެމީހުންގެ ފަހަތުން ފެންނަ ބިއްލޫރިގަނޑުން ފެންނަހުރި ވިކީއެވެ. މި މަހުގެ 02 ވަނަ ދުވަހު ކެޓްރީނާ މީޑިއާއަށް ދޫކޮށްލި މި ފޮޓޯ އާއި އެކު އެދެމީހުން އާ އަހަރު ފާހަގަކޮށްފައިވަނީ އެކުގައިކަމަށް ގިނަ ބަޔަކު ބުނެފައިވާއިރު، އެންމެންނަށް ބޮޑު ހައިރާންކަމެއް ލިބިގެން ދިޔައީ ކެޓްރީނާ އެ ފޮޓޯ އިންސްޓަގްރާމުން ޑިލީޓްކޮށްލުމުންނެވެ.\nA post shared by Isabelians??✨ (@isabellekaifarabfc)\nގިނަ ބަޔަކު ގަބޫލުކުރާ ގޮތުގައި ކެޓްރީނާ އެ ފޮޓޯ އިންސްޓަގްރާމަށް ދޫކޮށްލިއިރު އެ ފޮޓޯއިން ވިކީ ފެންނަކަމެއް ނޭގެއެވެ. އެހެންނަމަވެސް އެ ފޮޓޯ އަށް ގިނަ ބައެއްގެ ސަމާލުކަން ހުއްޓި ކެޓްރީނާއަށް އެކަން އެގުމާއެކު އެ ފޮޓޯ ޑިލީޓްކޮށްލީ އެމީހުންގެ ގުޅުން މީޑިއާ އަށް އަދި ހާމަކުރަން ބޭނުންނުވާތީ ކަމަށްވެސް އޭނާގެ ފޭނުން ވަނީ ބުނެފައެވެ. ކޮންމެއަކަސް ކެޓްރީނާއަށް ނޭގި ސޯޝަލް މީޑީއާއަށް ދޫކޮށްލެވުނު ފޮޓޯ އާއި އެކު އޭނާ އާއި ވިކީގެ ކޮންމެވެސް ހާއްސަ ގުޅުމެއް އޮންނަކަން މިހާރު ޔަގީންވެފައިވާއިރު މި ފޮޓޯ އަކީ އެ ދެމީހުން ރައްޓެހިވެގެން އުޅޭކަމަށް ދައްކަމުންދާ ވާހަކައަށްވެސް ލިބުނު އިތުރު ބާރެކެވެ.\nރާއްޖެ އަކީ ކެޓްރީނާގެ ހެޕީ ޕްލޭސް\nކެޓްރީނާ ކެއްކި ހަލްވާ، ވިކީއަށް ވަރަށް ކަމުގޮސްފި


Haqquvaa Loabi | Vaahaka\nޒައިޝާ October 15, 2019\t18 Comments\nމިގޮތަށް ދުވަސްތައް ފާއިތުވަމުން ދިޔައެވެ. އެއްދުވަހެއްގެ ހެނދުނެވެ. ފިރިމީހާ ޑިޔުޓީއަށް ދިޔުމުން ފިރިމީހާގެ މަންމައަށް ގުޅާލީމެވެ. ގުޅައިގެން ވާހަކަ ދައްކަމުން ގޮސް، މިހާރު ކިހާވަރެއް ރައްކަކުރެވޭތޯ މަންމަ އަހާލިއެވެ. އަދި ފަހަށް ރައްކާނުކޮށް މާލޭގައި ނޫޅެވޭނެ ކަމަށް ބުންޏެވެ. އޭގެއިތުރުން މަންމަމެންނަށް މިހާރު އެއްވެސް އެއްޗެއް ނުދޭކަމަށްވެސް ބުންޏެވެ. އަހަރެން ހުރީ ބުނާނެ އެއްޗެއް ނޭނގިފައެވެ. މަންމަމެންނަށް ޚަރަދު ނުކުރާއިރު ފިރިމީހާ ޚަރަދު ކުރަންޖެހޭ ދެން އިތުރު މީހަކު ހުންނާނެ ކަމަކަށް އަހަރެންނަކަށް ޤަބޫލެއް ނުކުރެވުނެވެ. އެހެންކަމުން އަހަރެންނަށް އަހަރެންގެ ފިރިމީހާއަށް ޝައްކުގެ ނަޒަރުން ބެލެން ފެށުނެވެެ.\nގެޔަށް އައުން ލަސްވާތީ ޝަކުވާ ކުރެވުނެވެ. އެންމެ ފަހުން އަހަރެންގެ އެކުވެރިއެއް ލަފަޔަކަށެއެދުނީމެވެ. އޭނަ ބުނީ ފިރިމީހާ އުޅޭ ނޫޅޭގޮތް ބެލުމަށެވެ. ފޯނުން ކުރާ ކަންތައްތައް ބެލުމަށެވެ. ފިރިމީހާ ގޭގައި އުޅޭއިރު އަބަދުވެސް ފޯނު އޮންނާނީ އަތުގައެވެ. ނޫނީ ޖީބުގައެވެ. ގޭތެރޭގައި ފިރިމީހާ ފޯނުން ކުރާ ކަންތައްތައް ސިއްރުސިއްރުން ބަލަމުން ގެންދިޔައީމެވެ.\nއާދައިގެ މަތިން އަހަރެން އުޅުނީ ހެނދުނު ބަދިގޭގައި ސައި ހަދާށެވެ. ކުޑަދަރިފުޅު އޮތީ ނިދާފައެވެ. އިރުކޮޅެއް ނުވެ ދަރިފުޅު ހޭލެވިގެން ރޯން ފަށައިފި އެވެ. ފިރިމީހާ އެއިރު އިނީ ފޯނާ ކުޅެން ސިޓިންރޫމްގައި ހުރި ސޯފާއެއްގައެވެ. ފިރިމީހާ އަށް ގޮވާލާފައި ދަރިފުޅު މަސަލަސް ކޮށްލަދިނުމަށް އެދުމުން ތެދުވެގެން ގޮސް ދަރިފުޅު އުރާލައިގެން އައިސް އަނެއްކާވެސް ފޯނާއި ކުޅެންފަށައިފި އެވެ. ހީހީފައި ފޯނުގެ ފިއްތަކަށް އޮއްބަމުން ދެއެވެ. ސައިހަދާ ނިމިގެން ސައިބޯން ގޮވުމުން ދަރިފުޅު އަހަރެން އަތަށް ދިނުމަށްފަހު ސައިބޯންވެގެން އޭނަ އަތް ދޮންނަން ޒިންކު ކައިރިއަށް ދިޔައީ މޭޒުމަތީގައި ފޯނު ބާއްވާފައެވެ. ނޫންކަމަށް ހަދާފހަދާފައި ފޯނުގެ ފިތަކަށް ފިތާލި ތަނުން ފޯނު ދިއްލިއްޖެއެވެ. ހަނދާންނެތި ފޯނު ތަޅުނުލައި އޮތުމުން ހުޅުވުނީ ފިރިމީހާ ބަލަން ހުރި ފޮޓޯއެވެ. އެ ފޮޓޯ ފެނުމުން އަހަރެންގެ އަނގައިން ބަސް ހުއްޓުނެވެ. ބުނާނެ އެއްޗެއް ނޭނގިފައި ހުއްޓާ ފިރިމީހާ މޭޒުކައިރިއަށް އައުމުން ކަމެއް އިނގުނު ކަން ނުހަދާ ފޯނު ލޮކް ނެގުމަށްފަހު އަހަރެންގެ މަންމައަށް ގުޅާލަން ފޯނު ލިބިދާނެތޯ އަހާލީމެވެ. ފިރިމީހާ އެއްޗެކޭ ބުނުމުގެ ކުރިން އަހަރެންގެ ފޯނު އޮތީ ސަސްޕެންޑް ވެފައި ކަމަށް ބުނެ ފޯނު ހިފައިގެން ކޮޓިރިއަށް ވަދެ ދޮރު ލެއްޕީމެވެ.\nފިރިމީހާ ސައިބޮއިގެން އަންނަން ވާއިރަށް ފިރިމީހާ މާ ބިޒީވެގެން ކުރާ ކަންތައްތައް ބަލެމުށްފަހު އަވަހަށް ފޯނު އެނދުމަތީގައި ބޭއްވީމެވެ. “ސުބުޙާނައްﷲ” އަހަރެންގެ އަނގައިން ބޭރުވީ މި ލަފްޒެވެ.\nދުވަސްތައް މާޒީވަމުން ގޮސް އޭގެ އެއް ހަފްތާ ފަހެވެ.\nއަހަރެންގެ އުޅުން ބަދަލުވަމުންދާ ވާހަކަ ފިރިމީހާ ނުރުހުންވެ ހުރެ ދެއްކިއެވެ. އަބަދު ފޯނު ހިފައިގެން ހުންނާތީ އެކަން ފާހަގަކުރަން ފެށިއެވެ. އަހަރެން ވެސް ފިރިމީހާ ފަދައިން ފޭސް ބުކާއި ވައިބަރ އިން އާ ރައްޓެހިން ހޯދާ ޗެޓު ކުރަން ފެށީމެވެ.\nއާދައިގެ މަތިން ކުދިން ނިންދަވާލާފައި ފޭސް ބުކަށް ވަދެ މެސެންޖަރ ހުޅުވާލީ މެސެޖެއް އައިސްފައިވާތީއެވެ. ހުޅުވާލިއިރު މެސެޖުގައި ވަނީ އަހަރެން ވާހަކަ ދައްކަމުންދާ ޒުވާނާ އަހަރެންނާއި ބައްދަލު ކޮށްލަން ބޭނުން ވާހަކައެވެ. މެސެޖް ބަލާލުމަށްފަހު އަދި ފަހުން ކަމަށް ބުނެ ރިޕްލައި ކުރީމެވެ. އެކޮޅުން އަނެއްކާވެސް މެސެޖެއް އައެވެ. ” އައި ވޯންޓު ހަގް ޔޫ އައި ނީޑް ޔޫ ބޭޑްލީ ޕްލީސް ބޭބީ އާއެކޭ ބުނެބަލާ ” އަހަރެން މެސެޖަށް ރިޕްލައި ކުރާކަށް ބޭނުމެއް ނުވިއެވެ. އަހެން އިރުގަނޑެއް ވަންދެން އަހަރެން ހުރީމެވެ. އަހަރެން ހީކުރީ އަހަރެން މެސެޖްގެ ރިޕްލައި ނުކުރީމައި އަޅާނުލާނެކަމަށެވެ. އެހެން ހުރުމަށްފަހު މެސެންޖަރ ހުޅުވާލިއިރު މެސެޖްތައް އެ އައިޑީން ފުލުފުލުން އައިސްފައިވެއެވެ. “މީޓުނުކުރެވެންޏާ ފޮޓޯއެއް ފޮނުވާލަދީބަލަ ޕްލީޒް.. ތި ހަށިގަނޑުގެ ދެކިލަން ވަރަށް ބޭނުން ހެޔޮނުވާނެ…”މެސެޖް މިހިސާބަށް ކިޔުމަށްފަހު އަހަރެން ހިތަށް އެރިއެވެ. މި ޒުވާނާ އެހާވަރަށް އެދޭނަމަ ބައްދަލުކުރުމަކުން ގޯހެއް ނެތެވެ. ފިރިމީހާ ވެސް ވީ ކޮންމެވެސް ކަމަކު ބޭރަށް ގޮހެވެ. އޭނަ އުޅެންޏާ މާރީތިވެގެން ނުކުމެއްޖެއްޔާ ކޮންތާކަށް ދަނީތޯ އަހާނެއެވެ.\nމިރޭ9ޖަހާއިރު ޖުވޭސް ކެފޭ ކައިރީ ހުރި ގެސްޓު ހައުސެއްގެ އެޑްރެސް އޭނަ ދިނެވެ. ނުވައެއް ޖަހަން ހުރީ 15 މިނެޓެވެ. ކުރެވެން މިއުޅެނީ ކޮންކަހަލަ ކަމެއް ބާްއޭ ހިތަށް އެރިއެވެ. ދެކުދިންގެ މަންމައަކަށްވެ ހުރެ އެޅެން މި އުޅެނީ ކަތި ފިޔަވަޅެކޭ ހިތަށް އަރާ ފައިބަމުން ދިޔައެވެ. އެންމެ ފަހުން ކޮންމެ ކަމެއް ކޮންމެ ގޮތަކަށް ވިޔަސް އަހަރެން އެ ޒުވާނާ ދިން އެޑްރެހަށް ދިޔައީމެވެ.\nފެންވަރުގައި ހަދާފައިވާ އެ ގެސްޓު ހައުސްގެ ތެރެއަށް ވަދެގެން ގޮސް އޭނަ ބުނި ކޮޓަރި ނަންބަރު 17 ގައި ޓަކި ޖަހާލުމަށްފަހު ތަޅުގައި ހިފާލިއިރު ތަޅު ހުޅުވާފައި ހުރުމުން އެތެރެއަށް ވަދެ ކޮޓަރި ތެރެއަށް ނަޒަރު ހިންގާލީމެވެ.\nތަނަވަސް ބޮޑު ކޮޓަރިއެކެވެ. އެ ޒުވާނާ ވީ ފާޚާނާގައި ކަން އަހަރެންނަށް އެނގުނީ އެނދުމަތީގައި ބޮކްސަރ އޮތުމުންނެވެ. އެނދުމަތީގައި އިށީނދެލައިގެން އަހަރެން ހުރީ ފާޚާނާއަށް ފުރަގަސް ދީގެންކަމުން ފާޚާނައިން އެ ޒުވާނާ ނުކުމެގެން އައިކަމެއް ވެސް އަހަރެންނަކަށް ނޭނގުނެވެ. ކުއްލިއަކަށް ކޮޓަރީގެ ބޮކި ނިއްވާލުމަށްފަހު އަހަރެންގެ މޫނުގައި ފިނިފިނި އަތެއް ޖެހުމުން އެއީ އެ ޒުވާނާ ކަން އަހަރެންނަށް އެނގުނެވެ. “ބުނީމެއްނު އަލީގައި ވަރަށް ލަދުގަނެއޭ އެހެންވެ މި ނިއްވާލީ” އަހަރެންގެ ކަންފަތް ދޮށުގައި އެ ޒުވާނާ އެހެން ބުނެލުމަށްފަހު އަހަރެންގެ ބޮލުގައި އަޅާފައިވާ ބުރުގާ ގަނޑު ނަގާ އެއްލާލުމަށްފަހު ކަރުދަށުގައި ބޮސް ދޭން ފެށިއެވެ. އަހަރެންނަކަށްވެސް ގަދަހަދާކަށް ނުކެރުނެވެ. ފިރިމީހާގެ ފަރާތުން މިފަދަ ލޯތްބެއް އަހަރެންނަކަށް ނުލިބެއެވެ. އެހެންވެ އަހަރެންވެސް ހުރީ އެފަފަ ލޯތްބަކަށް ފެންބުވާގެންފައެވެ. އެޒުވާނައެކޭ އެއްފަދައިން އަހަރެންވެސް އޭނަގެ ހަށިގަނޑު އުފާ ހޯދަމުން ދިޔައީމެވެ.\nއިރުގަނޑަކަށްފަހު އަހަރެން ފުންމައިގެން ތެދުވީމެވެ. އަވަސްއަވަހަށް ގަޔަށް ހެދުން މަހާލަމުން ބުރުގާ ބޮލަށް ވައްޓާލަމުން ދަރިންކޮޅު ތިބޭނީ އެކަންޏޭ ބުނެ އަވަހަށް އެތަނުން ނުކުމެ ޓެކްސީ އެއް ހުއްޓުވާ އެޔަށް އެރީމެވެ. އެ ޒުވާނާއަށް އަހަރެން ދިޔަކަން އެނގުނީ އެތައް އިރެއްފަހުންނެވެ. އެ ޒުވާނާއަށް އެއިރު އޮތީ ވީ ވަރުބަލިން ނިދިފައެވެ.\nހޭލެވުމުން މެސެންޖަރ ހުޅުވާލުމަށްފަހު “ވަރަށް އަރާމު” ކަމަށް ބުނެ މެސެޖެއް ކޮއްލިއެވެ. ޓެކްސީއަށް ރުފިޔާ ދެއްކުމަށްފަހު އަހަރެން އަވަހަށް ގެޔަށް ވަނީމެވެ. ފިރިމީހާ ގެޔަށް އައިސް އުޅެންޏާ ކަންތަކާއި ޖެހުނީއޭ ހިތަށް އަރަމުން ކޮޓަރީގެ ތަޅުގައި ހިފާލީމެވެ. އަލްޙަމްދުލިއްﷲ އޭ ބުނެލެވުނީ ފިރިމީހާ ގެޔަށް އަދި ނާންނަނީކަން އެނގުމުންނެވެ. ފާޚާނާއަށް ވަދެ ފެންވަރައިލައިގެން އަވަހަށް ނިދަން އޮށޯވެލީ ފިރިމީހާ އަށް އިންތިޒާރު ކުރުމަކީ ބޭކާރު ކަމެއް ކަމަށް ނިންމައިގެންނެވެ. އޮށޯތުމަށްފަހު މެސެންޖަރ ހުޅުވާލިއިރު އެ ޒުވާނާ ކޮއްފައިވާ މެސެޖް ފެނުމުން ތުންފަތުގައި ދަތް އަޅާލެވުނެވެ. އަދި މީ ޓޫ އޭ ބުނެ ރިޕްލައި ކޮއްލުމަށްފަހު ގުޑްނައިޓް ކިޔާލުމަށްފަހު ފޯނު ބާލީސް ދަށަށްލާ އަނެއް ބާލީހުގައި ބައްދާލީމެވެ.\nއޭގެ އެއްމަސް ދުވަސް ފަހެވެެ. އަހަރެންނަށް ފޯނާއި ދިމާލަށް ބަލާލެވުނީ ފޯނު ވައިބްރޭޓެއް ވާން ފެށުމުންނެވެ. ފޯނުގެ އިސްކްރީނަށް ބަލާލުމަށްފަހު އަނެއްފަހަރު ފިރިމީހާ އުޅޭތޯ ވަށައިގެން ބަލައިލެވެއެވެ. އެއް މަަސް ދުވަސް ފަހުން އަނެއްކާވެސް އެ ޒުވާނާ ގުޅުމުން ހަދާނީ ކިހިނެއްބާއޭ ހިތަށް އެރިއެވެ. އެހެން ހުއްޓާ ފޯނު ކެނޑިއްޖެއެވެ.\nއަނެއްކާވެސް އެ ނަންބަރުން ގުޅަން ފެށުމުން ފޯނު ނަގާ ކަންފަތުގައި ޖަހާލަމުން ވަރަށް މަޑުމަޑުން ހަލޯއޭ ބުނެލީމެވެ. އެ ޒުވާނާ ވާހަކަ ދައްކަން ފެށުމުން އަހަރެންނަށް ރޮވުނެވެ. އަދި އެންމެފަހުން ގިސްލެވެން ފެށުމުން އެ ޒުވާނާ ވާހަކަ ދައްކަދައްކާ ހުއްޓާ ފޯނު ކަނޑާލީ ކެތްނުކުރެވުމުންނެވެ. އޭނާ އަހަރެން ދެކެ ލޯބިވާ ވާހަކަ އާއި އަހަރެންނާއި ލޯބިކޮއްލަން ބޭނުންވާ ވާހަކަ ބުނުމުން އަހަރެންގެ ކެތްތެރިކަން ކޮޅުންލީއެވެ.\nފޯނު ނަގައި ވަރަށް އަވަަހަށް ބައްދަލުކޮށްލަން ބޭނުންކަމަށް ބުނެ ރެސްޓޯރެންޓެއްގެ އެޑްރެސްއެއް ފޮނުވާލީމެވެ. އަދި ހަމައެހެންމެ އޭނަވެސް ފަސްމިނެޓު ތެރޭގައި އެތަނަށް ދާނަން ކަމުގައި ބުނެ މެސެޖެއް ފޮނުވާލިއެވެ. އަހަރެންވެސް މަތި ހަދާލައިގެން ދަރިންކޮޅު މަންމަމެން ގެޔަށް ލުމަށްފަހު، ޓެކްސީއެއް ހުއްޓުވުމަށްފަހު ދާންވީ މަންޒިލް ބުނެދިނީމެވެ.\nފަސްވަރަކަށް މިނެޓުން އަހަރެންނަށް އެ ރެސްޓޯރެންޓަށް އާދެވުނެެވެ. ކުއްލިއަކަށް ފޯނަށްއައީ މެސެޖެކެވެ. އޭގައި ވަނީ އޭނަ މިހުރީ ރެސްޓޯރެންޓުގެ ފުރަތަމަ ފަންގިފިލާގައި ކަމަށެވެ. އަހަރެން އަވަސް ފިޔަވަޅުތަކެއްގައި ގޮސް ރެސްޓޯރެންޓުގެ ފުރަތަމަ ފަންގިފިލާއަށް އެރީމެވެ. ތަންކޮޅެއް ދުރުގައި ވަކިން އިން މޭޒެއްގެ ކައިރިގައި އަތްކުރު މާޖެހި ގަމީހެއް ލައިގެން ހުރީ އަހަރެންނާއި ފުރަގަސްވާ ގޮތަށެވެ. އެއީ އަހަރެންނަށް މެސެޖް ކުރި ޒުވާނާކަން އަހަރެންނަށް ޔަޤީންވުމުން އަހަރެންގެ ފިޔަވަޅުތައް ލަސްވާން ފެށިއެވެ.\nމަޑުމަޑުން ގޮސް އޭނަގެ ފަހަތުގައި ހުއްޓިލީމެވެ. އެ ޒުވާނާ އަހަރެންނަށް ބަލާލިއެވެ. އަދި ހައިރާންވެ ހުރެ ސުވާލުން ފުރިގެންވާ ނަޒަރަކުން ބަލަން ފެށިއެވެ.\nއެ ޒުވާނާ އަހަރެންނަށް ބަލާލިއެވެ. ހައިރާންވެ ހުރެ ސުވާލުން ފުރިގެންވާ ނަޒަރަކުން ބަލަން ފެށިއެވެ. މަޑުމަޑުން މިތާ ކީތްކުރަނީހޭ ބުނެލީ ހިތްހަމަ ނުޖެހިގެންނެވެ. އެޒުވާނާ އެސުވާލު ތަކުރާރުކޮށްލިއެވެ. މިފަހަރު ވަށައިގެން އެތާތިބި މީހުންނާއި ބަލައިލަމުންނެވެ. އެ ޒުވާނާ ދެކޮޅު ހޯދާ ބަލަމުން ދިޔައިރު ހީވީ އޭނަ އިންތިޒާރު ކުރަމުން ދިޔަ ފަރާތް ނުފެނިގެން ހޯދަމުން ދިޔަހެންނެވެ. “ކިހިނެއްވީ ހާދަ ވަރަކަށް ތި ބަލަނީ؟ އެހެން މީހަކަށް އިންތިޒާރު ކުރާ ހެން ހީވަނީ؟ އަނެއްކާ އެހެން މީހަކަށް ގަޑި ކިޔައިގެންތަ ތިހުރި؟” އަހަރެން އޭނަގެ ކުރިމަތީގައި ހުރި ގޮނޑީގައި އިށިންނަމުން ހަމަޖެހިލަމުން ވާހަކަ ދެއްކީމެވެ.\nއެޒުވާނާ ހުރީ ވަރަށް ހާސްވެ ރުޅިގަދަވެފައެވެ. އޭނަ ވާހަކަ ދައްކަން އަނގަ ހުޅުވާލިތަނުން އަހަރެން އަނެއްކާވެސް ބުނީމެވެ. “ހާދަ ވަރަކަށް ތި ހާސްވަނީ؟ މުޅި މީހާ ތިޔޮށް ދާހިތްލާ ފޯވަނީނު ހަމަޖެހިބަލަ..” އަހަރެން އެހެން ބުނުމުން ނިތްކުރިމަތީގައި ހުރި ދާތިކިތައް ޓިޝޫއެއް ނަގާ އޭނަ ފޮހެލަމުން ބުންޏެވެ. ” ކޮބާ ދަރިން ދަރިންކޮޅު ކޮންތާކަށް އެއްލާލާފަ މިތަނަށް އައިސް ތިއުޅެނީ؟ އަދި އަހަރެން ނުދެނަހުރިން ކަލޭ މިކަހަލަ ތަންތަނަށް އަންނަ ކަމެއްވެސް..” “ދަރިންނޭ ދަރިންނޭ ކިޔައިގެން ވާހަކަ ދައްކާކަށް ލަދެއް ނުގަނެއްނު؟ ކަލެއަށް ދަރިން ހޯދެނިކޮން ނިމުނީ ހުރިހާ ޒިންމާއެއް ނަގައިގެން ދަރިން ބަލަން އަހަރެން ގޭގައި ބަހައްޓާފައި ކަލޭ އުޅޭނެ ގޮތަކަށް އުޅެންވީ؟ އަން ކިޔައިފިއްޔާ ކަލެއަށް ވަރިހަމަ ހަމަ ކޮންމެ އެއްޗަކަސް..”\n“އޭ ކޮންހާ ވާހަކައެއް ތި ދައްކަނީ އަހަރެން ނޫޅެން ތިބުނާ ވައްތަރަކަށް؟ ކަލެއްނު ތިއުޅެނީ ދަރިންކޮޅު އުކާލާފައި އައިސް ރެސްޓޯރެންޓުގައި މީހުންނަށް ގަޑި ކިޔައިގެން”\n“ޝުޝް..މާ ބާރަށް ހަޅޭއްނުލަވާ އަހަރެންނަށް އިނގޭ ކަލޭ އުޅޭ ހުރިހާ ގޮތެއް.. މިހާރުވެސް ކާކަށް ގަޑިކިޔައިގެންކަން ތިހުރީ ބުނަންވީތަ؟”\n. އަހަރެން މީ އާސި…..\nރޭގަނޑުގެ އަނދިރީގައި ބައްދަލުކުރި އަހަރެންގެ ސޫރާ ނުފެނުނީމާ ކަންނޭގެ ދޯ ދުވާލުގެ އަލިކަމުގައި އަހަރެން ފާހަގަކުރަން ނޭނގުނީ؟”\nއަހަރެން މިހެން ބުނުމުން އަހަރެންގެ ފިރިމީހާ ހުރީ ބުދެއްހެން ހުއްޓުން އަރާފައެވެ.\nއޭނަ ހީވެސް ނުކުރާ ފަދަ ގޮތަކަށް އަހަރެން ބޭނުންވީ އޭނަ ކުރަމުން ގެންދާ ނުބައި ފާޙިޝް ޢަމަލު އަހަރެންނަށް އިނގޭކަން ހާމަކޮށްދޭށެވެ. ” އަޑުއަހާ އަހަރެންނަށް އަހަރެންގެ ފިރިމީހާއަށް ޝައްކުގެ ނަޒަރުން ބަލަން ފެށުނީ އަހަރެންނަށް މެސެންޖަރއިން ކޮއްފައިވާ ޗެޓް ލޮގްތައް ފެނުނު ދުވަހުން ފެށިގެން…އެ ދުވަހުން ފެށިގެން އަހަރެންވެސް ޗެޓް ކުރަން ފެށިން އެކަމަކު އެހެން އަންހެނެއްގެ ނަމުގައި އަހަރެންނަށް އެނގުނު ފްރެންޑް ރިކުއެސްޓު ފޮނުވާލާއިރަށް ކަލޭ އަހަރެންނަށް ވާހަކަ ދައްކަން ފެށުމުން ކަލޭ ހުރީ އަންހެނުންނާއި ހެދި މޮޔަވެފަކަން، އަދި ވާހަކަ ދައްކަމުން ގޮސް ކަލޭ އަހަރެންގެ އޮރިޔާން ފޮޓޯއެއް ފޮނުވުމަށް އެދުމުން އަހަރެން ހައިރާނެއް ނުވޭ، އެއީ އަހަރެންނަށް މާކުރިންވެސް ކަލޭ އަންހެން ކުދިން ކައިރިއަށް ދާކަމާއި އޮރިޔާން ފޮޓޯ އެހެން އަންހެން ކުދިންގެ ހުރިތަން އަހަރެންނަށް ފެނިފައި ވާތީ…” މިހިސާބަށް އަހަރެންނަން ބުނެވުނުތަނާ އަހަރެންގެ ބަޑި ފަޅައިގެން ދިޔައެވެ\n.ދެލޯ ފޮހެލަމުން އަނެއްކާވެސް އަހަރެން ހިތްވަރު ލަމުން ވާހަކަ ކުރިއަށް ގެންދިޔައީމެވެ. ” އަހަރެން ކަލެއާއި އެކީ އުޅެން ވަރަށް މަސައްކަތް ކޮއްފިން، އެކަމަކު ކަލޭ އަހަރެންނާ ދޭތެރޭ ކަންތައް ކުރީ ކިހިނެއް؟ ޑިޔުޓީ ނިންމާފަ ކަލެއަށް އާދެވެނީ އެތައް ގަޑިއިރެއް ފަހުން، ކޮންމެވެސް ބަހަނާއެއް ދައްކާނެ ލަސްވީ މިހެން ވެގެންނޭ ރައްޓެއްސަކާއި ދިމާވެގެން ނާދެވުނީއޭ… އެކަމަކު އަހަރެންނަށް ކަލޭ ބިޒީ ވާ ސަބަބު މިއެނގުނީ އަންހެނުން ކައިރިއަށް ވަންނަން ދާންޖެހޭތީ ކަލެއަށް ނާދެވެނީ… އަހަރެންވެސް މީ އިންސާނެކޭ ކެތްކުރެވޭނީވެސް ވަކި ވަރަކަށް ހިލޭ އަންހެނުން ކައިރިއަށް ކަލޭ ދާތަން ބަލާކަން ދެން އަހަރެންނަކަށް ކެތެއް ނުވާނެ، އަހަރެން ބޭނުމީ ކަލޭ ކިބައިން ސަލާމަތް ވާން، އަބަދުގެ އަބަދަށް އަހަރެންގެ ދަރިންކޮޅު އަހަރެންނަށް ކަލޭ ނެތަސް އިރާދަކުރެއްވިއްޔާ ކަލޭ ނެތަސް މިހާރުވެސް މި ބަލަނީ އަހަރެން ދެންވެސް ކަލެއަކަށް ނުޖައްސާނަން… ވީމާ ދެން އަހަރެން ވަރިކޮށްދީ..” އަހަރެންގެ އަރު ބެދުނެވެ\n.އަހަރެންގެ ފިރިމީހާ ހުރީ އިސްއުފުލާ ބަލާލަންވެސް ނުކެރިފައެވެ. ކުރެވުނު ކުށުގެ ބޮޑުކަން އިޙްސާސްވުމުން ލަދުން އަހަރެންނާއި ހަތަރު ކަޅި ހަމަކުރަންވެސް ނުކެރިފައެވެ. އަހަރެން އޭނައަށް ފަސްދެމުން އެތަނުން ހިނގައިގަތީ ގިސްލެވެން ފެށުމުންނެވެ.\nކުއްލިއަކަށް އޭނަ އަހަރެންގެ އަތުަގައި ހިފެއްޓަމުން ވާހަކަ ދައްކަން ފެށިއެވެ. “އާސި މަޑުކޮށްބަލަ…އަހަރެން ދައްކާ ވާހަކަވެސް އަޑުއަހާލަބަލަ…އަހަރެން ޤަބޫލުކުރަން އަހަރެން މީ ކުށްވެރިއެއްކަމަށް އަހަރެންނަށް ކުރެވުނީ ވަރަށް ބޮޑު ފާފައެއް.. އަހަރެން އެ ކުށަށް ތައުބާވަން އަހަރެން ދެން ދުވަހަކުވެސް އެހެންނެއް ނޫޅޭނަން އަހަރެންގެ ކުށް އަހަރެން ޤަބޫލުކޮށްފިން އާސި ބޭނުން އަދަބެއް އަހަރެންނަށް ދީ އެކަމަކު އަހަރެންނާއި ވަކިނުވާތީ ހެޔޮނުވާނެ އަހަރެންނަށް މާފުކުރޭ މިހާރު އަހަރެންނަށް ވިސްނިއްޖެ..ކުދިންނަށްޓަކައި ނަމަވެސް އަހަރެންނަށް މާފުކޮށްދީ އަހަރެންގެ ހަޔާތުގެ ބައިވެރިއެއްގެ ގޮތުގައި އަބަދަށް ހުރެދޭނަން ކަމަށް ވައުދުވެދީ ހެޔޮނުވާނެ އާސީ އެއްޗެކޭ ބުނެބަލަ…”\nއޭނަ އަހަރެންގެ އަތުގައި ހިފަހައްޓާ އޭނައާއި ވީ ފަރާތަށް އަނބުރާލިއެވެ. އޭރުވެސް އަހަރެންނަށް ރޮވެނީ އެވެ. އަހަރެން މޫނުގައި ދެއަތް އަޅާ ފޮރުވާލަމުން އަހަރެން ދެކަކޫ މައްޗަށް ތިރިވެވުނެވެ. “އާސީ ހެޔޮނުވާނެ ވާހަކަ ދައްކަބަލަ… އަހަރެންނަށް ވިސްނިންޖެ ކުރަމުން މިދެވުނީ ކިހާ ގޯސް ކަމެއްކަން ދުވަހަކުވެސް ދެން އެކަހަލަ ކަމެއް ނުކުރާނަން.. އަހަރެންނަށް އާސިއަށް ވުރެ ރަނގަޅު އޯގާތެރި ވަފާތެރި ބައިވެރިއަކު ނުލިބޭނެ އަހަރެން ބޭނުމީ އާސިއާއި އެކު ހުރިހާ ދުވަސްތައް ވެސް އުފާވެރިކޮން ހޭދަކުރަން..” އޭނަ އަހަރެންގެ މޫނުން އަތް ނަގަމުން ދެލޯ ފޮހެދެމުން ނުހަނު ލޯތްބާއެކު ބުނެލިއެވެ.\nއަހަރެންގެ ދޫވެސް މަޑުމަޑުން ހަރަކާތްކުރިއެވެ. އަދި ބުނީމެވެ. “އަަހަރެން އަހަރެންގެ ފިރިމީހާއަށް މާފުކޮށްފިން އަހަރެން މީ އެހާ ހިތް ހަރު މީހެއްނޫން…އަހަރެންވީ އަހަރެންގެ ފިރިމީހާ ދެކެ ޙަޤީޤީ ލޯބި…އަހަރެންނަށް ދުވަހަކުވެސް ދެރަގޮތެއް ނުހަދާނަން ކަމަށް ވަޢުދުވޭ ” އަހަރެންގެ އަތް މަތީ އަތް ބާއްވަމުން އަހަރެންގެ ފިރިމީހާ އަހަރެންނަށް ދުވަހަކުވެސް ދެރަގޮތެއް ނުހަދާނެ ކަމަށް ވަޢުދެ ވިިއެވެ. އަދި އަހަރެންނަށް ޙައްޤުވާ ލޯބި އަބަދަށްވެސް ދޭނެކަމަށް ވަޢުދުވިއެވެ.\nމިހާރު އޭގެ ފަހުން ދެ އަހަރު ފާއިތުވެގެން ހިނގައްޖެއެވެ. މިހާރު އަހަރެންނަކީ ދުނިޔޭގައި ހުރި އެންމެ ނަސީބުވެރިޔާހެން އަހަރެންނަށް ހީވާކަހަލައެވެ. ހުރިހާ އުފާތަކެއް މާތް ﷲގެ އިރާދަފުޅާއެކު އަހަރެންނަށް ވަނީ ލިބިފައެވެ. އަދި އަހަރެންނަށް ޙައްޤުވާ ލޯބި ވެސްވަނީ މާތްﷲގެ އިރާދަފުޅުން ލިބިފައެވެ. އަދި އަހަރެންގެ ފިރިމީހާއަށް ޙައްޤުވާ ލޯބި އިރާދަކުރެއްވިއްޔާ އަބަދުވެސް ދޭނަމެވެ.\n(މިވާހަކަވެސް ރީތިވި ކަމަށް އުއްމީދު ކުރަން) -ޒައިޝާ-\nކެޓެގަރީ: ހިތާމަވެރި ކުރުވާހަކަ އިބުރަތްތެރި ވާހަކަ ލޯބީގެ ވާހަކަ\nވަރަށް ޢިބްރަތްތެރި ވާހަކައެއް ???\nVarah reeethi. Thanks\nAharen dhuvahaku ves\nAharen dhuvahaku ves maafeh nukuraanan ehen anhenakaa eky aharenge firimeeha ulhefiyya\nCheat kohgen trust break kohlaifiyya dhen alun trust eh nukureveyne forgive kuraanan but I won’t continue with the person\nVrh salhi mi vaahaka\nVvv reethi maasha Allah?\nMistake thah Rangalhu kohlaa\nTrust break kohfa VX anehkaa trust kury but kurin kury varakah nukuraane kan 99%yageen kameh\nIf u go withoutareason don’t come back without an excuse\nYh vrh nice story eh\nMasha allah varah reethi ❤\nReethi ekamaku ithubaaru gehlumah fahu hoadhan udhagoovaane


Vakkan nukuraa majileeheh hoadheynee rayyithun rishvathah edhun...\nވައްކަން ނުކުރާ މަޖިލީހެއް ހޯދޭނީ ރައްޔިތުން ރިޝްވަތަށް އެދުން ހުއްޓާލައިގެން\nމެންބަރުން ކޮރަޕްޝަން ހިންގާ ވާހަކަ އަބަދުވެސް ދެކެވޭ\nބިރު ދައްކައިގެން ވޯޓު ހޯދުމަށް ދަނީ މަސައްކަތް ކުރަމުން\nމެންބަރުން ގާތުގައި އެދިގެން މުހުތާދު ފުއްދުން ނޫން ގޮތެއް ހޯދަން ޖެހޭ\nކ. މާލެ7ޖެނުއަރީ 2019 | ހޯމަ 08:26 8,339\nރައްޔިތުންގެ މަޖިލީހުގެ ޖަލްސާއެއްގެ ތެރެއިން - ފޭސްބުކް\nރައްޔިތުންގެ މަޖިލީހުގެ އިންތިޚާބު ބޯމަތިވަނީއެވެ. އިންތިޚާބާއި ދިމާކޮށް ކޮންމެ ފަހަރަކުވެސް އާންމުކޮށް އިވޭ ތިން ވާހަކައެއް މިފަހަރުވެސް އިވެން ފަށައިފިއެވެ. އެއް ވާހަކަ އަކީ އިންތިޚާބުވެގެން މަޖިލީހަށް ވަންނަ މެންބަރުން ރައްޔިތުންނަށް ހަރާންކޯރުވާ ވާހަކައެވެ. ކޮރަޕްޝަން ހިންގާ ވާހަކައެވެ. ގާތް މީހުންނަށް ނާޖާއިޒު ފައިދާ ހޯދައިދޭ ވާހަކައެވެ. ސަރުކާރުގެ ޕްރޮޖެކްޓްތައް އެ ނޫން ބަޔަކަށް ހޯދަން އުނދަގޫ ވާހަކައެވެ.\nދެވަނަ ވާހަކައަކީ ބިރުދައްކައިގެން ވޯޓު ހޯދާ ވާހަކައެވެ. ވަކި މީހަކަށް ވޯޓު ނުލައިފިނަމަ ވަޒީފާ ގެއްލޭނެ ކަމަށްބުނެ ބައެއް ކެނޑިޑޭޓުން އެ ދައްކާ ބިރުގެ ވާހަކައެވެ. ތިންވަނަ ވާހަކައަކީ ވޯޓު ވިއްކާނެ ވާހަކައެވެ. މުހުތާދުތައް ފިލުވައިދިން މީހަކަށް ވޯޓުދޭނެ ވާހަކައެވެ. އެވެނިކަމެއް ނޫނީ މިވެނިކަމެއް ކޮށްދީފިނަމަ ކެމްޕެއިންގައި ހަރަކާތްތެރިވާނެ ވާހަކައެވެ.\nކޮންމެ ފަހަރަކުވެސް އަޅުގަނޑުމެން ވޯޓު ލަނީ ނަޒާހާތްތެރި، ވައްކަން ނުކުރާ، ތާހިރު މަޖިލީހެއް ނުލިބިގެން، އެފަދަ މަޖިލީހެއް ހޯދުމަށެވެ. އެކަމަށް އެދި ކޮންމެ ފަހަރަކުވެސް ދިވެހިންގެ އެތައް ބަޔަކު އަޑު އުފުލައެވެ. އެންމެ ރަނގަޅު ވާނެ ކަމަށް އުއްމީދުކޮށް އެތައް ރައްޔިތުންނެއްގެ ތާއީދާއިއެކު ކޮންމެ ފަހަރަކުވެސް މެންބަރަކު މަޖިލިހަށް އިންތިޚާބު ކުރެއެވެ. ނަމަވެސް ދައުރު ނިމިގެންދާއިރު، މެންބަރުކަމަށް ހޮވި މީހާގެ މިލްކިއްޔާތަށް އެތައް މުދަލެއް އިތުރުވުން ނޫން ކަމެއް ގިނަ ފަހަރު ނުވެއެވެ. މިއީ ގިނަ މެންބަރުންގެ ހާލަތު ނަމަވެސް ރައްޔިތުންނަށް އިޚުލާސްތެރި ދެތިން މެންބަރުން، މިހާރުވެސް މަޖިލިހުގައި ތިބި ކަމީ އުފަލާއި އެކު ފާހަގަކުރަން ޖެހޭ ކަމެކެވެ.\nދައުރެއް ނިމިގެންދާއިރު، މި ކަންކަމަށް ރައްޔިތުން ވިސްނަން ޖެހެއެވެ. މުއްސަނދިވުމަށް އެއް ދައުރުގައި މަޖިލީހަށް ވަތް މީހަކު ދެވަނަ ދައުރުގައިވެސް މަޖިލީހަށް އިންތިޚާބު ކުރާނަމަ އެއީ ރައްޔިތުން އެނގިތިބެ ހަދާ ގޯހެއް ނޫން ދެން ފަހެ ކޮން ކަމެއްތޯއެވެ. އެފަދަ މެންބަރުންނަށް މަޖިލީހުގައި ތިބެގެން ކޮރަޕްޝަން ހިންގައި އަމިއްލަ މިލްކިއްޔާތު އިތުރު ކުރުމަށް ދެވަނަ ފުރުޞަތެއް ދީފައި އެ މެންބަރު ކޮރަޕްޝަން ހިންގުމުން އެ ވާހަކަ ދެއްކުމުގެ މާނައެއް ނެތެވެ.\nބިރު ދައްކައިގެން ވޯޓު ހޯދުމަކީވެސް ރާއްޖޭގައި ހިނގާ ކަމެއް ކަމަށްވާއިރު، ކުރިއަށް އޮތް އިންތިޚާބާއި ގުޅިގެންވެސް މިކަން ހިނގަމުންދާ ކަމުގެ އަޑުތައް މިހާރު ދަނީ ފެތުރެމުންނެވެ. ބައެއް އަތޮޅުތަކަށް ނިސްބަތްވާ ހުރިހާ ގޮނޑިއެއް ވަކި ޕާޓީއަކަށް ނުލިބިއްޖެ ނަމަ ފުޓުބޯޅަ މުބާރާތް ނުބޭއްވޭނެ ކަމަށް މިހާރުވެސް ބައެއް ވިޔަފާރިވެރިން ވަނީ ފާޅުގައި ބުނެފައެވެ. އަދި އެ ވިޔަފާރިވެރިންގެ އާއިލާ މީހުންނަށް ގޮނޑި ނުލިބިއްޖެނަމަ އެމީހުންގެ ރިސޯޓުތަކުގައި ތިބި އަތޮޅަށް ނިސްބަތްވާ އެތައް ބައެއްގެ ވަޒީފާ ގެއްލޭނެކަމުގެ ބިރުވެސްވަނީ ދައްކާފައެވެ. މި ބިރަކީ އަބަދުވެސް ދައްކާ ބިރެކެވެ. އެކި އަތޮޅުތަކުގައި، އެކި ދާއިރާތަކުގައެވެ. ނަމަވެސް މިއީ ރައްޔިތުން އެކަމާއި ދެކޮޅަށް ބަސް ބުނެގެން ހައްލު ނުކުރެވޭ ވަރުގެ ކަމެއް ނޫނެވެ. މަޖިލިސް ގޮނޑި ހޯދަން ބިރު ދައްކަ މިހާގެ ވާހަކަ ފާޅުގައި ދައްކަންވީއެވެ. މީޑިއާތަކަށްވެސް އަރަންވީއެވެ. ބިރަށްވުރެ ގަދަވެގެން މެނުވީ ރައްޔިތުން އެދޭ، ސާފު މަޖިލީހެއް ނުލިބޭނެއެވެ.\nރައްޔިތުން ބޭނުންވާ ސާފު މަޖިލީސް ހޯދުމަށް އޮތް އެންމެ ބޮޑު އެއް ހުރަހަކީވެސް ރައްޔިތުންނެވެ. ވޯޓު ވިއްކުމާއި، ޖެހިފައިވާ އެކިއެކި މުހުތާދުތައް ފިލުވައިދޭ މީހުންނަށް ވޯޓު ދިނުމުގެ އުސޫލަކީ އަޅުގަނޑުމެންގެ ތެރޭގައި ޒަމާނުއްސުރެއް އޮތް ކަމަކަށްވާއިރު، މިކަން ބަދަލުނުކޮށް، ރައްޔިތުންގެ މަޖިލީހަކީ ރައްޔިތުން ބޭނުންވާފަދަ ތަނަކަށް ހެދުމަކީ ވާނެ ކަމެއް ނޫނެވެ. ވޯޓު ހޯދަން ކެނޑިޑޭޓް އައިސް ގެއަށް ވަންނައިރަށް ވޯޓުގެ އަގުލިސްޓު ދިއްކުރާ ނަމަ، އެ ކެނޑިޑޭޓް އެ އަގުލިސްޓުގައި ވާއަގަށް ވޯޓު ގަންނާނެއެވެ. އަދި ގިނަ ފަހަރު އެ ވޯޓު ގަންނާނީވެސް ކޮންމެވެސް މީހެއް އަތުން ދަރަންޏެއް ނަގައިގެންނެވެ.\nކަން މިހެން ވުމުން، ދާއިރާގެ ދެތިން ގޭގެ ފުރާޅުގެ ޓިނު ބަދަލުކޮށްދީ، ދާއިރާގެ ހައެއްކަ މީހުންނަށް އައިފޯނު ގަނެދީގެން މަޖިލިހަށް އިންތިޚާބުވާ މެންބަރު، އެ ޚަރަދު އަނބުރާ ހޯދައި، އެ ޚަރަދު ކުރަން މަހުޖަނެއްގެ އަތުން ނެގި ލޯނު އަނބުރާ ދެއްކުމުގައި މުޅި ދައުރު ހޭދަކުރަން އޭނާއަށް މަޖުބޫރުވެއެވެ. އެހިސާބުން ދެން ލައިގަންނަ ކަމަކީ ދެން އޮތް ދައުރުގެ ކެމްޕެއިންގައި މަހުޖަނެއްގެ އަތުން ލޯނެއް ނުނަގައި ގޮނޑި ގަނެލެވޭނެ ވަރުގެ ވިޔަފާރިއެއް ކޮޅަށް ޖެހުމެވެ.\nކޮރަޕްޝަންގެ މި މުޅި ޗޭނަކީ ރައްޔިތުމީހާ ވޯޓު ވިއްކާލަން ރިޝްވަތަށް އެދޭ ހިސާބުން ފެށޭ ޗޭނެކެވެ. ރައްޔިތުން ވިސްނަވާށެވެ. ދާއިރާއަށް މެންބަރަކު ހޮވާއިރު، ކިޔަވައިގެން، ހުރި، ނުވަތަ ތަޖުރިބާ ލިބިފައި ހުރި ޤާބިލު މީހަކު ހޮވާށެވެ. ދެން އެމީހާއަށް ބާރުއަޅައިގެން، ރައްޔިތުންގެ މުހުތާދުތައް ފިލާފަދަ ޤާނޫނުތައް ގެނައުމަށް މަސައްކަތް ކުރާށެވެ. އޭރުން ކަރަންޓާއި ފެންބިލު ދައްކާކަށް މަޖިލިސް މެންބަރުގެ ކައިރީ އެދޭކަށް ނުޖެހޭނެއެވެ. ބޭސްފަރުވާއަށް އިތުރު އެހީ ހޯދަން މަހުޖަނެއްގެ ފައިބުޑަށް ދާކަށް ނުޖެހޭނެއެވެ. ދިރިއުޅުމުގެ ފެންވަރު މަތިކުރަން ކޮންމެ ފަސް އަހަރަކުން މަޖިލިސް ޕެކޭޖް ނަގާކަށް ނުޖެހޭނެއެވެ.\nމަޖިލިސް ޚަރާބުކުރީ ރައްޔިތުންނެވެ. އެކަން އިސްލާހުކުރެވޭނީވެސް ރައްޔިތުންނަށެވެ. ކިޔަވައިގެން ތިބި، ތަޖުރިބާހުރި މީހުން މަޖިލީހަށް އިންތިޚާބު ކުރާށެވެ. އޭރުން މުހުތާދުތައް ފުއްދުމަށް ޤާނޫނުން އެހީ އާއި ބާރު ލިބޭނެއެވެ.\n- ތިނަދޫ ކޯޓުގެ މެޖިސްޓްރޭޓް އިބްރާހިމް ރަޝީދު ފަނޑިޔާރުކަމުން ވަކިކުރުމުގެ ބަހުސް ފަށައިފި\n- މޮގެމްބޯގެ ރޯލް އެންމެ ފުރަތަމަ ހުށައެޅީ އަހަންނަށް: އަނޫޕަމް\n- ކަޕް އޮފް ނޭޝަންސް: އައިވަރީ ކޯސްޓުން ދެކުނު އެފްރިކާ ބަލިކޮށްފި\n- ޖޫން4އިން ފެށިގެން ޝައިމް ހުރީ ޖެންޑަރ މިނިސްޓްރީގައި މަރުކަޒު ކުރެވިފައި!\n- އަށް ރަށެއްގެ މަގުހެދުމުގެ މަސައްކަތަށް ކޮންސަލްޓެންޓުން ހޯދަން އިއުލާން ކޮށްފި\n- މަޖިލިސް ޒިންމާދާރު ނުވެ މުއްސަސާތައް ޒިންމާދާރެއް ނުކުރެވޭނެ: ޝަފީގު\n- ކައުންސިލް އިންތިޚާބަށް ބޭނުންވާ އާބާދީ ގުނާނެ މުއްދަތު އީސީން ކަނޑައަޅައިފި\n- ހުޅުމާލޭގައި "މައިކްޒް" ސެލޫން ހުޅުވައިފި\nއަށް ރަށެއްގެ މަގުހެދުމުގެ މަސައްކަތަށް ކޮންސަލްޓެންޓުން ހޯދަން އިއުލާން ކޮށްފި\nމަޖިލިސް ޒިންމާދާރު ނުވެ މުއްސަސާތައް ޒިންމާދާރެއް ނުކުރެވޭނެ: ޝަފީގު\nތިނަދޫ ކޯޓުގެ މެޖިސްޓްރޭޓް އިބްރާހިމް ރަޝީދު ފަނޑިޔާރުކަމުން ވަކިކުރުމުގެ ބަހުސް ފަށައިފި\nފަނޑިޔާރު ދީދީ އާއި އަދީބުގެ މައްޗަށް ޖިނާއީ ތަޙްޤީޤެއް ހިންގުމަށް ގޮވާލައިފި\nމޮގެމްބޯގެ ރޯލް އެންމެ ފުރަތަމަ ހުށައެޅީ އަހަންނަށް: އަނޫޕަމް\nކަޕް އޮފް ނޭޝަންސް: އައިވަރީ ކޯސްޓުން ދެކުނު އެފްރިކާ ބަލިކޮށްފި


Neymar ge record landaa eku Brazil final ah | Mihaaru\nހޮންޑިއުރަސް ކޮޅަށް ލަނޑު ޖެހުމަށް ފަހު ނޭމާ އުފާފާޅުކުރަނީ.-- ފޮޓޯ :އޭއެފްޕީ\n18 އޯގަސްޓް 2016 - 09:43\nރޭގެ މެޗުގައި ނޭމާ ވަނީ ދެ ލަނޑު ޖަހައިފަ އެވެ. އޭނާ ފުރަތަމަ ލަނޑު ޖެހީ 14 ސިކުންތު ތެރޭގަ އެވެ. މިއީ އޮލިމްޕިކްސް ފުޓްބޯޅަ އިވެންޓުގައި ފެނިގެންދިޔަ އެންމެ އަވަސް ލަނޑެވެ. ބްރެޒިލްގެ އަނެއް ލަނޑުތައް ކާމިޔާބުކުރީ ގަބްރިއެލް ޖީސަސް ދެ ލަނޑާއި މާކުއީނިއޯސް އަދި ލުއާން އެވެ.\nބްރެޒިލްގެ ކޯޗު ރޮޖެރިއޯ މައިކަލް ބުނީ ނޭމާ އަކީ ލީޑަރެއް ކަަމަށާއި އޮލިމްޕިކުން ރަން މެޑެއްޔެއް ހޯދުމަށް ބްރެޒިލުން ކުރަމުން އަންނަ އިންތިޒާރަށް ނިމުމެއް ގެންނަން ނޭމާ އަށް އެހީތެރިވާނެ ކަމަށެވެ،\n"ނޭމާގެ ތަފާތު ފެނިއްޖެ. އޭނާ ޓީމުގައި ހުރުމަކީ އެހެން ކުޅުންތެރިންނަށް ލިބޭ ހިތްވަރެއް. ނޭމާއާ އެކު މި ޓީމު އޮތީ އެހެން ލެވެލެއްގައި،" ރޮޖެރިއޯ ބުންޏެވެ.\nބްރެޒިލް މުބާރާތު ފައިނަލަށް ދަތުރުކުރީ ބައިކޮޅަށް ލަނޑެއް ނުވަދެ އެވެ. އެ ޓީމު ފައިނަލުގައި ނުކުންނާނީ ރޭ އަނެއް ސެމީގައި ނައިޖީރިއާ އަތުން 2-0 އިން މޮޅުވި ޖާމަނީއާ ދެކޮޅަށެވެ.\nމިއީ 2014 ވަނަ އަހަރުގެ ވޯލްޑް ކަޕްގެ ސެމީ ފައިނަލުގައި ޖާމަނީ އަތުން 7-1 އިން ބްރެޒިލް އަމިއްލަ ގައުމުގައި ބަލިވި ފަހުން ބައިނަލްއަގްވާމީ މުބާރާތެއްގައި މި ދެ ޓީމު ބައްދަލުކުރާ ފުރަތަމަ ފަހަރެވެ. ވޯލްޑް ކަޕް ސެމީގައި ޖާމަނީއާ ދެކޮޅަށް ކުޅުނު މެޗުގައި އަނިޔާގެ ސަބަބުން ނޭމާ ނުކުޅެ އެވެ.\nހޮންޑިއުރަސް އާއި ނައިޖީރިއާ ބައްދަލުކުރާ ތިން ވަނަ ހޮވާ މެޗު ހޮނިހިރު ދުވަހު ކުޅޭއިރު، ފައިނަލުގައި ޖާމަނީއާ ދެކޮޅަށް ބްރެޒިލް ނުކުންނާނީ އަންނަ އާދިއްތަ ދުވަހުގަ އެވެ.


Firstlady aa gulhey gothun fathuranee dhogu habareh, fiyavalhu alhaanan: Vakeelun | Mihaaru\nޚަބަރު / ވަކީލުން\nފަސްޓްލޭޑީއާ ބެހޭގޮތުން ފަތުރަނީ ދޮގުު ޚަބަރެއް، ފިޔަވަޅު އަޅާނަން: ވަކީލުން\nފަސްޓް ލޭޑީ ފަޒްނާ: އެކަމަނާއަށް ކޮރަޕްޝަންގެ ތުހުމަތުކޮށް، ފަތުރަނީ ދޮގު ވާހަކަތަކެއް ކަމަށް އެކަމަނާގެ ވަކީލުން ބުނޭ -- ފޮޓޯ/މިހާރު\n24 އޮކްޓޯބަރ 2020 - 12:46\nފަޒްނާގެ ފަރާތުން، ދަ ލިޓިޖަންޓްސް ލޯ ފާމުން ރޭ ނެރުނު ބަޔާނެއްގައި ބުނީ މޯލްޑިވްސް ނިއުސް ނެޓްވޯކް ކިޔާ އޮންލައިން ނޫހެއްގައި، ލޮނުޒިޔާރަތްކޮޅުގައި މާލޭ ސިޓީ ކައުންސިލުން ހަދަމުން އަންނަ ޕާކަށް ގަސް ވިއްކަނީ ފަޒްނާގެ ކުންފުންޏަކުން ކަމަށް ބުނެފައިވާ ކަމަށެވެ. އެކަމަކު އެއީ އެއްވެސް ހަގީގަތެއް ނެތް ވާހަކައެއް ކަމަށް އެ ބަޔާނުގައިވެ އެވެ. އެހެންވެ، އެކަމާ ގުޅިގެން އަޅަންޖެހޭ ގާނޫނީ ފިޔަވަޅު އެޅުމުގެ މަސައްކަތް ކުރިއަށް ގެންދާ ކަމަށް ވެސް އެ ބަޔާނުގައިވެ އެވެ.\nއެ ބަޔާނުގައި ވަނީ ފަޒްނާގެ ނަމުގައި އެފަދަ ކުންފުންޏެއް އޮތް ނަމަ އެ ކުންފުންޏެއް ހާމަ ކުރުމަކީ ޚަބަރު ޝާއިއުކުރި ނޫހުގެ އެޑިޓަރުގެ މަސްއޫލިއްޔަތެއް ކަމަށާއި އެފަދަ އެއްވެސް ކަމެއް ކުރުމެއް ނެތި ހަމައެކަނި ހިތު ލަފައަށް އެއްޗެއް ޝާއިއުކުރުމުން އެޑިޓަރާއި ނޫހުގެ ފެންވަރު އެނގިގެންދާ ކަމަށެވެ. އަދި އެކަމަނާގެ ނަމުގައި އޮތް ކުންފުންޏެއްގެ ނަން ހާމަކޮށްދޭން އެ ބަޔާނުގައި އެދިފައިވެ އެވެ.\nމީގެ އިތުރުން ފަޒްނާގެ ފައިސާތަކެއް މޮރިޝަސް އަށް ބަދަލުކުރި ކަމަށް އެ ލިިޔުމުގައި ބުނެފައިވާ ކަމަށާއި އެކަމަކު އެއީ ކޮން ފައިސާއެއް ކަމެއް އަދި އެއީ ކޮން ވިޔަފާރިއެއް ކަމެއް ބުނެދީފައި ނެތް ކަމަށް އެ ބަޔާނުގައިވެ އެވެ. އަދި އެ ހުރިހާ ތުހުމަތުތަކަށް ފަޒްނާ އިންކާރު ކުރައްވާ ކަމަށް އެ ބަޔާނުގައިވެ އެވެ.\nލޮނުޒިޔާރަތް ޕާކާ ގުޅޭ ކޮރަޕްޝަންގެ މައްސަލަތަކެއް ތަހުގީގުކޮށް އެންޓި ކޮރަޕްޝަން ކޮމިޝަނުން ވަނީ މާލޭގެ މޭޔަރު ޝިފާ މުހައްމަދަށް ދައުވާކޮށްދިނުމަށް އެދި ޕްރޮސިކިއުޓާ ޖެނެރަލްގެ އޮފީހަށް ވެސް ފޮނުވައިފަ އެވެ. އެ ކޮމިޝަނުން ބުނެފައިވަނީ ލޮނުޒިޔާރަތްކޮޅުގައި ދެ ފާހަނާ ބަރި އާއި ތިން ހަޓާއި ތިން އެންޓްރަންސް ކެނޮފީ އާއި ލައިފްގާޑް ޓަވަރެއް މަރާމާތުކުރުމާއި ގާޑަން ބްރިޖެއް ހަދައި އިންސްޓޯލްކުރުމުގެ މަސައްކަތުގެ ތެރެއިން ދެ ފާހަނާބަރި އަމިން ކޮންސްޓްރަކްޝަން އިން ނިންމާފައިވަނީ ލިޔެކިޔުމެއްނެތި ދެފުށް ފެންނަ އުސޫލަކުން ނޫން ކަމަށެވެ. މިއީ އިއުލާނު ކޮށްގެން، ވާދަވެރި ބީލަމެއްގެ ތެރެއިން ހަވާލުކުރެވެން އޮތް މަސައްކަތެއް ކަމަށް ވެސް ބުނެފައިވެ އެވެ.\nމީޑިއާ ނޫސްވެރިކަން ވަކީލުން ފަސްޓް ލޭޑީ ފަޒްނާ އަހުމަދު\n34 ކޮމެންޓް, 107 ރިއެކްޝަންސް\nބުނަން އޮތީ ތޮބީއަތް ޝައުގުވެރިކަން ޕާޓްނަރޝިޕް ހަދައިގެންވެސް ވިޔަފާރި ކުރުމުގެ ޝައުގުވެރިކަން ތިޔަ ވިދާޅުވާ ކަމަނާގެ މާޒީގެ ޓްރެކް ރެކޯޑުންވެސް ފެނިފަކާނުވާނެ ތިޔަވިޔަފާރީގެ ޝައުގު ހުރެނަފާ ހޯއްދެވުން ޕްރެކްޓިސް ކުރެއްވުމުގެ ޝައުގު ހުންނެވިނަމަ މިރާއްޖޭގައި އެކަމަނާގެ ބްލަޑްލައިން އިން ތިޔަކަން އެކަނިވެސް ތިޔަކަން(ޔައުނީ ވިޔަފާރި)ބަޔަކު އަންތަރީސް ވާވަރަށްވެސް ކުރުމުގެ ނިއުމަތާއި ފުރުސަތާއި ގާބިްލްކަން އެކަމަނާގެ ހުންނާނެ. 100% ތިޔަ އީ ދޮގު.\nފިޔަވަޅު އެޅިދާނެ، ޙަޤީޤަތް ބަދަލުވެސް ކޮށްލެވިދާނެ، ކެޔޮކޭވަރު އެނގޭނީ ބިތު ފަންގި ނެގީމަ، އެދުވަސް ދައްކަވާތޯ ދުޢާކުރުން ނޫންގޮތެއްނެތް، އެކަންވާނީ ﷲ އިރާދަކުރެއްވި ދުވަހަކުން،\nކޮބާ ކުރީގެ ޖެންޑަރ މިނިސްޓަރު ޝިދާތާގެ އަބުރު؟ ކޮބާ ކުރީގެ ހެލްތު މިނިސްޓަރު އަމީންގެ އަބުރު؟ ކޮބާ އެހެން ޕާޓީ ވަޒީރުންގެ އަބުރު؟ ކޮންމެ ދުވަހަކު ކަމަނާ ޕާޓީ މެންބަރުން އެމީހުންގެ އަބުރު ކޮށާ ކުދިކުރާ މަންޒަރު ހަމަ ނުފެންނަނީތޯ؟ ކިޮންމެ މީހަކަށްވެސް ކަމަކަށް މި ވަނީ ތިމާއާ ޖެހުނީމަ. އެހެން މީހެއްގެ ހައްގަކަށް އަރައިގަތަސް އެއީ މައްސަލައެއް ނޫން. ކަމެއް ރަނގަޅު ކުރަން ބޭނުން ނަމަ ފުރަތަމަ ތި ޕާޓީގައި ތިބި ގޮތެއް ފޮތެއް ނެތް މީހުން އިސްލާހުކޮށްބަލަ. ގައުމު އޮޔާދަނީ.\nއެމީހެއްގެ އަބުރު ރައްކާކުރާނީ އެމީހަކު ނޫންތޯ؟ އެމީހެއްގެ ޙައްުގު ހޯދަން މަސައްކަތް ކުރާނީ އެމީހަކު ނޫންތޯ؟ ވަރަށް ވެދުން.\nދޭހަ ނުވިދޯ؟ ކޮބައިތޯ ސަރުކާރެއް އޮތުމުގެ ބޭނުމަކީ މުޖުތަމައުގައި ހުރި ގޯސް ކަންކަން ނައްތާލަން މަސައްކަތް ނުކުރެވޭނަމަ؟ މަޖިލީސް ރައީސްއަކީ ތިމާމެންގެ މީހެއް ވީމަ މުޅި ގައުމު އޭނާ ހިތަކަށް ދީގެން ބޭނުން ގޮތެއް ހަދަން ދީގެން ބަލަން ތިބީމަ އޭގެ ހިތިކަން މި ފެންނަނީ. ގޯހެއް ރަނގަޅު ކުރަން ބޭނުންނަމަ އެ އުފުރާލަން ޖެހޭނީ އޭގެ މުލުން. މި ގައުމުގައި މީހުންގެ އަބުރާ ކަތިލުން ނޯމަލައިޒް ކުރީ ކެނެރީގެ ނަޝީދުއާއި އޭނާގެ ބައިވެރިން. ރަނގަޅު ކުރަން ބޭނުންނަމަ އެތަނުންފަށާ.\nއިނގިރޭސި ހަރުބަހެއްގައި އޮވޭ "އިންޖަސްޓިސް އެނީވެއާ އިޒް އަ ތްރެޓް ޓު ޖަސްޓިސް އެވެރީވެއާ". ވަރަށް ވެދުން.\nފައިސާ ދީގެން އެސައިންމެންޓު ހެދުމަށްވުރެ މާޏުބައިކަމެއް ތިޔަ ކުރައްވަނީ އެހެންވީމާ ތިޔަ ޖަރީމާ ހުއްޓަލުމަށް ގޮވާލަން\nކަދުރުވަގަށްފަހު ގަސް ވަގުބާ؟ މީ ދެން ކިހާ ބޮޑުވެއްޖެ ކަމެއްތަ؟ ވެރިކަން ލިބުނީމާ ކޮންމެ ބަޔަކުވެސް ބަލަނީ ޤައުމު ދަވާލެވޭތޯ\nމެޑަމް ފާތުން މާބޮޑަށް ވެސް ހަޖަމު ކުރާ ކަން މިއެނގެނީ. ޔާމީންގެ ވެރި ކަމުގައި ފާތުންނަށް ވަގަށް ގޮވައި ނު ކިޔާ ހުތުރު އެއްޗެއް ނެތް ާާާާާާާާާ\nތިޔައީ ކަނޑައެޅިގެން ދޮގެއް\nހަމަ މީހަކު އެއްޗެކޭ ބުނާ އިރަށް ރުޅި ގަދަވެ ދައުވާ ކުރާނެ ކަމަށް ބިރު ދެއްކުމަކީ ވަރަށް ހަޑި ކަމެއް\nތިމާ އަތުން ތޫނު ކުރި އެތި ތިމާގެ ލޮލަށް ހެރެނީ، ކަދުރު ލޭޑީ އަށް ވުރެ މާ ހުތުރު މި ލޭޑީ.\nބަލާލީމަ ހިޔެއް ނުވޭ ފަޝްޓު ވުމަން އެކަހަލަ ކަމެއް ކުރާނެހެން. ގިނަ ފަހަރަށް ކުށް ކުރާ މީހުން އެގޭނެ ބަލާލީމަ.


Maldivian - Cochin dhathuru thah anna mahu 28 gai\nހދ. ހަނިމާދޫން އިންޑިއާގެ ކޮޗިންއާ ދެމެދުގެ ދަތުރުތައް އަންނަ މަހުގެ 28 ގައި ފަށާނެ ކަމަށް އައިލޭންޑް އޭވިއޭޝަނުން ބުނެފި އެވެ.\nއިންޑިޔާއިން ކޮޗިންއަށް ދަތުރުފެށުން އިފްތިތާހު ކުރަން އިއްޔެ ކޮޗިންގައި ބޭއްވި ނޫސްވެރިންގެ ބައްދަލުވުމުގައި އައިލަންޑް އޭވިއޭޝަންގެ ޑެޕިއުޓީ މެނޭޖިން ޑިރެކްޓަރު މަރިޔަމް ޖެނިފާ ވިދާޅުވީ ދަތުރުތައް ފެށުމަށް ހަމަޖެހިފައިވަނީ އަންނަ މަހުގެ 28 ގައި ކަމަށެވެ. އަދި ކޮޗިންގެ ދަތުރުތަކާއެކު ފަތުރުވެރިކަން ކުރިއެރުވުމުގައި މޯލްޑިވިއަންގެ ރޯލް އިތުރަށް ފުޅާވެގެންދާނެ ކަމަށެވެ.\n"އަޅުގަނޑު ބޭނުން އިންޑިޔާގެ ފަތުރުވެރިން ރާއްޖެއައިސް ރީތި ދޮންވެލި ގޮނޑުދޮށާއި، ވިލުނޫކުލައިގެ މޫދާއި، މި ހޫނުކަން އިހްސާސްކުރަން، މޯލްޑިވިއަންގެ ދަތުރުތައް ފެށުމާއެކު ދަތުރުގެ ފަސޭހަކަންލިބި އަތްފޯރާ ފަށުގައި ފަތުރުވެރިންނަށް ރާއްޖެ ބަލާލެވޭނެ،" ޖެނިފާ ވިދާޅުވި އެވެ.\nއިންޑިޔާއިން ކޮޗިންއަށް ދަތުރުފެށުން އިފްތިތާހު ކުރަން އިއްޔެ ކޮޗިންގައި ބޭއްވި ނޫސްވެރިންގެ ބައްދަލުވުމުގެ ތެރެއިން-- ފޮޓޯ: މޯލްޑިވިއަން\nކޮންމެ ހަފްތާއަކު ތިން ދަތުރު ކުރަން މޯލްޑިވިއަން އިން ވަނީ ނިންމާފަ އެވެ. މޯލްޑިވިއަން އިން މާލެ އާއި ކޮޗިންއާ ޓިކެޓް ދެކޮޅަށް 150 ޑޮލަރަށް ވިއްކި ނަމަވެސް އަދި ހަނިމާދޫ އާއި ކޮޗިންއާ ދެމެދުކުރާ ޓިކެޓް ވިއްކަނީ ދެކޮޅަށް 199 ޑޮލަރު (3،068ރ) އަށެވެ.\nކޮޗިންއަކީ ދިވެހިންގެ ގިނަ ބަޔަކު ބޭސް ފަރުވާއަށް ދާ އިންޑިއާގެ ސިޓީ އެކެވެ.\nމޯލްޑިވިއަން އިން ދަނީ އެ ކުންފުނީގެ އޮޕަރޭޝަން ވަރުގަދަ ކުރަން ގިނަ މަސައްކަތްތަކެއް ކުރަމުންނެވެ. އެގޮތުން އެއާބަސް 330 ބޯޓެއް ގެނެސް ޗައިނާ އާއި އެހެން ގައުމުތަކަށް ފެށުމުގެ ޕްލޭނެއް ގެންގުޅެ އެވެ. އެ ބޯޓު ގެންނަނާނީ އަންނަ އަހަރުގެ ކުރީކޮޅު އެވެ.\nކޮޗިންގެ އިތުރުން އިންޑިޔާ ޓްރިވެންޑްރަމާއި ޗެއްނާއީއަށްވެސް މޯލްޑިވިއަން އިން ދަތުރުކުރެ އެވެ.\nމޯލްޑިވިއަން އިންޑިއާ ހަނިމާދޫ + އައިއޭއެސް\nއިންޑިއާގަައި ތިބި 234 ދިވެހިން ރާއްޖެ ގެނެސްފި\nއިންޑިއާގަައި ތިބި 234 ދިވެހިން މާދަމާ ގެންނަނީ


Bodu khiyaanaathuge thahugeegah Nihan aai Adeeb riyaasee commission ah haazirukohfi | Mihaaru\nޚަބަރު / އެމްއެމްޕީއާރްސީގެ ކޮރަޕްޝަން\nބޮޑު ހިޔާނާތުގެ ތަހުގީގަށް ނިހާނާއި އަދީބު ރިޔާސީ ކޮމިޝަނަށް ހާޒިރުކޮށްފި\nބަޖެޓު ކޮމެޓީގެ މުގައްރިރު ނިހާނު، މިއަދުގެ ބައްދަލުވުމުގައި. - ފޮޓޯ: މިހާރު/ ނިޝާން އަލީ\nއެމްއެމްޕީއާރުސީގެ ބޮޑު ހިޔާނާތާ ގުޅިގެން އެސެޓު ރިކަވަރީ ކޮމިޝަނުން ކުރާ ތަހުގީގަށް އިދިކޮޅު ޕީޕީއެމްގެ ކުރީގެ ޕީޖީ ލީޑަރު އަހުމަދު ނިހާނާއި ކުރީގެ ނައިބު ރައީސް އަހުމަދު އަދީބު މިއަދު އެ ކޮމިޝަނަށް ހާޒިރުކޮށްފި އެވެ.\nއެނގިފައިވާ ގޮތުގައި މިދިޔަ ބުރާސްފަތި ދުވަހު ވެސް ނިހާން ކޮމިޝަނަށް ހާޒިރުކުރި އެވެ. އެ ދުވަހު އޭނާ އަށް ފުރުސަތު ދިނީ ވަކީލަކާ އެކު ކޮމިޝަނަށް ހާޒިރުވުމަށެވެ. އެހެންވެ، ޖުމްހޫރީ ޕާޓީގެ މިހާރުގެ މެމްބަރު ނިހާން ކޮމިޝަނަށް މިއަދު ވަޑައިގަތީ ގާނޫނީ ވަކީލަކާ އެކު އެވެ. ނިހާންގެ ބޭންކު އެކައުންޓުތަކުގެ ތަފުސީލު ވެސް އެސެޓު ރިކަވަރީ ކޮމިޝަނާ މިއަދު ހިއްސާކުރި ކަމަށް ވެ އެވެ.\nނިހާން، ޕީޕީއެމްގައި އިސްކޮށް އުޅުއްވި ދުވަސްވަރު އަދީބާ ވަރަށް ގާތްގުޅުމެއް ބާއްވަމުން ގެންދެވި އެވެ. ޚާއްސަކޮށް މަގާމުގެ ހައިސިއްޔަތުން ވެސް ދެ ބޭފުޅުންގެ ގުޅުން އޭރު ވަރަށް ބޮޑެވެ.\nތަހުގީގީ އިދާރާތަކުން ކުރިން ބުނެފައިވާ ގޮތުގައި އެމްއެމްޕީއާރުސީގެ ޚިޔާނާތުގެ ފައިސާ ޖުމްލަ 267 ފަރާތަކަށް ލިބިފައިވާ ކަމަށް ތުހުމަތު ކުރެވެ އެވެ. އޭގެ ތެރޭގައި މިހާރުގެ ސަރުކާރުގެ ހަތް ފަރާތަކާއި ރައްޔިތުންގެ މަޖިލީހުގެ ކުރީގެ މެމްބަރުންނާއި މިހާރުގެ މެމްބަރުންނާއި މިނިވަން މުއައްސަސާތަކުގެ ފަސް މެމްބަރަކާއި ސަލާމަތީ ޚިދުމަތްތަކުގެ 23 ފަރާތެެއް ހިމެނޭ ކަމަށް އޭރު ބުންޏެވެ.\nރިޔާސީ ކޮމިޝަނަށް ޕީޕީއެމް/ޕީއެންސީގެ ބައެއް އިސް ބޭފުޅުން ވެސް މިދިޔަ ހަފުތާގައި ހާޒިރުކޮށްފައިވާ ކަމުގެ އަޑު ފެތުރުނު ނަމަވެސް އިދިކޮޅުން ވަނި އެކަން ދޮގުކޮށްފަ އެވެ. އެމްއެމްޕީއާރުސީގެ ހިޔާނާތުގެ ތުހުމަތު ގިނަ ބަޔަކަށް ކުރާއިރު އަދި މިހާތަނަށް މިހާރުގެ ސަރުކާރުގެ އަދި ވެރިކަން ކުރާ ކޯލިޝަންގެ މައި ޕާޓީ، އެމްޑީޕީއަށް ނިސްބަތްވާ އެއްވެސް ފަރާތަކާ ކޮމިޝަނުން އަދި ސުވާލެއް ނުކުރެ އެވެ.\nއެސެތް ރިކަވަރީ ކޮމިޝަނަކީ 2012 އިން 2018 ވަނަ އަހަރާ ދެމެދު ހިންގާފައިވާ ހިޔާނާތުގެ މައްސަލަތައް ބަލައި ތަހުގީގުކުރުމަށް ރައީސް އިބްރާހިމް މުހައްމަދު ސޯލިހު، މަގާމުގެ ހުވާކުރެއްވުމާ އެކު، އުފައްދަވާފައިވާ ކޮމިޝަނެކެވެ. ނަމަވެސް އަދި އެ ކޮމިޝަނުން އެއްވެސް މައްސަލައެއް ނިންމައި ދައުވާކުރަން ފޮނުވާފައެއް ނުވެއެވެ. ކޮމިޝަނުގެ މަސައްކަތްތައް ލަސްވާތީ ކޮމިޝަނަށް ވަނީ ފާޑުކިޔުން ވެސް އަމާޒުވެފަ އެވެ.\nކުރީގެ މެމްބަރު އަހުމަދު ނިހާން އަހުމަދު އަދީބު އެމްއެމްޕީއާރްސީގެ ކޮރަޕްޝަން ކޮމިޝަން އޮން ސްޓޭޓް އެސެޓްސް ރިކަވަރީ ކުރީގެ ނައިބު ރައީސް އަދީބު ކޮރަޕްޝަން\n14 ކޮމެންޓް, 51 ރިއެކްޝަންސް\nބެލޭނީ ހުސް މި ސަރުކާރުން ރުޅިއަންނަ ޒާތުގެ ބޭނުންވާ މީހުންގެ މައްސަލައެކަނި. އަމިއްލަ ޕާޓީ މީހެއްގެ މައްސަލައެއް ނުބެލޭނެ. ވެރިކަމުގަ ތިބޭއިރު އަމީނުދީދީ ޒަމާނުއްސުރެ ހުރި މައްސަލަތައް ބެލޭނެ އެމްޑީޕީ ވެރިކަން ކުރި އަހަރުތައް އިސްތިސްނާވާ ގޮތަށް.\nހަމައެކަނި އަދީބު ބުނާއެއްޗެއް ޤަބުޅެއްނުކުރެވޭނެ، އެއާއެކު ހެކިވެސް ހުންނަންވާނެ؟\nޢަދީބު ބުނާހާއެއްޗެއް ތެދަކަށްވެސް ނުވާނެ. ޢަދީބު ބެހިފައިސާގެ ޒިންމާ ނަގަންޖެހޭނީ އަދީބު. އަދީބު ނާއިބު ރައީސަށް ވާންވެގެން ވޯޓިގަތުމަށާއި ގާނޫނު އަސާސީބަދަލުކުރަން. ޢެކަމަކު އަދީބަށް އަދަބެއްނުލިބޭ އެހެރީގޭގަ އެ މުއްސަދިކަމުގަ.\nބޮޑުނިގުލައް ދޯ. ތިލާރި އަދީބު އަތުން ހޯދަންޖެހޭނީ.އެއީ ބެހިމީހަކީ.ކޭ މީހުންނެއްނޫން ކުއްވެރި ކުރަންވީކީ. ބެހި މީހާ.\nވަހީދުގެ2އަހަރާއި ޔާމީންގެ5އަހަރާއި ޖުމްލަ ހަތް އަހަރު ގެ ޕްރޮފެޝަނަލަ ހޯދުން ތަކެއް ހޯދަން . ތިޔަތާ މުއަށްޒިފުން ތިބީ ކިހާވަރަކަށްތޯ؟ މަދު ބަޔަކު ލައިގެން ހަންކެޑެންދެން ކިތަށް ގަޑިއިރުތޯ މަސައްކަތް ކުރެވޭނީ؟7ވިކެޓް ނަގަން ތިޔަޖެހެނީ5އޯވަރުން(ޔައުނީ7އަހަރުބެލުން5އަހަރުތެރޭ) އައްސަދު ފަކީރު ބާވެ ހައްވުން ގާތީ.7ވިކެޓް ނެގޭނެތޯ5އޯވަރުން.؟\nމިސޮރު މީ އެމްއެމްޕީއާރުސީގެ ވަގު ލާރީގައި އުދުހުނު މީހެއް. އެހެންވިޔަސް މިސޮރު ޕޯޑިއަމް އަށް އަރާއިރަށް އެންމެން އަތްޖަހާނެ\nމީނާ ހިތުން ކުލަބަދަލުކޮށްލީމާ ދެން މީހުންނަކަށް މީނާމީ ކާކުކަމެއް ނޭންގޭނެ. ހަމަ މުޅިން ބޯވަވިސްނުން މީނާގެ މިހުންނަނީ.\nމިސޮރު ގެންގުޅޭ ރިލެކުސް ގަޑީގެ ވާހަކަވެސް މިހާރަކު ނުދައްކަވަނީ ގަޑިވެސް ވިއްކާލީމާތޯ ބެޓްރި ދިޔާމާ ގަޑީގެ ބޭނުން ތިޔޮތީ ކެނޑިފާ\nކިތަންމެ ގަޑިމޮޅުވިޔަސް ތިމާގައިގާ އޮއްޓަރެއްނެތިއްޔާ ވާނެ މޮޅެއް އޮންނާނެތަ؟\nރިލެކްސް އެއްނޫން ރޮލެކްސް\nމައުމޫނު ބަސްޓުކޮށްލާންވެސް ރިޔާސީކޮމިޝަނެއް ހަދައިގެން އުޅުނު. ވީކަމެއް ހަރާން. ތިކަން ތަހުގީގުކުރާވަރަކަށް އަދީބު ވާނީ ހުދު. އެންމެފަހުންގޮސް ވާނީ ހުދުކަފަކޮޅަކަށް.\nމިކަލޭގެފައިސާބެހިއިރު ފައިސާބެހީބޮޑުމުސާރަލިބޭމީހުނަށް . ގައުމުގެޒިންމާދާރުމަގާމުތަކުގަތިބޭބަޔަކަށް ނިކަމެތިފަގީރަކަށްއެއްޗެއްދިއްކޮއްލީކީނޫން . ކިތައް ނިކަމެތިންނަށްމުއްސަދިވުމުގެޗާންސްގެއްލިގެންތިދިއައީ . އަޅުންމިސަރުކާރުގަ ފައިސާއާބެހޭމަގާމަކަށް އަނެއްފަހަރުއާދެވޭތޯބަލާބަލަ އެރުން އަހަރެންފަދަމީހުން ލައްވާލާނެ . މުއްސަދިންުމުއްސަދިކުރެވޭތޯ ކޮންމެމީހަކުވެސްމިބަލަނީ ނިކަމެތިންނިކަމެތިކަންމަތީއަބަދަށް .


MMPRC ge furathama fair Malaysia gai\nއެމްއެމްޕީއާރުސީން އިންތިޒާމުކުރި ފުރަތަމަ ފެއާ މެލޭޝިއާގައި ފަށައިފި\nމެލޭޝިއާގެ މޯލެއްގައި އެމްއެމްޕީއާރުސީން ފެށި "ވިޒިޓް މޯލްޑިވްސް ފެއާ" ގައި ނެށުމުގެ އައިޓަމެއް ހުށަހަޅައި ދެނީ- ފޮޓޯ: އެމްއެމްޕީއާރުސީ\nބޭރުގެ ފެއާތަކުގައި މިހާތަަނަށް ބައިވެރިވަމުން ގެންދާ އެމްއެމްޕީއާރުސީން އަމިއްލަަށް އިންތިޒާމުކުރި ފުރަތަމަ ފެއާ މެލޭޝިއާގައި ފަށައިފި އެވެ.\nރާއްޖޭގެ ޓޫރިޒަމް ބޭރުގައި އިޝްތިހާރު ކުރުމަށްޓަކައި މެލޭޝިއާގައި ފެށި "ވިޒިޓް މޯލްޑިވްސް 2019" ފެއާ ކުރިއަށްދާނީ މި މަހުގެ 5-7 ގެ ނިޔަލަށް މެލޭޝިއާގެ އައިއޯއައި މޯލް ޕުތްރަޖާޔާގަ އެވެ. ފެއާގެ ތެރެއިން ނަގާ ކޮންމެ ޓިކެޓަކަށް 20 ޕަސެންޓުގެ ޑިސްކައުންޓެއް އެއާ އޭޝިއާއިން ދޭނެ އެވެ. އެއާ އޭޝިއާއަކީ ހަފްތާއަކު 10 ދަތުރު ކުއަލަލަމްޕޫރާއި ރާއްޖެއާ ދެމެދުގައި ކުރާ އެއާލައިން އެކެވެ.\nޓޫރިޒަމް ދާއިރާގެ 17 ކުންފުންޏަކުން މިފެއާގައި ބައިވެރިވެފައިވާއިރު މީގެ ތެރޭގައި ރާއްޖޭގެ ޓޫރިޒަމް ސިނާތުގައި ހިމެނޭ ޓުއާ އޮޕަރޭޓަރުންނާއި ޓެރެވެލް އޭޖެންޓުން އަދި ރިސޯޓުތަކާއި އަދި ގެސްޓް ހައުސްތައް ބައިވެރިވެފައިވެ އެވެ.\nމެލޭޝިއާ އަދި ސައުތު އީސްޓް އޭޝިއާގެ މާކެޓަށް އަމާޒުކޮށް ކުރިއަށް ގެންދާ މިފެއާގެ މައިގަނޑު މަގްސަދަކީ ސައުތު އީސްޓް އޭޝިއާގެ އޮޕަރޭޓަރުންނާއި ރާއްޖޭގެ ފަތުރުވެރިކަމުގެ ސިނާއަތުގައި ހަރަކާތްތެރިވާ ފަރާތްތަކާއި ގުޅުވައިދީ ރާއްޖެ އިތުރަށް ޕުރޮމޯޓު ކުރުމަށް މަގުފަހި ކޮށްދިނުމެވެ.\nމެލޭޝިއާ "ވިޒިޓް މޯލްޑިވްސް ފެއާ" ހުޅުއްވައި ދެއްވީ އެމްއެމްޕީއާރްސީ ގެ މެނޭޖިން ޑިރެކްޓަރު ތޮއްޔިބު މުހައްމަދާއި އެއާ އޭޝިއާގެ ރީޖަނަލް ހެޑް އަމާންޑާ ވޫ އެވެ. މީގެ އިތުރުން ފެއާ ފެށުމުގެ ރަސްމިއްޔާތުގައި ރާއްޖެއިން މެލޭޝިޔާ އަށް ކަނޑައަޅުއްވާފައި ހުންނަވާ ސަފީރު ވިސާމް އަލީ ބައިވެރިވެ ވަޑައިގެންނެވި އެވެ.\nފެއާގެ ފުރަތަމަ ދުވަސް ހާއްސަކުރެވިފައި ވަނީ މެލޭޝިއާ އިން ބޭރަށް ފަތުރުވެރިން ފޮނުވާ ޓްރެވަލް އޭޖެންޓުންނާއި ޓުއާ އޮޕަރޭޓަރުންގެ އިތުރުން ފެއާއަށް ޒިޔާރަތްކުރާ މީހުންނަށެވެ. މި މުއްދަތުގައި އައިއޯއައި މޯލް އަށް ޒިޔާރަތްކުރާ މީހުންނަށް އަމާޒުކޮށްގެން އެކިއެކި ހަރަކާތްތައް ކުރިއަށް ގެންދިއުމަށް ވަނީ ހަމަޖެހިފަ އެވެ. އައިއޯއައި މޯލްއަށް ދުވާލަކު 150,000 އާއި 200,000 އާއި ދެމެދުގެ އަދަދަކަށް މީހުން ޒިޔާރަތް ކުރެ އެވެ.\nއެމްއެމްޕީއާރްސީ ޓޫރިޒަމް މެލޭޝިޔާ + މިނިސްޓްރީ އޮފް ޓޫރިޒަމް